
ĮVADAS 


Du požiūriai į smurto prevenciją 


Pastaruosius keturis tūkstantmečius, nuo pirmųjų įstatymų lei- 
dėjų - Hamurabio ir Mozės, Drakono ir Solono, Platono ir Aristo- 
telio, Cicerono ir Justiniano - laikų Žmonija dalyvavo didžiajame 
socialiniame eksperimente, kurio tikslas — patikrinti, ar teisingas tei- 
ginys, kad įmanoma sustabdyti smurtą ar bent jau sumažinti jo 
mastą ir intensyvumą priklijavus jam „blogio“ ir „nusikaltimo“ eti- 
ketes, uždraudus žmonėms dalyvauti jame ir naudoti jį, arba prieš 
šio draudimo pažeidėjus naudojant dar didesnį smurtą, mūsų va- 
dinamą „bausme“ ir „teisingumu“. Keturi tūkstantmečiai yra gana 
ilgas laiko tarpas bet kuriai prielaidai patikrinti, todėl šio eksperi- 
mento rezultatai išryškėjo jau seniai: šis požiūris į smurto įveiki- 
mą, kurį aš vadinsiu tradiciniu moralės ir teisės požiūriu, yra toli 
nuo problemos sprendimo, jis nepajėgus netgi sumažinti smurto 
keliamo pavojaus mūsų visų tolesniam egzistavimui. Atvirkščiai, 
smurto ir agresijos naudojimas paplito ir išaugo tiek, kad mūsų ką 
tik pergyventas amžius tapo kruviniausiu per visą Žmonijos isto- 
riją - žmogžudysčių skaičiumi jis pralenkė visus ankstesnius am- 
žius sudėtus kartu. Dar baisiau, šiandien sąmoningų pastangų dė- 
ka mes turime technologinę galimybę sunaikinti visą planetą. Taip 
evoliucijos istorijoje tapsime pirmaisiais padarais, atsidūrusiais su- 
sinaikinimo pavojuje, jeigu nerasime daug veiksmingesnių kovos 
su smurtu priemonių nei tos, kurias naudojome pastaruosius ke- 
turis tūkstančius metų. 

Kadangi pastaruosius keturis tūkstantmečius vyravęs požiūris 
buvo toks nevykęs ir neproduktyvus, kad jo rezultatas - faktiškai 
padidėjęs, o ne sumažėjęs smurtas, naujo tūkstantmečio pradžia 
atrodytų tinkama akimirka naujai apsvarstyti ir pakeisti senąją 

strategiją nauja, priešinga. Štai todėl aš su džiaugsmu priėmiau 
kvietimą įnešti savo indėlį į seriją veikalų, skirtų didžiausiems sun- 
kumams ir galimybėms, svarbiausioms problemoms ir tinkamiau- 
siems sprendimams, kurių galima tikėtis šį tūkstantmetį, bei pa- 
mėginti humanitarinių mokslų požiūriu nubrėžti aštriausios pro- 
blemos raidos perspektyvą. 

Daugelis teisėjų, teisės mokslininkų ir net kai kurie įstatymų lei- 
dėjai pritaria, jog būtina suabejoti daugeliu tradicinių teisės prin- 
cipų bei papročių ir teisėsaugos sistemą stengtis perkelti į dvide- 
šimt pirmąjį amžių. Pavyzdžiui, buvo atlikta nemažai eksperimen- 
tų: mėginta baudžiamąjį teisėsaugos modelį pakeisti atkuriamuo- 
ju ir įgyvendinti naujas koncepcijas, tokias kaip gydomosios juris- 
prudencijos, alternatyvaus nuteisimo programos, atskirieji teismai 
byloms, susijusioms su narkotikais ir t.t. Apie tai plačiau kalbėsiu 
7 skyriuje. Daugelis šalių vyriausybių ir kai kurios tarptautinės or- 
ganizacijos — Jungtinių Tautų organizacija ir Hagos tarptautinis 
baudžiamasis teismas — stengiasi rasti arba sukurti naujų priemo- 
nių, kad įveiktų visų formų kolektyvinį smurtą: genocidą, karo nu- 
sikaltimus, totalitarinius režimus, rasinę diskriminaciją, „etninį va- 
lymą"“ ir t. t. Ieškoma galimybių, kaip užgydyti šių smurto formų 
sukeltas fizines ir moralines kančias bei užkirsti kelią naujiems jų 
protrūkiams. Tai galėtų padaryti teisingumo ir taikinimo komisi- 
jos, atrankinė amnestija, taikos palaikymo misijos, tautinio suve- 
reniteto tradicinio supratimo atsisakymas ir kitos priemonės. Mi- 
nėti socialiniai ir teisiniai eksperimentai yra įgyvendinami lėtai, 
skausmingai, prieštaringai, per bandymus ir klaidas, nuolankumo 
ir atvirų diskusijų (o ne keršto ir veidmainystės) aplinkoje - tik taip 
galime sukurti naują ir veiksmingą žmonių bendro gyvenimo stra- 
tegiją. 

Kitaip tariant, šioje knygoje mano keliama problema nėra gin- 
čas tarp teisės ir psichiatrijos, bet veikiau ginčas, tebevykstantis pa- 
čioje teisėje, kuri savo naudai sugebėjo pritraukti jam daugiau dė- 
mesio negu dauguma psichiatrų todėl, kad daugelis teisėjų, teisės, 
valdymo bei viešosios politikos mokslų institutų buvo ir yra linkę 
nuoširdžiai bendradarbiauti su kitų mokslo sričių darbuotojais. 

Daugelis teisėjų, prokurorų, valdininkų, įstatymų leidėjų, teisėsau- 
gos pareigūnų bei įkalinimo įstaigų administracijos darbuotojų, su 
kuriais man teko dirbti pastaruosius trisdešimtį metų, puikiai žino 
tradicinių kovos su pavojumi, keliamu Žmonių, linkusių į smurtą, 
priemonių didžiulius trūkumus ir padarinius. Kyla vienintelis klau- 
simas: kuo pakeisti tas priemones? Atsakymą ir mėginsiu rasti. 

Šioje nedidelėje knygoje aš net nemėginsiu pateikti išsamios 
daugelio visuomenės inicijuotų smurto prevencijos programų ap- 
žvalgos. Jau yra išleista nemažai puikių apžvalgų ir rinkinių šia 
tema, pvz., Shermanas ir kiti Preventing crime — 1997 m., Tonry ir 
Farringtonas, Building a Safer Society - 1995 m., Tolanas ir Guerra, 
What Works in Reducing Adolescent Violence - 1998 metais. Vis dau- 
giau kūrinių yra pasiekiama per internetą, pvz., Kolorado univer- 
siteto Smurto tyrimo bei prevencijos centras savo puslapyje inter- 
nete http:/www.colorado.edu/cspv/blueprints/index.html yra nu- 
rodęs dešimt aukšto efektyvumo smurto prevencijos programų, 
tinkamų būti tautinio smurto prevencijos projekto branduoliu, bei 
daug perspektyvių šios srities programų. Lygiai taip pat neketi- 
nau parašyti vadovėlio iš serijos „pasidaryk pats“ ar „patarimai na- 
mų šeimininkėms“ ir žingsnis po žingsnio aptarti veiksmų bei re- 
ceptų bet kuriai programai sukurti ir įgyvendinti. 

Gausybėje literatūros smurto prevencijos tema (be aukščiau 
minėtų turiningų veikalų) man labiausiai nerimą kelia du klausi- 
mai. Pirma, kalbant apie smurto prevenciją kartais pamirštama, 
kad tai nėra problema, išsprendžiama įvairiomis techninėmis gud- 
rybėmis — tai nėra grynai techninio pobūdžio problema. Reikėtų 
kalbėti apie tai, ar žmonės, ty. mes, pajėgs išmokti gyventi ir, svarbiau- 
sia, norės išmokti gyventi vieni su kitais kartu — gyventi tiesiogine 
prasme, t. y. nemirti, nes smurto problema leidžia pasirinkti tik 
šias dvi alternatyvas. Tačiau šis klausimas yra per daug sudėtin- 
gas ir daugumą pagrindinių mūsų visuomenės gyvenimo princi- 
pų reikėtų iš esmės apsvarstyti iš naujo. Besiblaškydami tarp tūks- 
tančių pavienių medžių rizikuojame nepastebėti miško (tiksliau, 
miško, kuris yra naikinamas, kol beprasmiškai ginčijamės). Savo 
straipsnyje „Crime“ (1995 m.) Davidas Downesas rašė: 

Buvo surengti keli visuomeniniai nusikalstamumo prevencijos projek- 
tai, tačiau, nepaisant tam tikros sėkmės, jie buvo per daug lokalizuoti, 
trumpalaikiai ir nepakankamai finansuojami, kad duotų ilgiau išliekantį 
rezultatą. Tony Blairo mintis, jog kova su nusikalstamumu yra kova su 
jo priežastimis, yra protinga ir verta didesnio dėmesio, tačiau ji remia- 
si prielaida, kad mes sugebame išsklaidyti abejones dėl pastarųjų kil- 
mės ir taikiai susitarti, kaip tas priežastis pašalinti. Tuo tarpu kova su 
pavieniais nusikaltėliais (tradicinis moralės ir teisės požiūris, kuris yra 
brangesnis ir tik apsunkina problemos sprendimą) savaime naudojasi 
pirmenybe. 


Neįmanoma didelio kraujavimo sustabdyti pleistru, kad ir kiek 
daug jo sunaudotume - tam reikia gydytojo pagalbos. Todėl aš bi- 
jau, kad kol mes tuščiai gaištame laiką ir jėgas aptarinėdami smul- 
kaus masto „pasidaryk pats" pobūdžio visuomeninių projektų de- 
tales, pacientas mirtinai nukraujuos. Žinoma, esminių reformų prie- 
šininkus labiau tenkintų drovios, neryžtingos prevencijos priemo- 
nės. Jie teigia, kad mes negalime sau leisti daryti tai, ko iš mūsų rei- 
kalauja smurto prevencija, arba kad šios iniciatyvos nepalaikys vi- 
suomenė (kuri, tiesą pasakius, visai nėra informuota) - taip šis jų 
argumentas tampa savaime išsipildančia pranašyste. Tačiau negaili- 
ma nei pinigų, nei žiaurumo stengiantis kuo labiau nuskriausti tuos, 
kuriuos laikome mūsų pačių nesugebėjimo sukurti tikrąją Žmonių 
šeimą - stabilią socialinę ir ekonominę sistemą - atpirkimo ožiais. 

Vienos geriausių ir išsamiausių smurto prevencijos programų 
kūrėjai yra pasakę: 


Bendruomenė yra svarbiausia nusikalstamumo prevencijos organizacija, 
tai tarsi teatras, kuriame vaidina visos kitos institucijos. Šeima, mokyk- 
la, darbo rinka, žiniasklaida, policija bei pataisos įstaigos yra priverstos 
savo kailiu patirti bendruomeninio gyvenimo padarinius. Šių įstaigų 
darbo sėkmė ar nesėkmė daugiausia priklauso nuo situacijos bendruo- 
menėje, kurioje jos veikia. Mūsų nacijos pajėgumas užkirsti kelią sun- 
kiam smurtiniam nusikalstamumui labai gali priklausyti nuo mūsų su- 
gebėjimo reformuoti bendruomenės gyvenimą... Rimto nusikalstamu- 
mo priežastys yra fundamentalios ir susipynusios, o prevencijos pro- 

gramos - paviršutiniškos ir nesuderintos tarpusavyje... Didžiąją šio am- 
žiaus dalį visuomeninėms nusikalstamumo prevencijos programoms ne- 
pavykdavo įveikti vyriausybių politikos bei rinkos veiksnių, faktiškai 
maitinusių smurtą... Kad ir kaip būtų ironiška, šių programų pagrindi- 
nis principas buvo - suteikti teisę vietos bendruomenių vadams kurti 
bei įgyvendinti savo pačių nusikalstamumo prevencijos strategiją. To- 
kią praktiką galima palyginti su žmonių išmetimu už laivo borto, pa- 
liekant jiems patiems nuspręsti, kaip gelbėtis. Moksliniai tyrimai paro- 
dė, kad gyventojai patys nepajėgūs kontroliuoti politikos ir rinkos veiks- 
nių, lemiančių visuomenės kriminogeninę situaciją, o bendruomenių 
vadų „įgaliojimai“ nesuteikia jiems teisės pakeisti šios žalingos politi- 
kos... Viena situacija yra, kai gyvenamųjų namų statybos projekte nu- 
matoma, jog būsimieji gyventojai patys rūpinsis savo saugumu, ir vi- 
sai kas kita yra leisti gyventojams patiems kurti šį projektą bei spręsti, 
kurioje miesto dalyje apgyvendinti socialiai remtinas šeimas... Taigi pa- 
grindinės nusikalstamumo priežastys visuomenėje yra tarsi antrankiai, 
prikaustantys pastarąją prie aukšto nusikalstamumo lygio. Pačios po- 
puliariausios nusikalstamumo prevencijos programos nėra pajėgios su- 
laužyti šių antrankių. Jos greičiau veikia šių suvaržymų ribose ir pasie- 
kia smulkių pergalių valdant ribotą kiekį rizikos veiksnių. Tačiau kol pa- 
tys rasizmo politikos antrankiai nebus nuimti, daugelis analitikų nesi- 
tiki didesnių teigiamų rezultatų iš programų, skirtų tik šių suvaržymų 
simptomams. 

(Shermanas ir kiti. Preventing Crime) 


Parafrazuodami Jeremiją mūsų melagingi pranašautojai šaukia: 
„Bendruomenė, bendruomenė!“ Bet mes neturime bendruomenės! 
Todėl pirmiausias mūsų uždavinys, dar prieš pradedant galvoti 
apie smurto prevenciją, tai išmokti, kaip sukurti kažką panašaus į 
bendruomenę. Štai kodėl šioje knygoje aš daugiausiai dėmesio ski- 
riu naujo požiūrio į smurto prevenciją plėtojimui, užuot tiesiog pa- 
teikęs receptą, kaip nukopijuoti jau kur nors išbandytą vieną ar kitą 
metodą. Dykai gauta žuvis numalšina alkį tik vieną kartą, o mes 
patys turime išmokti žvejoti. Taigi užuot tik aptarinėjęs ligšiolinius 
žmogaus laimėjimus, mėginsiu išsiaiškinti, ar esame pajėgūs rasti 
pagrindinius smurto priežastingumo bei prevencijos principus, ku- 

rie padėtų sėkmingiau kurti naujas idėjas ir požiūrius bei įvertinti 
kitų žmonių jau sukurtus ar įgyvendintus arba ateities projektus. 

Pakaks dar vieno amžiaus, panašaus į praėjusijį, kai Žmogaus 
gebėjimai ir galimybės žudyti, masiškai naikinti, vykdyti genocidą 
bei karo nusikaltimus išaugs akimirksniu, ir mes nesulauksime at- 
einančio tūkstantmečio. Arba mes išmoksime, kaip sunaikinti smur- 
tą kaip konfliktų sprendimo ir tikslų siekimo priemonę ateinančia- 
me šimtmetyje, arba smurtas sunaikins mus pačius. Senas meto- 
das - tradicinis moralės ir teisės požiūris - ne tik nesugebėjo iš- 
spręsti problemos, bet dar ir apsunkino jos sprendimą. Šio meto- 
do pralaimėjimas yra toks triuškinantis, kad net nekyla klausimo, 
ar taikyti jį ir toliau — šis tradicinis teisės ir moralės požiūris yra 
ne tik beviltiškas teorine prasme, bet ir akivaizdžiai pavojingas 
praktikoje. Kodėl gi tradicinis požiūris buvo toks nesėkmingas? Tam 
yra daugybė priežasčių, iš kurių čia paminėsiu dvi. 


Ar baudžiamoji teisė yra pagrįsta milžiniška klaida? 


Pirmoji priežastis yra ta, kad neįmanoma suvokti smurto prie- 
žasčių ir jo prevencijos galimybių, kol mąstoma tradicinėmis mo- 
ralės ir teisės kategorijomis. Vienintelis klausimas, keliamas šio mąs- 
tymo būdo, yra: „Kiek žalinga (ar didvyriška) buvo viena ar kita 
smurtinė veika ir kokios bausmės (ar atpildo) nusipelnė ją pada- 
ręs asmuo?“ Tačiau net jei būtų įmanoma įgyti žinių, būtinų, kad 
atsakytume į šį klausimą (tačiau tai neįmanoma), atsakymai nė kiek 
nepadėtų suprasti, kas sukelia smurtą ir kaip užkirsti jam kelią, nes 
tai empiriniai, o ne moraliniai klausimai. Tik į smurtą pažvelgę iš 
empirinių mokslų pozicijų, kaip į sveikatos apsaugos ir profilakti- 
nės medicinos (įskaitant socialinę ir profilaktinę psichiatriją bei psi- 
chologiją) problemą, galėsime įgyti žinių, būtinų, kad suprastume 
jo priežastis ir užkirstume jam kelią. Minėtų žinių įgyjama kliniki- 
niais, eksperimentiniais ir epidemiologiniais agresyvaus ir neagre- 
syvaus elgesio, jį nulėmusių aplinkybių bei atitinkamai besielgian- 
čių Žmonių tyrimais. 

Būtent tam paskyriau didelę dalį savo profesionalaus gyvenimo 
ir šioje knygoje apie smurto prevenciją, panašiai kaip ankstesnia- 
me darbe apie smurto priežastis (Violence, 1996), apibendrinsiu tai, 
ką regėjau ir girdėjau per daugiau nei 30 metų, kai dalyvavau, va- 
dovavau bei vertinau įvairias smurto prevencijos programas, skir- 
tas pavojingiausiems mūsų visuomenės pagimdytiems individams. 
Savo tyrimams kaip „laboratorija“ naudojausi, jeigu taip galima iš- 
sireikšti, įstaiga, kurioje egzistuoja „grynoji smurto kultūra - ka- 
lėjimu. Juk kalėjimai yra įrengti kaip talpyklos, kuriose izoliuoja- 
me individus (daugiausia vyrus), pripažintus ypač pavojingais. 
Draugai bei kolegos dažnai klausdavo manęs, kodėl pasirinkau dar- 
bą tokioje siaubingoje vietoje kaip kalėjimas ir kalėjimo psichiatri- 
nė ligoninė, su labai pavojingais pacientais, kuriuos sunku užjaus- 
ti, nors jau turėjau jaukią privačią praktiką bei katedrą Harvardo 
medicinos mokykloje. Aš visuomet cituodavau vieno bankų plėši- 
ko, Willie Sutrono, žodžius. Paklaustas, kodėl plėšia bankus, jis at- 
sakė: „Todėl, kad būtent ten yra pinigų. Dirbau kalėjimuose, nes 
būtent ten yra smurtas, būtent ten yra tikrai pavojingi ir agresy- 
vūs žmonės. Štai kas mane domino ir ką norėjau geriau suprasti. 
Neįsivaizduoju, kaip kitaip įmanoma suvokti, kodėl žmonės tam- 
pa žiaurūs, ir išmokti, kaip užkirsti smurtui kelią, jei tiesiogiai ne- 
dirbti su šiais žmonėmis. Neįsivaizduoju geresnės laboratorijos, kur 
galima būtų tirti šias problemas ir asmeniškai, tiesiogiai („iš vidaus 
tikrąja šio žodžio prasme) stebėti visą nusikaltimų ir bausmių me- 
chanizmą bei teisėsaugos sistemos darbą. 

Todėl tradiciniam moraliniam ir teisiniam mąstymui priešprie- 
šindamas požiūrį iš sveikatos apsaugos ir profilaktinės medicinos 
pozicijų, aš nespėlioju ir nekuriu abstrakčių teorijų. Tai visiškai 
praktinis ir tikroviškas skirtumas, turintis tikrų padarinių tikriems 
žmonėms, su kuriais man teko bendrauti daugelį metų kiekvieną 
dieną. Pavyzdžiui, man ne kartą teko dalyvauti teismo procesuo- 
se, kur žmonės buvo kaltinami nužudymu ar kitais pavojingais nu- 
sikaltimais, kur mano, kaip eksperto, užduotis buvo - atlikti kalti- 
namojo psichiatrinę ekspertizę. Niekur kitur neturėčiau geresnės 
galimybės atskleisti skirtumų tarp klausimų, pateikiamų teisėsau- 

gos, kai į smurtą žiūrima kaip į moralės ir teisės problemą (pvz., 
klausimas, ar kaltinamasis veikė „piktavališkai“, t. y. Hyčia, yra mo- 
ralinis įvertinimas, kuris kartu yra kaltės teisine prasme konstata- 
vimo sąlyga), ir klausimų, kurie turėtų būti keliami smurtą supran- 
tant kaip sveikatos apsaugos ir profilaktinės medicinos problemą 
(pvz., „Kas privertė šį Žmogų nusikalsti, kokių biologinių, psicho- 
loginių ar socialinių veiksnių sąveika privertė jį sužaloti kitą žmo- 
gų, ir ką mes galime padaryti, kad jo bei kitų asmenų panašaus 
elgesio ateityje tikimybė būtų mažesnė? ). 

Dirbdamas teismuose bei kalėjimuose kartais pasijusdavau ta- 
rytum per klaidą būčiau perkeltas į viduramžius, kuomet žmonės 
dar tikėjo, jog blogis (kaip ir jo mistinis įsikūnijimas bei bendra- 
vardis — šėtonas) yra greičiau objektyvus reiškinys, egzistuojantis 
nepriklausomai nuo mūsų pačių subjektyvių jausmų bei minčių, 
negu paprastas žodis, kurį mes per dažnai vartojame, kad paaiš- 
kintume, pateisintume bei nuslėptume (nuo savęs ir nuo kitų) mū- 
sų pačių smurtą prieš tuos, kurių mes nekenčiame ir kuriuos sie- 
kiame nubausti. Kuo labiau buvome linkę taip vertinti „blogiečius“, 
esančius tarp mūsų ir mūsų vadinamus nusikaltėliais, tuo labiau 
elgėmės kaip viduramžių inkvizitoriai, tikėję, jog išvaryti piktąsias 
dvasias iš mūsų įmanoma tik kankinant visus nusidėjėlius, užka- 
siant juos gyvus į Žemę ar sudeginant juos prie stulpo (ką mes šian- 
dien pakeitėme elektrošoko prietaisais, elektros kėdėmis, įkalinimais 
metams vienutėje vadinamuosiuose „superkalėjimuose'). Dėl to 
verčiau pasivadintume „užjaučiančiais“ budeliais, negu žmonėmis, 
suprantančiais, jog kuriame šiuolaikinį kazematų, kankinimo kame- 
rų bei autodafė variantą. 

Vos pakrikštijus ką nors blogiu, jo atžvilgiu nebelieka ribų mūsų 
žiaurumui ir smurtui, kurių mes negalėtume pateisinti, įskaitant ką 
tik minėtas kankinimų ir gyvybės atėmimo formas. Šis žiaurumas 
ir smurtas vis plačiau įteisinamas mūsų išrinktų įstatymų leidėjų, 
taikomas mūsų teismų bei įgyvendinamas praktikoje mūsų kalėji- 
muose tiek prieš vyrus, tiek prieš moteris, tiek, vis dažniau, prieš 
vaikus ir silpnapročius, ir visa tai vardan moralės, teisės ir teisin- 
gumo. Dėl besitęsiančio ir didėjančio ilgalaikio įkalinimo vienutė- 

se, elektrošoko prietaisų bei mirties bausmės taikymo JAV teisėsau- 
gos sistema 2000-ųjų gegužės mėnesį buvo pasmerkta Jungtinių 
Tautų organizacijos Komiteto prieš kankinimus bei daugelį kartų 
buvo paskelbta pažeidžiančia JTO nustatytus Minimalius elgesio su 
kaliniais standartus.! Kad ir kaip būtų ironiška, bet nusikaltėliai, ku- 
riuos man teko sutikti, vertina ir pateisina savo smurtinį elgesį — 
kankinimus, pagrobimus bei nužudymus - remdamiesi tais pačiais 
moralės principais, kuriais vadovaujasi mūsų teisėsaugos sistema: 
„Ši kalė to nusipelnė“ arba „tas šunsnukis pats prisiprašė“. 

Ketvirtį amžiaus - nuo 1967 iki 1992 metų - aš dirbau Masa- 
čiūsetso kalėjimuose: iš pradžių psichoterapeutu (atlikdamas psi- 
chiatrijos praktiką), vėliau kalėjimo psichiatrinės ligoninės (kur bu- 
vo laikomi nepakaltinamieji) vyr. gydytoju, ir pagaliau - visos pa- 
taisos įstaigų sistemos Psichikos sveikatos tarnybos vedėju. Aštun- 
tąjį dešimtmetį aš vadovavau grupei psichikos sveikatos specialis- 
tų iš Harvardo medicinos mokyklos (kurioje ėjau Teisės ir psichiat- 
rijos instituto direktoriaus pareigas) mokomosios ligoninės; jie at- 
likdavo psichiatrijos tyrimus bei gydymą kalėjimo psichikos ligo- 
ninėje. Tais laikais Masačiūsetso kalėjimai buvo tikrasis mūšio lau- 
kas. Griežtojo režimo (arba „griežtojo pavojaus“, kaip mes jį va- 
dindavome) 600 vietų kalėjime be riaušių buvo laikotarpių, kuo- 
met kas mėnesį vidutiniškai įvykdavo vienas nužudymas, o kas še- 
šias savaites — savižudybė. Taip dešimtmečio pabaigoje tik viena- 
me kalėjime buvo užfiksuota daugiau kaip šimtas smurtinių mir- 
čių. O visoje kalėjimų sistemoje siautėjo nužudymų, savižudybių, 
riaušių, padegimų, grupinių išžaginimų, įkaitų paėmimų bei tyči- 
nių susižalojimų epidemija (kaliniai išspausdavo sau akis, nupjau- 
davo genitalijas, išraudavo kojų pirštų nagus, rydavo skustuvų aš- 
menis); kaliniai, kalėjimų administracijos personalas bei lankytojai 
buvo žudomi ir sunkiai žalojami. 


! Standartinės minimalios elgesio su kaliniais taisyklės buvo priimtos 1955 m. 
rugpjūčio 30 d. Pirmojo Jungtinių Tautų Organizacijos kongreso dėl nusikalstamu- 
mo prevencijos bei elgesio su nusikaltėliais, ir patvirtintos JT Ekonominių ir socia- 
linių reikalų tarybos 1957 m. liepos 31 d. rezoliucija Nr. 663 C. Pakeistos 1977 m. 
gegužės 13 d. rezoliucija Nr. 2076. (Vertėjo pastaba) 

Reaguodami į šias laikymo kalėjime sąlygas, sužalotų ar nužudy- 
tų kalinių advokatai teismuose reiškė ieškinius kalėjimų administra- 
cijai. Atliktas tyrimas parodė, kad dauguma smurto buvo sukelta ne- 
nustatytos psichikos ligos, kuri dažniausiai būdavo sukelta arba pa- 
ūmėdavo dėl kalėjimų vidinių gyvenimo sąlygų: orientacijos bei 
bendravimo galimybių praradimo, dėl ilgo laiko, praleisto vienutė- 
je, plintančios teroro bei neįveikiamo streso atmosferos, buvusios 
potrauminių simptomų ir sindromų priežastimi, bei daugybės jau 
egzistuojančių lėtinių psichikos ligų, kurios tiesiog niekad nebuvo 
diagnozuotos ar gydytos. Daugelis asmenų, mėginusių įvykdyti ar 
įvykdžiusių nužudymą ir/arba savižudybę, sirgo haliucinacijomis, 
manijomis arba savo agresyvaus elgesio metu rodė kitų psichozės 
simptomų. Tačiau vargu ar bus per daug pasakyta, kad tokioje smur- 
to aplinkoje kaliniai neišvengiamai turėdavo tapti beveik paranoji- 
kais, kad neprarastų ryšio su tikrove. Jie turėjo tikrų priešų ir jiems 
grėsė tikra bėda. Jei kas mėgintų sukurti sistemą, žmones lėtai paver- 
čiančią paranojikais ir agresyviais, vargu ar jis išrastų ką nors efek- 
tyvesnio. Dėl savaime progresuojančios persekiojimo manijos pri- 
gimties - asmuo, įsitikinęs, jog jį supa priešai, pats elgiasi taip agre- 
syviai, kad kiti Žmonės ima vertinti jį kaip savo priešą ir atitinkamai 
reaguoja, todėl atsiranda užburtas ratas, kuomet smurtas sukelia pa- 
ranoją, O ši, savo ruožtu, sukelia dar didesnį smurtą. (Šį scenarijų ge- 
rai Žino visi tie, kurie seka tarptautinių santykių ir pasaulio politi- 
kos naujienas, ir tai yra viena iš priežasčių, kodėl pamokos, įsisavin- 
tos šiame mikrokosme, galėtų būti naudingos makrokosminiame 
lygmenyje.) 

Grupinio ieškinio rezultatas buvo taikos sutartis, pagal kurią Pa- 
taisos įstaigų departamentas mūsų paprašė plačiau teikti psichiat- 
ro pagalbą visai pataisos įstaigų sistemai, o aš tapau atsakingu už 
vadovavimą šiai programai. Dėl aukščiau minėtų įvykių mūsų kom- 
petencijai priklausė ne tik psichikos ligonių gydymas, bet iš esmės 
ir smurto prevencija, 0 mūsų „pacientais“ tapo ne tik asmenys, ku- 
riuos mes tyrėme ir gydėme, bet kartu ir visa kalėjimų sistema. Tai- 
gi visas projektas buvo vykdomas ne tik klinikinės, bet ir sociali- 
nės, bendruomeninės bei profilaktinės psichiatrijos lygmeniu, kad 
išgydytų patologiją pačios teisėsaugos sistemos viduje. 

Aš dešimtį metų vadovavau programai, ir per šį laikotarpį kiek- 
viename kalėjime buvo įsteigta pirminės psichiatro pagalbos kabi- 
netų bei psichikos sveikatos klinikų sistema, kurioje dirbę medici- 
nos mokyklos fakultetų darbuotojai buvo pasiekiami tiesiogiai ar 
telefonu visą parą, kad galėtų suteikti neatidėliotiną pagalbą ar ap- 
saugotų ir globotų ištikus krizėms, užkirstų kelią savižudybėms, at- 
liktų psichoterapinį ar psichofarmakologinį gydymą, perkeltų ka- 
linius į ligoninės stacionaro skyrių ar paleistų juos iš ten bei nuo- 
lat konsultuotų ir mokytų kalėjimų administracijos darbuotojus. Pa- 
klausite, kokių rezultatų buvo pasiekta? Supratome, kad smurtui 
kelią galima užkirsti beveik visur, net esant beviltiškiausioms situ- 
acijoms, jeigu tik labai to norima ir visi yra pasirengę paaukoti šiam 
darbui pakankamai laiko ir pastangų. 

Per pirmuosius penkerius mūsų darbo metus, kai dar tik kom- 
plektavome ir ruošėme personalą darbui šiomis ypatingomis sąly- 
gomis bei patys mokėmės iš savo klaidų, nė viename kalėjime ne- 
įvyko nė vieno maišto, išskyrus du rimtus įkaitų paėmimo atvejus 
(kuriuos pavyko išspręsti be aukų). Nužudymo auka nebuvo ta- 
pęs nė vienas kalėjimų personalo narys ar lankytojas, nors buvo 
nužudyti ar nusižudė septyni kaliniai (visoje pataisos įstaigų sis- 
temoje). Per kitus penkerius metus visoje pataisos įstaigų sistemo- 
je neįvyko nė vieno maišto ar įkaitų paėmimo, buvo užfiksuotas 
tik vienas nužudymas ir du savižudybės atvejai, t. y. buvo metų, 
kai nė viename kalėjime nebuvo smurtinių Mirčių. 

Manau, drąsiai galime laikyti šią programą praktiniu patvirtini- 
mu hipotezės, jog ilgainiui įmanoma užkirsti kelią visoms ar be- 
veik visoms sunkiausioms smurto formoms net pačioje pavojin- 
giausioje aplinkoje ir tarp agresyviausių asmenų. Tai buvo pirmas 
įrodytas principas. 

Antrasis principas reiškia, kad sėkmingai užkirsti kelią smurtui 
įmanoma tokiu mastu, kiek yra atsisakoma įprasto moralės ir tei- 
sės požiūrio, kurio iki šiol buvo laikomasi pataisos įstaigose. Kuo 
pavojingesnis būdavo kalinys, tuo griežčiau jis būdavo baudžiamas 
ir tuo pavojingesniu jis tapdavo. Šis užburtas ratas tiek kalinius, 
tiek jų prižiūrėtojus vertė nuolat kariauti tarpusavyje, kas, jų pa- 

čių teigimu, prieštaravo abejų norams. Ta pati klaida daroma vi- 
sos visuomenės mastu: kuo pavojingesnis yra žmogus visuomenei, 
tuo griežčiau jis baudžiamas (kartais net nužudomas, kad pamo- 
kytų kitus), ir kuo griežčiau jis baudžiamas, tuo pavojingesniu jis 
tampa (nes išmoksta sekti mūsų pačių smurto pavyzdžiu). O mes, 
vietoje moralinio pasmerkimo ir baudimo, stengėmės suvokti, ko- 
dėl kaliniai (ir prižiūrėtojai) elgiasi būtent taip, ir panaudoti šias 
žinias mūsų darbe. Ilgainiui išplėtojome keletą pagrindinių prin- 
cipų, kuriais vadovavomės bendraudami su šiais asmenimis. Svar- 
biausius iš jų apibendrinau šios knygos 7 skyriuje. 

Antroji priežastis, dėl kurios tradicinis moralės ir teisės požiū- 
ris į smurtą, užuot stabdęs pastarąjį, faktiškai sukelia jį, yra ta, kad 
šis požiūris grindžiamas didžiule klaida, būtent neginčytina prie- 
laida, kuri nėra vien paprastoji faktinė klaida, o iš tikrųjų tiesą ap- 
verčianti aukštyn kojomis. Teisėsaugos sistema, kaip ir visos kitos 
mūsų visuomenės įstaigos (tiek, kiek jos grindžia savo veiklą mo- 
raliniu mąstymu), nepripažino, o gal nesugebėjo pripažinti šios 
prielaidos klaidingumo, nes pastarosios neįmanoma ištirti, sukri- 
tikuoti ar patikrinti, kol yra operuojama moralės kategorijomis, nes 
tai nėra moralinė, o greičiau empirinė prielaida. Anot jos, agresy- 
vių Žmonių baudimas sulaikys juos, o kartu ir kitus, nuo pana- 
šaus elgesio ateityje. Kitaip tariant, bausmė (tyčinis kančių sukėlimas) 
užkerta kelią smurtui. Kol mąstome apie bausmę tradiciškai, kaip 
apie atsaką nusikaltimui ir smurtui (įskaitant karo nusikaltimus), 
visi klausimai, kuriuos sugebame iškelti, bus susiję su moralinė- 
mis, 0 ne su empirinėmis kategorijomis, pvz.: „Ar asmuo nusipel- 
nė tokios bausmės?', arba „Ar tai teisinga bausmė?“ O empiriškai 
patikrinus aukščiau minėtą prielaidą (tiriant nubaustųjų elgesį) pa- 
aiškėja priešingas rezultatas: bausmė yra stipriausias kada nors išras- 
tas smurtinio elgesio stimuliatorius (tai bus įrodyta 7 skyriuje ir de- 
taliau aptarta mano straipsnyje „Punishment and Violence“, 2000). 
Bausmė ne tik pati yra smurto forma, bet ir sukelia pastarąjį, užuot 
stabdžiusi jį. Nė kiek nekeista, kad tradicinio moralės ir teisės po- 
žiūrio į smurtą buvo laikytasi keturis tūkstantmečius nuolat didė- 
jančio smurto fone. 

Tačiau kas, be bausmės, galėtų užkirsti kelią nusikalstamumui? 
Kad atsakytume į šį klausimą, kuriam bus skirta likusioji šios kny- 
gos dalis, bus naudinga, netgi būtina, į smurtą pažvelgti ne kaip į 
moralės ir teisės, bet kaip į sveikatos apsaugos ir profilaktinės me- 
dicinos problemą. Ligonius juk reikia gydyti, o ne bausti. Ber- 
trand'as Russellas savo veikale Roads to freedom (1918) minėtą po- 
žiūrių skirtumą apibendrino taip: 


Kuomet žmogus serga užkrečiamąja liga, jis kelia pavojų aplinkiniams, 
todėl būtina apriboti jo judėjimo laisvę. Tačiau niekam nekyla mintis, 
kad šis žmogus kaltas. Priešingai, draugai ir artimieji užjaučia jį. Sie- 
kiant jį išgydyti, imamasi gydymo priemonių, o pats žmogus paprastai 
gydymo metu paklūsta būtinam savo laisvės apribojimui. Iš esmės toks 
pat metodas taikytinas ir gydant žmogų, sergantį liga, vadinama „nu- 
sikalstamumas . 


Žymėdamas bet kurias jėgas ar procesus organizme ar jų gru- 
pėje, kurie pajėgūs nužudyti ar paralyžiuoti organizmą ar net su- 
naikinti visą grupę, vartosiu ligos, susirgimo ir patologijos sąvo- 
kas. Visos ką tik minėtos smurto formos, vartojant šias sąvokas, 
virsta apraiška, forma ar simptomu patologijos ar ligos, tokios pat 
pavojingos kaip vėžys ar širdies yda, nes, paplitusios tarp Žmonių 
giminės narių, šios jėgos gali juos nužudyti, padaryti invalidais ar 
net sunaikinti (priversti susinaikinti) visą giminę. Ši tiesa išlieka net 
jeigu apsauginis smurtas gali būti priemonė (o kartais - vienintelė 
priemonė) išgelbėti savo ar kitų potencialių agresoriaus aukų gy- 
vybes. Jei apsauginis smurtas gali išgelbėti gyvybę, tai kaip jis gali 
kartu būti ir patologijos ar ligos simptomu? Iš tikrųjų tai - agre- 
soriaus patologijos simptomas (t. y. jį sukėlė ir pavertė būtinu ag- 
resoriaus elgesys). Taigi agresyvus smurtas atitinka mano pateik- 
tą patologijos apibrėžimą - jis ne tik gali sužaloti ar nužudyti au- 
ką, bet padidina ir paties nusikaltėlio susižalojimo ar mirties rizi- 
ką (nes jo agresija gali išprovokuoti užpultųjų smurtą). Kas gyve- 
na su kalaviju rankoje, tas nuo kalavijo ir miršta, ir miršta papras- 

tai būdamas jaunesnis nei tie, kurie savo kalavijus laiko dėkluo- 
se. Kaip parodė daugkartinės apžvalgos, agresyvių Žmonių gyve- 
nimo trukmė vidutiniškai trumpesnė už neagresyvių Žmonių (tik- 
riausiai tai nieko nestebina). Tai vienas akivaizdžiausių įrodymų, 
jog smurtas yra ligos požymis: jis trumpina gyvenimo trukmę ly- 
giai kaip kitos ligos, todėl atitinka mano aukščiau pateiktą ligos 
apibrėžimą. Agresyvaus smurto prevencija užkerta kelią ir apsau- 
ginei jo formai. 

Ši knyga apie smurto prevenciją gali būti laikoma mano anks- 
tesnės knygos (1996 m.), kurioje nagrinėjau smurto priežastis, tę- 
siniu. Tai projekto, pradėto pirmoje knygoje, pabaiga. Pirmas ir 
veiksmingiausias žingsnis, mokantis užkirsti kelią bet kuriai svei- 
katos problemai, yra jos priežasčių pažinimas; būtina žinoti, kurias 
iš jų reikia pašalinti ar nukenksminti. Todėl pirmuosiuose šios kny- 
gos skyriuose aš trumpai priminsiu savo ankstesnėje knygoje pa- 
darytas išvadas apie smurto priežastis. Kai tik žinosime priežastis, 
tiesiogiai galėsime taikyti šias žinias prevenciniame darbe, būtent, 
žinodami, koks mūsų elgesys praeityje sukėlė smurtą, suprasime, 
kaip jį pakeisti. Juk smurtas neatsiranda savaime, spontaniškai, be 
jokios priežasties, o tik tuomet, kai kažkieno veiksmai ar elgesys jį 
sukelia. Todėl, siekdami sustabdyti smurtą, turime sustabdyti jį su- 
keliantį elgesį. Jei ši idėja iš pradžių kam nors atrodys keistoka, ma- 
nyčiau, tai pirmiausia yra dėl to, kad smurto priežastys ligi šiol ne- 
buvo aiškiai žinomos. Kaip ir bet kuri liga, smurtas yra sukeliamas 
biologinių, psichologinių ir socialinių veiksnių sąveikos (Engelas, 
From Biomedical to Biopsychosocial, 1997). Šis faktas labai svarbus pre- 
vencijai: jeigu egzistuoja daugiau nei viena priežastis, turėtų eg- 
zistuoti ir daugiau prevencijos formų. 

Sveikatos apsaugos koncepcijos pagrindas - trys prevencijos pa- 
kopos: pirminė, antrinė ir tretinė prevencija. Pirminė prevencija ap- 
ima priemones, taikomas visiems žmonėms, nepriklausomai nuo 
sveikatos būklės ar galimo ateities susirgimų pavojaus. Pavyzdžiui, 
prieš pusantro amžiaus buvo nustatyta, kad vandentiekio ir kana- 
lizacijos sistemų valymas labiau apsaugo Žmones nuo tam tikrų už- 
krečiamųjų ligų, nei viso pasaulio gydytojai, vaistai ir ligoninės. 

Taip pat buvo įrodyta, jog absoliutaus skurdo mažinimas (pragy- 
venimo minimumo kėlimas) bei, pasiekus šį tikslą, santykinio skur- 
do mažinimas (didesnės pajamų ir turto lygybės siekimas) turėjo 
daugiau įtakos mažinant mirtingumo rodiklius bei ilginant gyve- 
nimo trukmę per pastaruosius du amžius, negu medicinos progre- 
sas. Tiesa, kad net tokiose išsivysčiusiose šalyse, kaip JAV ir Didžioji 
Britanija, ekonominės nelygybės mažinimas yra veiksmingesnis ge- 
rinant visų gyventojų sveikatą bei didinant jų ilgaamžiškumą, ne- 
gu pinigai, išleidžiami medicinai ir chirurginiam gydymui (Richar- 
das G. Wilkinsonas, Unhealthy Societies, 1996; Stephenas R. Grau- 
bardas, Health and Wealth, 1994; Douglasas Blackas ir kiti, The Black 
Report, 1992). Pavyzdžiui, Jungtinės Valstijos pasižymi didžiausiu 
pajamų ir turto skirtumu tarp išsivysčiusių šalių. Vienas iš padari- 
nių yra tas, kad nepaisant dvigubai didesnių išlaidų sveikatos ap- 
saugai, JAV gyventojų vidutinė gyvenimo trukmė yra viena trum- 
piausių, 0 pagrindinių sveikatos sutrikimų paplitimas tarp jų yra 
vienas aukščiausių. Lygiai tie patys principai taikytini smurto pre- 
vencijai. Penktajame šios knygos skyriuje apibendrinsiu keletą so- 
cialinių, ekonominių ir politinių strategijų, kurios pasirodė esan- 
čios kur kas veiksmingesnės (tiek absoliučia, tiek santykine (ren- 
tabilumo) prasme) saugant gyventojus nuo smurto epidemijų, ne- 
gu viso pasaulio policija, kalėjimai ir bausmių sistemos. Tokie yra 
pirminės smurto prevencijos principai. 

Antrinė prevencija apima priemones, taikytinas gyventojų gru- 
pėms, kurioms gresia didesnis už vidutinį pavojus susirgti tam tik- 
romis ligomis, nors akivaizdžių simptomų ar negalavimų dar ne- 
matyti. Kaip pavyzdį iš profilaktinės medicinos galima paminėti di- 
delio cholesterolio kiekio kraujuje ar padidėjusio kraujospūdžio 
mažinimą, kol žmogaus dar neištiko infarktas ar insultas. Šeštaja- 
me skyriuje aš apibendrinsiu kelias programas, kurios buvo labai 
veiksmingos statistiškai mažinant smurtinio elgesio ateityje plitimą 
tarp žmonių, kuriems gresia didesnė už vidutinę rizika tapti tiek 
smurto aukomis, tiek agresoriais, tačiau kurie dar nebuvo patyrę 
rimtesnių smurtinių situacijų, palyginus su lygiavertėmis asmenų 
kategorijomis, kurioms minėtos programos nebuvo prieinamos. Di- 

desnės už vidutinę rizikos grupėms priklauso, pavyzdžiui, netekė- 
jusių, neraštingų, vargetų jaunųjų motinų vaikai ir vaikai, patyrę 
prievartą šeimoje, alkoholikai, rajonų, kuriuose didelis nusikalsta- 
mumo lygis, gyventojai, neraštingi ir nekvalifikuoti žmonės, vidu- 
rinių mokyklų abiturientai bei asmenys, susiję su neteisėta preky- 
ba narkotikais. 

Trečiosios pakopos prevencija yra susijusi su klinikiniu gydymu, 
kaip priešybe profilaktinei medicinai. Ją sudaro gydymo ir terapi- 
jos kursai, taikomi tiems, kurie jau rimtai serga tam tikra liga, t.y. 
specialistų atliekamas gydymas vaistais, chirurginės procedūros kli- 
nikose ir ligoninėse. Kodėl gydymas vadinasi prevencija? Ogi to- 
dėl, kad jo tikslas yra neleisti ūminei ligai peraugti į lėtinę ar net 
mirtiną, ir neleisti jai užkrėsti sveikų Žmonių (užkrečiamųjų ligų 
atveju). 

Pritaikę šias koncepcijas smurto tyrimams pamatysime, jog tre- 
tinė smurto prevencija yra vykdoma su teismų, policijos, kalėjimų 
ir bausmių sistemos pagalba, kuri tradiciškai įsijungia tik tuomet, 
kai asmuo jau yra tapęs agresyviu. Septintajame knygos skyriuje 
apibūdinsiu programų bei strategijų rūšis, kurios buvo veiksmin- 
gos bei (kas ne mažiau svarbu) tas rūšis, kurios žlugo tiek „stacio- 
naro (t. y. kalėjimų ir kolonijų), tiek „ambulatorinio tipo“ (t. y. vie- 
šieji darbai, savanoriškas padarytos žalos atlyginimas, priverstinis 
gydymas be laisvės atėmimo) sąlygomis. Taip pat aptarsiu „anti- 
kalėjimų“ koncepciją, Kuri yra tradicinio modelio kalėjimų formos 
bei turinio alternatyva, bei jos privalumus. 

Tretinės prevencijos reikia tik tuomet, kai pirminė ir antrinė pre- 
vencija nepasisekė. Iš esmės tretinės prevencijos poreikis egzistuoja 
tik tiek, kiek mes nesugebame užtikrinti pakankamos pirminės ir 
antrinės prevencijos, todėl pats toks poreikis yra šio nesugebėjimo 
ženklas. Senoji išmintis, jog lašas profilaktikos atstoja marias gy- 
dymo, akivaizdžiai pasitvirtina. Pritaikyta smurto atžvilgiu ji galė- 
tų skambėti taip: lašas pirminės ar antrinės prevencijos atstoja me- 
gatoną vaistų. Viena pagrindinių klaidų, padarytų Jungtinių Vals- 
tijų sveikatos priežiūros bei teisėsaugos sistemų, yra daug dides- 
nės piniginės bei žmogiškosios investicijos į tretinę, negu į pirmi- 

nę ir antrinę prevenciją. Pavyzdžiui, JAV - vienintelė išsivysčiusi 
šalis, kuri neteikia visuotinių nemokamų sveikatos priežiūros pa- 
slaugų visiems savo piliečiams — labai atsilieka net nuo daugelio 
trečiojo pasaulio šalių vaikų imunizacijos mastu. Be to, ji atsilieka 
nuo visų kitų išsivysčiusių valstybių užtikrinant tinkamą būsimų- 
jų Motinų priežiūrą. Rezultatas yra akivaizdus: mes išleidžiame kur 
kas daugiau milijardų dolerių dažniausiai nesėkmingiems bandy- 
mams išgelbėti neišnešiotų kūdikių gyvybes, nei reikėtų kur kas 
pigesnei ir daug veiksmingesnei nėščiųjų priežiūrai užtikrinti. Kaip 
padarinys JAV ne tik skiria sveikatos priežiūrai dvigubai didesnį 
procentą bendrojo nacionalinio produkto, negu bet kuri kita išsi- 
vysčiusi šalis, bet ir pasižymi didesniais moterų bei kūdikių mir- 
tingumo ir liguistumo rodikliais. 

Lygiai tas pats principas taikytinas požiūriui į smurtą JAV. Ag- 
resyvių asmenų baudimas ir/arba reabilitacija taip pat kainuoja 
kur kas brangiau ir yra mažiau veiksminga negu pirmaeilė smur- 
to prevencija, ir sukelia kur kas daugiau kančių ne tik nusikaltė- 
liams, bet ir jų aukoms. Išleidžiame nepalyginamai daugiau pini- 
gų policijos, kalėjimų, bausmių sistemos bei teismų reikmėms, ne- 
gu visuomeninės veiklos rūšims, kurios pasirodė pajėgios suma- 
žinti nusikalstamumą tiek pat, bet viso labo už penktadalį šios 
kainos (žr. 7 skyrių). Kadangi kalėjimai vis labiau esti perpildyti 
(ir nerentabilūs), eilės mūsų narkomanijos gydymo centruose vis 
ilgėja, nepaisant fakto (arba veikiau, kaip aš pavaizduosiu pasku- 
tiniame knygos skyriuje, dėl fakto), kad gydymas yra mažiausiai 
penkiskart veiksmingesnis negu laisvės atėmimas užkertant kelią 
narkomanijai bei su ja susijusiems turtiniams nusikaltimams ir 
smurtui. 

Mano įsitikinimu, apibūdinta politika neatitinka nei mūsų sai- 
kingo savanaudiškumo, nei moralės, kuria ji daugiausia bando 
dangstytis (rūpinimasis nusikaltimų aukomis, mokesčių mokėtojų 
pinigų taupymas, teisėtvarkos užtikrinimas, narkotikų sukeltos ža- 
los mažinimas) todėl, kad ji tik žlugdo mūsų pastangas pasiekti 
šiuos tariamus tikslus. Šia prasme Jungtinių Valstijų teisėsaugos po- 
litikos nesėkmė tikrai primena jų sveikatos apsaugos politikos fias- 

ko. Panašiai kaip mūsų subsidijos sveikatos apsaugai viršija bet ku- 
rios kitos išsivysčiusios šalies išlaidas, o laimėjimai toli gražu ne- 
džiugina, mes taip pat išleidžiame kur kas daugiau pinigų teisė- 
saugos reikmėms, o pasiekiame prastesnius - netgi dramatiškai 
prastesnius - rezultatus. Pavyzdžiui, laisvės atėmimo bausmės tai- 
kymo procentas yra penkis-dešimtį kartų didesnis negu bet,kurioje 
kitoje išsivysčiusioje valstybėje, smurtinių mirčių skaičius irgi pen- 
kis-dešimtį kartų didesnis. 

Kokia gi yra trijų pakopų profilaktinės medicinos modelio tai- 
kymo smurto problemai spręsti praktinė reikšmė? Pirmiausia — šis 
metodas pasižymi daugybe įvairių požiūrių į smurto prevenciją, 
kurių kiekvienas yra naudingas ir vertas dėmesio. Deja, kuo stip- 
resnės ir veiksmingesnės (rentabilesnės) yra šio metodo teikiamos 
priemonės, tuo labiau joms priešinasi galingos politinės ir ekono- 
minės jėgos, ir tai labiausiai kliudo spręsti smurto problemą, ypač 
JAV ir besivystančiose šalyse. Pavyzdžiui, politinės jėgos, kovojan- 
čios prieš kapitalo ir pajamų perskirstymą Jungtinėse Valstijose, jau 
neminint pasaulio apskritai, yra daug galingesnės, negu šią idėją 
palaikančios jėgos, nepaisant (o galbūt iš dalies - dėl) fakto, kad 
jokia kita politika nesugebėjo geriau išspręsti smurto prevencijos 
problemos (kaip bus įrodyta 5 ir 8 skyriuose). Ar tai liudija, jog mes 
nesugebėsime nieko padaryti, kol nepasikeis politinė aplinka? Šioje 
knygoje mano pristatytas trijų pakopų prevencijos modelis (kuris 
yra ne daugiau kaip klasikinis profilaktinės medicinos modelis, 
naudojamas visame pasaulyje) naudingas tuo, kad, neturint gali- 
mybių ar nepajėgiant įgyvendinti vienos profilaktikos formos, vi- 
sada įmanoma įgyvendinti kitą. Kitaip tariant, jeį vienas ar dau- 
giau aukščiau išvardytų pirminės prevencijos metodų pasirodys 
politiškai nepritaikomi artimoje ateityje (mano įtarimu, tokie yra 
beveik visi metodai krikščionybės eros trečiojo tūkstantmečio pra- 
džioje), visuomet įmanoma panaudoti tuos iš jų, kurie šiandien bus 
politiškai labiau pagrįsti, įskaitant antrinės ir tretinės prevencijos 
metodus. O pirminės prevencijos metodams atgavus politinę per- 
spektyvą, jie vėl galės būti įgyvendinami. Taip mes niekada nebū- 
sime tiek paralyžiuoti, kad nepajėgtume nė piršto pajudinti. 

Antroji reikšmė yra ta, kad smurto prevencija nėra klausimas 
iš serijos „būti ar nebūti arba „viskas arba nieko“. Kaip ir profi- 
laktinėje medicinoje, sėkmė čia matuojama laipsniais. Kai kurios li- 
gos, pvz., raupai, buvo išrautos su šaknimis visame pasaulyje, o 
kitos, pvz., poliomielitas — tik daugumoje išsivysčiusių šalių. Tačiau 
net jei nepavyksta pasiekti visiškos sėkmės, kaskart bent iš dalies 
sumažinus ligos paplitimo mastą, jau užkertame kelią visiems jos 
atvejams, kurie atsitiktų esant priešingai. Tas pat pasakytina ir apie 
smurtą, todėl šios knygos pavadinimas - smurto prevencija - reiš- 
kia, jog turime stengtis, kad galėtume kalbėti apie kelio užkirtimą 
jam. 

Kita vertus, neįžvelgiu būtinumo iš anksto atsisakyti tikimybės 
daugiau ar mažiau visiškai pašalinti bent pavojingiausias ir žalin- 
giausias smurto formas, užuot vien sumažinus jų mastus. Viena iš 
priežasčių, leidžiančių man būti tuo tikram, yra faktas, jog kelioms 
valstybėms (ir jų egzistavimo faktas patvirtina, jog tai įmanoma) 
praktiškai pavyko atsikratyti beveik visų pavojingo gyvybei smur- 
to formų, apie ką bus kalbama penktajame skyriuje. Aš mėginsiu 
įrodyti, jog iš esmės nėra kliūčių pasiekti to paties visame pasau- 
lyje (bet tai, žinoma, nėra pranašavimas, kad mes tai pasieksime). 
Priežastis, dėl kurios mūsų potencialios galimybės skiriasi nuo mū- 
sų faktinių galių, yra ta, kad smurto prevencija nėra vienintelis ir 
net ne pagrindinis tikslas, siekiamas daugelio žmonių. Prireiktų di- 
delių pinigų sumų ir tektų atsisakyti pajamų tam, kad vien pamė- 
gintume visiškai sunaikinti pavojingą ar mirtiną smurtą. Tačiau su- 
žinoti, ar mūsų pastangos bus vaisingos, galėsime tik sumokėję la- 
bai didelę, gal net per didelę kainą. Beje, kaip bus aptarta pasku- 
tiniame skyriuje, daugeliui žmonių smurtas neša tikrą naudą, to- 
dėl nė kiek nekeista, kad smurto paplitimo mastą mažinantys me- 
todai turi daug priešų. 

Suprantama, jog daugeliui žmonių pati idėja dėl galimybės su- 
stabdyti smurtą apskritai, jau nekalbant apie jo pavojingiausias for- 
mas, atrodytų utopiškai optimistiška. Vadinasi, ši idėja buvo jų klai- 
dingai suprasta, o tai galėjo atsitikti dėl dviejų priežasčių. 

Pirmiausia aš kalbu ne apie utopiją, o apie išgyvenimą. Esu įsi- 
tikinęs, kad mokymasis užkirsti kelią smurtui — ne šiek tiek, bet 
kur kas sėkmingiau negu tai darėme iki šiol - nėra nei pasirinki- 
mas, nei prabanga, kad galėtume nutarti, jog negalime sau jos leisti 
ar kad neverta to daryti. Išmokti stabdyti smurtą yra būtinoji žmo- 
nijos išlikimo ateinantį amžių ir ateinantį tūkstantmetį sąlyga. Šioje 
srityje tikriausiai yra daugybė kelių į sėkmę, tačiau ne mažiau ke- 
lių, ir mes tai puikiai žinome, veda į nesėkmę (daugelį pastarųjų 
mes jau išmėginome, o kai kuriais keliais tebeiname). Tačiau šioje 
knygoje pateikti tyrimai rodo, kad, nepaisant sėkmingų smurto 
prevencijos metodų įvairovės, visus juos veikiausiai sieja bendri 
pagrindiniai principai, todėl platų pasirinkimą galima prilyginti va- 
riacijoms viena tema. O atsižvelgiant į esamą platų sėkmingų va- 
riantų pasirinkimą, visiškai tikėtina, kad visuomenėje neatsiras 
žmonių, laikančių šias idėjas utopinėmis. Manau, kad tai neturi 
nieko bendro su šios knygos objektu. Aš nekuriu utopijos papras- 
čiausiai dėl to, kad vieno asmens sukurta utopija gali tapti kito as- 
mens distopija. Kalbu apie tam tikras minimalias savybes, kurių 
privalo turėti visuomenė, kad nesunaikintų pati savęs, 0 tai visiš- 
kai kitas, kur kas mažiau optimistinis klausimas negu utopijos su- 
kūrimas. 

Be to, aš visiškai nesu nusiteikęs optimistiškai dėl mūsų visuo- 
menės politinės valios mobilizavimo tikimybės vien tam, kad ji už- 
kirstų kelią ateities genocido katastrofoms. Sakydamas, jog nesu 
optimistiškai nusiteikęs, aš neketinu teigti, kad šios katastrofos iš 
tikrųjų atsitiks, tiesiog nematau pagrindo daryti priešingos prie- 
laidos. Japonija ir Vakarų Europos šalys buvo priverstos išgyventi 
neįtikėtinų košmarų, kol joms pavyko nuteikti politinę valią radi- 
kaliems savo politinės bei ekonominės santvarkos pakeitimams, ir 
tai leido pusę amžiaus po paskutiniojo pasaulinio karo visiškai su- 
stabdyti tarpusavio karus bei užkirsti kelią žmonių žudymui ge- 
riau nei tai buvo pavykę padaryti bet kuriai kitai didelei civiliza- 
cijai istorijoje. Tai pavyko pasiekti tik visuomenes išlaisvinus iš 

skurdo ir diktatūros, pašalinus turtinius bei valdžios neteisingu- 
mus kartu pašalinant vieną iš pagrindinių veiksnių, provokuojan- 
čių konfliktus tarp Žmonių ir karus tarp nacijų. Ar turės JAV, kar- 
tu su kitomis išsivysčiusiomis ir besivystančiomis pasaulio šalimis 
išgyventi dar baisesnių košmarų, kad jie pagaliau priverstų jas pa- 
daryti kardinalių pertvarkymų pasauliniu mastu, būtinų siekiant 
sustabdyti vis labiau pražūtingus karus ir genocidą? Neapsimetu 
žinąs atsakymą į šį klausimą, tačiau bet kas, kam užtenka vilties, 
optimizmo ir utopizmo atsakyti į jį neigiamai, turi Žinoti kažką, 
ko nežinau aš. 

Mes sąmoningai visiškai (bent jau didžiojoje pasaulio dalyje 11- 
gesnį laiką) atsikratėme kai kurių smurto formų, pvz., kanibaliz- 
mo arba vergovės. Be to, kai kurioms mažoms šalims, kaip bus ap- 
tarta 5 skyriuje, dešimtmečiams ar net amžiams pavyko beveik vi- 
siškai pašalinti pagrindines mirtino smurto formas, tokias kaip nu- 
žudymai ir karai. Tačiau pagrindinis klausimas, nuolat mus kamuo- 
jantis, nėra tai, ar mes, kovodami su smurtu, sugebėsime nueiti 
taip toli, kaip šios šalys, bet ar mes pajėgsime išmokti stabdyti jį 
tiek, kad užtikrintume savo išlikimą. 

Sakyti, kad jei norime išgyventi, privalome sustabdyti smurtą, 
yra visai kas kita negu prognozuoti, kad mes iš tikrųjų išgyvensi- 
me. Tiesa yra ir tai, kad nurodymas žingsnių, kuriuos privalėsi- 
me žengti, kad sustabdytume smurtą, nėra lygus teigimui, kad mes 
juos iš tikrųjų žengsime. Mano tikslas nėra nei mėginti išprana- 
šauti ateitį, nei mokyti kitus, kaip toliau jiems elgtis. Aš noriu tik 
apibendrinti mūsų turimas pasirinkimo galimybes ir nurodyti kiek- 
vienos iš jų privalumus bei trūkumus tam, kad žmonės galėtų 
rinktis, ko panorėtų turėdami daugiau informacijos apie savo da- 
romą pasirinkimą, kiek jiems tai kainuos ir ką jie gaus mainais. Ti- 
kiuosi, kad kai kurios pamokos, mano išmoktos per visus smurto 
prevencijai skirto darbo metus mano mokslinėje laboratorijoje — 
pavojingiausiose įstaigose tarp pavojingiausių nusikaltėlių, — tu- 
rės reikšmės ir padės mums suprasti, ką galime ir turime padary- 
ti, kad sustabdytume smurtą bet kurioje vietoje, bet kuriuo mas- 
tu ir pavidalu - nuo nužudymų ir savižudybių iki terorizmo, ra- 

sinės diskriminacijos, karų ir genocido. Esu įsitikinęs, jog tam tik- 
ros priežastys ar motyvai yra bendri visoms smurto formoms, to- 
dėl turėtų egzistuoti ir tam tikri bendri prevencijos principai. 

Stengiausi rašyti šią knygą ne kaip filosofas ar moralistas, ir nu- 
rodinėti skaitytojams, kaip jie turėtų gyventi, bet kaip gydytojas 
ir gamtos tyrinėtojas, paaiškindamas, kaip įr1anoma gyventi, t.y. ku- 
rie gyvenimo (būtent, gyvenimo kartu, nes visi esame socialinės 
būtybės) būdai padeda palaikyti gyvybę (t. y. sustabdyti smurtą), 
o kurie veda į mirtį (per smurtą). Darvinas rašė apie visų gyvų 
būtybių atsiradimą. Aš savo ruožtu rašau apie tai, kaip išvengti 
žmogiškųjų būtybių išnykimo. Generolas MacArthuras*, mano gal- 
va, buvo visiškai teisus ir labai įžvalgus sakydamas, kad galutinis 
šiuolaikinio karo rezultatas šioje termobranduolinių ginklų eroje 
bus „abipusis visiškas susinaikinimas“. Ironiška girdėti tokius žo- 
džius žmogaus, kurį prezidentas Trumanas buvo priverstas nuša- 
linti nuo vadovavimo karinei operacijai Korėjoje už nenorą pasi- 
tenkinti gynybiniu karu. Galbūt jis ketino mus perspėti apie šiuo- 
laikinių ginklų keliamą pavojų todėl, kad pats vos jų nepanaudo- 
jo? Daugelis mąstytojų jau seniai pripažino, jog nesunaikinus ka- 
ro, jis sunaikins mus. Todėl užkirsti kelią smurtui yra tiesiog būti- 
na žmonių giminės išlikimo prielaida. Tai evoliucinės reikšmės 
klausimas. 


? Douglas MacArthuras (1880-1964) - aktyvus Antrojo pasaulinio karo dalyvis. 
1945 m. rugsėjo 2 d. priėmė Japonijos kapituliaciją. Po karo - sąjungininkų kari- 
nės okupacijos Japonijoje vadas. 1950-1951 metais - JT karinių pajėgų operacijos 
Korėjos pusiasalyje vadas (1951 m. balandžio 11 d. atleistas iš šių pareigų už agre- 
syvaus karo propagandą). (Vertėjo pastaba) 

Gėda ir asmenybės mirtis 


Dirbdamas su smurtiniais nusikaltėliais buvau nustebintas to 
fakto, kad į mano klausimą, kodėl vienas ar kitas iš jų užpuolė ar 
net nužudė savo auką, atsakymas būdavo vienodas: „Todėl, kad jis 
nerodė man reikiamos pagarbos.“ Dėl dažno vartojimo ši frazė bu- 
vo trumpinama iki „Jis negerbė manęs . Kuomet žmogus vartoja 
kokį nors žodį ar žodžių junginį taip dažnai, kad trumpina jį, tam- 
pa aišku, kad šis žodis ar frazė užima vieną pagrindinių vietų jo 
moralės ir emocijų leksikone. Užsiminimas apie pagarbos troški- 
mą, kaip smurto motyvą, kartojosi priduriant, pavyzdžiui: „Niekad 
gyvenime nebuvau sulaukęs tokios pagarbos, kaip tą akimirką, kai 
įrėmiau ginklą į šio dabitos galvą. Kartą negalėjau suprasti, kodėl 
vienas iš kalinių nuolat konfliktavo su kalėjimo administracija, nors 
tai galiausiai baigėsi jam liūdnai: jis buvo uždarytas į vienutę ir at- 
imtos visos lengvatos bei asmeniniai daiktai. Paklaustas, ko jis taip 
baisiai trokšta, kad vardan to pasirengęs paaukoti viską, šis, papras- 
tai nešnekus Žmogus, atsistojo, išsitiesė ir atsakė labai aiškiai, žvelg- 
damas tiesiai man į akis: „Išdidumo. Orumo. Savigarbos.“ Toliau, 
aiškindamas, kaip kalėjimo prižiūrėtojai, jo manymu, bandė atim- 
ti iš jo paskutinę dalelę išdidumo ir savigarbos žemindami jį, jis 
tarė: „Neturėdamas išdidumo esi niekas.“ 

Šis bei panašūs atvejai įtikino mane, kad pagrindinis smurto mo- 
tyvas ir priežastis buvo noras atsikratyti, išvengti skaudaus, o kar- 
tais nepakenčiamo ir neįveikiamo gėdos bei pažeminimo jausmo ir 
pakeisti jį priešingu - išdidumo jausmu. Toliau gėdos ir išdidumo 
sąvokos bus vartojamos kaip giminiškos, žyminčios dvi ištisas jaus- 
mų grupes. Išdidumas reiškia savigarbą, savimeilę, savivoką, oru- 
mą, nepažeistos garbės išsaugojimo jausmą. Tačiau šių sinonimų ne- 

labai daug, skirtingai nuo gėdos, kuri turi nepalyginamai daugiau 
reikšmių įskaitant tokias kaip jautimasis ignoruojamu, užgautu, ne- 
gerbiamu, paniekintu, įžeistu, nuvertintu, išjuoktu, susierzinusiu, at- 
stumtu, pralaimėjusiu, sužlugdytu, sugėdintu, pažemintu. Gėda taip 
pat apima nevisavertiškumo, nepakankamumo, nesugebėjimo, sil- 
pnumo, šlykštumo, nesėkmės, savojo „aš praradimo jausmus. Žmo- 
gui atrodo, kad su juo elgiamasi tarsi jis būtų visai nesvarbus, ne- 
reikšmingas ar menkavertis. Visi išvardyti ir daugelis panašių jaus- 
mų psichoanalizėje vadinami narcisizmo (savimeilės) užgaulės for- 
momis. Anot Franzo Alexanderio, narcisizmo psichologija yra gėdos 
ir jai tapataus nevisavertiškumo jausmo psichologija (Some Com- 
ments, 1938). Pavydas ir pavyduliavimas taip pat priklauso šiai jaus- 
mų grupei: žmonės pripažįsta pranašumą tų, kuriems pavydi ar pa- 
vyduliauja. Žmonės piktinasi (gali net įniršti) jausdamiesi pažeminti, 
ir taip aiškėja ryšys tarp gėdos ir įniršio. 

Savo ankstesnėje knygoje palyginau gėdą su patogeniniu mik- 
roorganizmu, sukeliančiu smurtą panašiai kaip Kocho lazdelės su- 
kelia tuberkuliozę, skirtumas tik tas, kad smurtas tėra emocija, gė- 
dos ir pažeminimo išraiška, o ne mikrobas. Tačiau dėl to, kad ši 
emocija yra tokia galinga, lengvai plintanti ir užima vieną pagrin- 
dinių vietų daugelio žmonių, ypač žmonių, turinčių polinkį agre- 
sijai, mąstyme, egzistuoja tiek daug jos sinonimų, panašiai kaip ja- 
ponai ir kinai turi dešimtis pavadinimų įvairioms šilko ir šilkaver- 
pių rūšims dėl išskirtinės vietos, kurią pastarieji užima šių tautų 
kultūroje. 

Pirmą kartą išgirdęs savo pacientų pasakojimus pamaniau at- 
radęs naują, anksčiau nežinomą fenomeną. Po kiek laiko eilinį 
kartą perskaičiau Biblijos pasakojimą apie pirmąjį Vakarų istorijoje 
aprašytą nužudymą. Buvau jį skaitęs jau daug kartų anksčiau, ta- 
čiau niekad aiškiai nesuvokiau esmės. Po pokalbių su tikrais Žu- 
dikais pagaliau supratau, kodėl Kainas nužudė Abelį. Dievas pri- 
ėmė Abelį ir jo aukojamas atnašas, o Kainą atstūmė. Kitaip ta- 
riant, dėl Abelio Dievas „pažemino“ Kainą ir pastarasis išliejo savo 
pasipiktinimą šiuo įžeidimu lygiai taip pat, kaip tai darė mano 
pacientai žudikai. 

Skaitydamas toliau supratau, kad ši idėja buvo suvokta ir išreikš- 
ta jau prieš šimtmečius ar net tūkstantmečius ne tik tautiniuose mi- 
tuose, bet ir didžiųjų filosofų bei teologų veikaluose. Pavyzdžiui, 
ir Aristotelis („Rhetoric“, 1378-1380 m.), ir Tomas Akvinietis (Sum- 
ma TUheologica, I-H O. 47, II-II O. 41) aiškiai teigė, kad troškimo 
smurtauti ir žaloti kitus priežastis yra pyktis dėl tariamos pastarų- 
jų paniekos — pyktis, pateisinantis kerštą. Abiejų mąstytojų varto- 
jama paniekos sąvoka reiškia mano anksčiau aprašytus įžeidimą, 
išjuokimą, negarbę, trumpai tariant, bet kokį elgesį su žmonėmis 
kaip su nereikšmingais ar mažaverčiais. Taigi smurto psichologinės 
priežasties hipotezė, kurią maniau atradęs, jau labai seniai egzis- 
tavo vienu ar kitu pavidalu. Kita vertus, jei ši hipotezė yra teisin- 
ga, būtų keista, jei didžiausieji praeities mąstytojai ir įžvalgiausieji 
istorikai neatrastų tų pačių Žmogaus elgesio dėsningumų, nes 
smurtas lydėjo mus nuo pat istorijos ištakų. 

Iš vėlesniųjų pavyzdžių paminėtinas Hėgelis, pripažinimo troš- 
kimą pavadinęs pagrindine visos žmonijos istorijos varomąja jėga. 
Pripažinimas yra pagarbos sinonimas, pažodžiui reiškiantis atsižvel- 
gimą į ką nors, skaitymąsi su kuo nors, todėl pripažinimas yra taip 
pat garbės, išdidumo, dėmesingumo ir visų kitų savimeilės pasi- 
tenkinimo formų sinonimas. Pasaulio istorija, kaip pastebėjo Hė- 
gelis ir daugelis kitų filosofų, yra daugiausia smurto - karų, žudy- 
mų, revoliucijų ir t. t. - istorija. Nors Marxas, kaip jis pats išsireiš- 
kė, apvertė Hėgelį aukštyn kojom, jis visiškai sutiko su juo dėl to, 
kad gėda yra revoliucinė emocija (žmonės jaučia gėdą būdami ne- 
pripažinti arba negerbiami). 

Prie tos pačios išvados apie psichologinį smurto priežastingu- 
mą priėjo ir šiuolaikiniai mokslininkai, atstovaujantys daugeliui bi- 
hevioristinių mokslų: klinikinei psichoanalizei, eksperimentinei psi- 
chologijai, socialinių tyrimų teorijai, sociologijai, antropologijai, kri- 
minologijai ir net teisėsaugai. Pavyzdžiui, psichoanalitikas Heinzas 
Kohutas rašė: „Giliausias taškas, į kurį psichoanalizei pavyko pra- 
siskverbti tiriant psichikos nukrypimus, yra konstatavimas rimtos 
savimeilės traumos, keliančios pavojų asmenybės darnai.“ (The Res- 
torabion of the Self, 1977) Kitas analitikas, Gregory Rochlinas, išreiš- 

kė tą pačią mintį pabrėždamas „ryšį tarp užgautos savimeilės ir ag- 
resijos bei tarp pažeminimo ir smurto“, bei darydamas išvadą, jog 
„svarbiausia yra išsiaiškinti, kodėl žmonės linkę jaustis pažeidžia- 
mais ir pažemintais, ir kas galiausiai sukelia smurtą (Man's Aggres- 
sion, 1973). Herbertas Thomas savo straipsnyje Experiencing a Sha- 
me Response (1995) susistemino pakopas, lydinčias į smurtą. Pradėjo 
nuo Žmogaus atstūmimo, sukeliančio skaudų gėdos jausmą, į kurį 
žmogus reaguoja pykčiu, o vėliau jį išreiškia smurtu. 

Eksperimentinės psichologijos atstovai priėjo prie tos pačios iš- 
vados. Daugelis individualių studijų ir keletas mokslinės literatū- 
ros apžvalgų buvo skirta agresyvaus elgesio ir smurto, dirbtinai su- 
keltų eksperimentinėmis sąlygomis psichologijos laboratorijose, ty- 
rimui. Tokių eksperimentų metu buvo siekiama, pavyzdžiui, pri- 
versti pacientą nuspausti mygtuką, kad tuo sukeltų žinomai skaus- 
mingus, galimai žalingus ar net mirtinus elektros smūgius kitam 
asmeniui. Bendroji nuomonė, pasiekta šio darbo metu, skelbia, kad 
veiksmingiausia agresijos ir smurto paskata, lengviausiai sukelian- 
ti šias reakcijas, yra ne nusivylimas pats savaime (kaip skelbė „nu- 
sivylimo ir agresijos“ teorija), bet greičiau įžeidimas ir pažemini- 
mas. Kitaip tariant, veiksmingiausias, o dažnai vienintelis būdas iš- 
provokuoti kieno nors agresyvumą yra jo įžeidimas. Išstudijavęs 
atitinkamą literatūrą S. Feshbachas savo straipsnyje The Dynamics 
and Moralyty of Violence and Aggression (1971) padarė išvadą, kad „sa- 
vigarbos pažeidimas pažeminimu, įžeidimu ar prievarta tikriausiai 
yra svarbiausias Žmogaus pykčio ir agresyvaus elgesio šaltinis.“ 
(Pabrėžtina, kad prievarta, kaip žmogaus autonomijos pažeidimas, 
taip pat sukelia gėdos jausmą. Kaip pabrėžė Erikas Eriksonas, iš- 
didumas priklauso nuo buvimo nepriklausomu.) R. G. Geenas 
straipsnyje Effects of Frustration (1968) rašė, kad asmens įžeidimas 
yra galingesnis agresyvaus elgesio sukėlėjas nei nusivylimas. Kitoje 
literatūros apžvalgoje Johnas Sabinis apibendrino: 


Nusivylimas pats savaime neveda į pyktį. Tačiau kas tuomet yra tikroji 
pykčio priežastis? Anot Aristotelio, pyktį sukelia įžeidimo suvokimas... 
Įdomu pabrėžti, kad net tuomet, kai psichologai bandė dirbtinai sukelti 
pyktį laboratorijoje, ir net kai vėliau, skelbdami tyrimų rezultatus, jie 

rėmėsi nusivylimo padariniais, iš tikrųjų jie labiau pasitikėjo ne nusi- 
vylimu, bet dažniausiai eksperimentų metu naudojo tikruosius įžeidi- 
mus - galbūt dėl to, kad supykdyti suaugusį žmogų vien nusivylimais 
yra per daug sunku. 

(Aggression in the Laboratory, 1978) 


Nusivylimas be sąmoningo įžeidimo sukeldavo pyktį vieninte- 
lėmis aplinkybėmis — kai nusivylimas būdavo nepateisinamas 
(pvz., kai autobuso vairuotojas tyčia nesustoja stotelėje). Tačiau šis 
atvejis nėra principo, kad pyktį ir smurtą sukelia gėdos jausmas, 
išimtis, nes suvokimas, kad esi neteisėtumo auka, sukelia būtent 
gėdos jausmą: Žmogui gėda, kad kiti jį nuvertina, ir kad jis nesu- 
geba jų priversti elgtis su juo kaip pridera (štai kodėl aukščiau mi- 
nėta Marxo nuovoka dėl smurtinių revoliucijų motyvų turi psicho- 
loginę prasmę). Iš tikrųjų lotyniškas terminas iniuria, vartojamas 
neteisingumui Žymėti, taip pat reiškia įžeidimą (kaip ir žodis 
„Skriauda'). Nėra prasmės neteisingumo ar skriaudos sąvokų pil- 
dyti įžeidimo sąvoka, nes šiedu jausmai apima pastarąją. Kita ver- 
tus, suvokimas, kad esi neteisingumo kaltininkas, priešingai, su- 
kelia kaltės jausmą. 

Nemažai sociologų vienodai apibrėžia psichologines žmogiško- 
jo smurto šaknis. Pavyzdžiui, Thomas Scheffas ir Suzanne Retzin- 
ger veikale Emotions and Violence (1991) rašė, kad „bet kuri griauna- 
moji agresija yra grindžiama ypatingąja emocijų seka: iš pradžių su- 
keliama gėda, kuri veda į pyktį, o vėliau - į smurtą.“ Kriminologas 
Davidas Luckenbillis savo straipsnyje Criminal Homicide (1977) nag- 
rinėjęs laipsnišką konfrontacijos tarp aukos ir nusikaltėlio paaštrė- 
jimą, faktiškai lėmusį visus septyniasdešimt nužudymų, įvykusių 
vienoje Kalifornijos valstijos apygardoje nuo 1963 iki 1972 metų, nu- 
statė, kad smurtas visais atvejais buvo žudikui vienintelė priemonė 
išsaugoti ir palaikyti savąjį „aš“ bei parodyti savo charakterio stip- 
rumą situacijoje, kurioje, jo manymu, buvo tuo suabejota. Pradinis 
žingsnis buvo tam tikras aukos elgesys, nusikaltėlio įvertintas kaip 
įžeidžiantis, nepagarbus jam, keliantis savojo „aš“ praradimo pavo- 
jų, jei tik jis nusileistų, užuot atsakęs smurtu — net jeigu auka buvo 
viso labo mažas vaikas, nepaklusęs paliepimui liautis verkti. 

Sociologas Elijahas Andersonas, daugelį metų Filadelfijos getuose 
rinkęs medžiagą savo etnografiniams tyrimams bei nagrinėjęs smur- 
to, niokojusio daugelį šio miesto rajonų, priežastis, nustatė, kad: 


Gatvės kultūra sukūrė tam tikrą „gatvės elgesio kodeksą“, apimantį 5ą- 
vadą nerašytų taisyklių, paremtų žūtbūtinėmis pagarbos paieškomis, 
valdančiomis socialinius santykius, o ypač - smurtą visuomenėje... Ko- 
dekso šerdis yra pagarbos sąvoka, apytiksliai apibrėžiama kaip „tinka- 
mas“ elgesys, reikiamos duoklės atidavimas žmogui, skaitymasis su juo. 
Pagarba suprantama kaip tam tikra objektyvi vertybė, kuri sunkiai iš- 
kovojama, bet lengvai prarandama ir todėl nuolat saugotina... Pagar- 
ba, esanti ypač vertingas dalykas gatvėje, statoma ant kortos kiekvie- 
no bendravimo metu. ...Žmonėms, nesusipažinusiems su gatvės kodek- 
su, toks rūpinimasis pagarba pačiose įprasčiausiose situacijose gali at- 
rodyti gąsdinamai ir keistai... 
Tačiau daugeliui žmonių yra iprasta rizikuoti gyvybe dėl pagarbos... 
Bendra nuomone, tik maža dalis pagarbos yra pasiekiama, todėl kiek- 
vienas varžosi stengdamasis pasiekti daugiausia iš to, kas įmanoma. Dėl 
to kylantis garbės troškimas paverčia žmones lengvai užsigaunančiais 
ir greit inirštančiais. 

(Code of He Street, 1999) 


Visa tai vyksta skurdaus geto gyvenimo, nedarbo, vargingo pra- 
gyvenimo bei gėdingos rasinės diskriminacijos fone. Autorius pri- 
duria, kad „visuomenėje, kur egzistuoja tokia didelė ekonominė ne- 
lygybė, Žiauriai atstumtiems ir beviltiškiems ginklas gali tapti tarsi 
kreditinė kortelė — išlyginamuoju įvarčiu“, įrankiu kovoje dėl pa- 
garbos bei materialinės padėties, esančios vienu svarbiausiu pagar- 
bos pagrindu. 

Prie panašių išvadų priėjo ne tik biheviorizmo mokslininkai ir 
akademikai. Tie patys atradimai buvo padaryti ir teisėsaugos pa- 
reigūnų, tyrusių žudikų bei kitų smurtinių nusikaltėlių motyvaci- 
ją. Johno Douglaso, dirbusio FTB psichoanalitiku, veikla buvo skirta 
asmenybių tyrimams, mėginant išskirti pačių pavojingiausių JAV 
smurtinių nusikaltėlių motyvus. Jis priėjo prie išvados, jog bet koks 
smurto aktas galiausiai „yra giliai įsišaknijusio nevisavertiškumo 

jausmo rezultatas“, ir kad Žmogus bando kompensuoti savigarbos 
trūkumą kaltindamas kitus dėl savo paties tikrų ar tariamų ydų, 
praktikoje dažnai nulemtų tėvų pernelyg griežto elgesio su juo vai- 
kystėje (The Anatomy of Motive, 1999). 

Asmens išgyvenamo gėdos jausmo mastas priklauso nuo dviejų 
kintamųjų: kitų elgesio su juo (ar tai žavėjimasis ir pagarba, ar pa- 
nieka ir negarbė) bei jo paties jau turimo išdidumo ar gėdos jaus- 
mo. Kuo labiau asmuo yra ar buvo žeminamas kitų nuo pat vaikys- 
tės - tėvų ar bendraamžių, besityčiojančių iš jo ar atstumiančių jį, 
tuo labiau jis linkęs jausti nuolatinį pažeminimą ir tampa pernelyg 
jautrus šiam jausmui, kartais netgi klaidingai įsivaizduodamas kitų 
panieką ir negarbę savo atžvilgiu, kai to iš tikrųjų nėra. Šiuose žmo- 
nėse, o jie vyrauja tarp agresyviųjų, net menkiausias tikros ar taria- 
mos nepagarbos ženklas gali pažadinti žudiko instinktą. 

Smurto tikslas — išgauti kitų pagarbą. Kuo mažiau žmogus turi 
savigarbos, tuo labiau jis yra priklausomas nuo kitų pagarbos, ka- 
dangi be tam tikros minimalios kitų ar savo pagarbos asmenybė 
jaučiasi mirusi iš vidaus, sustingusi ir tuščia. Štai kaip jautėsi dau- 
guma smurtinių nusikaltėlių, anot jų pačių, ir tai akivaizdžiai bu- 
vo labiausiai nepakenčiamas jausmas iš visų (nors iš tikrųjų tai la- 
biau panašu į jausmų nebuvimą, išdidumo ar savimeilės jausmų 
stoką). Kuomet Žmonės stokoja savigarbos ir jaučiasi nesugeban- 
tys išgauti kitų pagarbos ar susižavėjimo savo laimėjimais ir asme- 
nybe, vienintelė išeitis jiems gali atrodyti pagarba baimės pavida- 
lū, kurią aš vertinu kaip susižavėjimo pakaitalą; o smurtas kaip tik 
sukelia baimę, nes būtent tam ir yra skirtas. Kalbėjau su daugeliu 
smurtinių nusikaltėlių, kurie pasakojo, kaip malonu buvo matyti 
baimę savo aukų akyse. 

Gėdos ir savęs niekinimo jausmai dažnai yra nepastebimi kitų, 
nes žmonės iš visų jėgų slepia juos po apsaugine demonstratyvaus 
drąsumo ir gyrimosi kauke. Nėra nieko labiau gėdingo už jauti- 
mąsi sugėdintam, nes tai rodo, kad asmuo turi ko gėdytis. 

Kodėl gi šie gėdos ir savęs niekinimo jausmai yra tokie bedug- 
niai, nuolatiniai ir beveik neišraunami daugumai smurtautojų? Ogi 
todėl, kad juos pagimdė beribis žiaurumas ir prievarta, kurių au- 

komis šie žmonės (bent tie, kuriuos pažįstu) tapo savo vaikystėje. 
Daugelis jų buvo sumušami beveik iki mirties, reguliariai seksua- 
liai išnaudojami ar verčiami užsiimti prostitucija, arba paliekami li- 
kimo valiai be tėvų globos, nes pastarieji negalėjo pasirūpinti net 
savimi. Tie, kuriems pavyko išvengti fizinių kančių, patyrė vieno- 
dai žalingą emocinį smurtą: jie buvo savo tėvų atpirkimo ožiai mo- 
raline prasme, ir tėvai mėgino atsikratyti savo pačių patirtų gėdos 
ir pažeminimų perkeldami juos ant vaikų pečių — sistemiškai ir 
nuolat žemindami juos, tyčiodamiesi ir šaipydamiesi iš jų (Sher- 
vertas H. Frazieras, Aggression, 1974). 

Kita vertus, kiekvienas iš mūsų kada nors išgyvena pažemini- 
mą ar panieką, bet dauguma žmonių niekad nepuola smurtauti. 
Šioje situacijoje pažeminimas smurto atveju yra tarsi Kocho lazdelė 
tuberkuliozės atveju - būtina, bet nepakankama priežastis. Net la- 
biausiai agresyvūs žmonės yra ramūs didesnę dalį gyvenimo. Prieš 
žmogui griebiantis smurto, o tai visada yra paskutinė priemonė, 
turi būti patenkintos kelios žemiau išvardytos prielaidos. Pirma, 
žmogui turi būti (dar) neišsivystęs gebėjimas suprasti jausmus, su- 
laikančius daugumą mūsų nuo smurto neatsižvelgiant į išgyvento 
pažeminimo, negarbės ar įžeidimų mastą, o būtent - kaltės ir są- 
žinės graužimo dėl kitam padarytos skriaudos, užuojautos, meilės 
ir rūpinimosi kitais ar net protingos baimės dėl atpildo už smurtą 
jausmus. 

Antroji prielaida, kuri smarkiai padidina tikimybę, kad žmonės 
atsakys smurtu į gėdos jausmą, yra nesuvokimas turint kitų, tai- 
kių jų savigarbos palaikymo ar atkūrimo priemonių. Dauguma mū- 
sų yra išsilavinę, turi žinių, įgūdžių ar laimėjimų, kurie vertinami 
ir gerbiami kitų bei mūsų pačių, yra įgiję profesiją ar padarę kar- 
jerą, užima tam tikrą padėtį visuomenėje, šeimoje ar tarp draugų. 
Ne mažiau svarbu tinkamai įvertinti laipsnį, kuriuo daugumos, jei 
ne visų, Žmonių savigarba šioje materialistinėje kapitalizmo kultū- 
roje, kurioje visi užaugome ir kurioje priversti gyventi, priklauso 
nuo bent minimalaus turto ar pajamų turėjimo, būtino tam, kad 
žmogaus „grynoji vertė“ (finansine prasme) stiprintų jo savivoką 
(psichologine prasme). Žmonės, tapę smurtiniais nusikaltėliais ir 

baigę savo dienas kalėjime, akivaizdžiai stokoja visų minėtų taikių 
savigarbos šaltinių: jie yra neįveikiamai skurdūs, neišsilavinę (dau- 
gelis jų yra beraščiai), neturi jokių įgūdžių, kuriuos galėtų gerbti 
kiti ar jie patys, užima pačią žemiausią socialinę ir ekonominę pa- 
kopą visuomenėje. Būdami vargetos, jie priklauso žemesnei klasei, 
o būdami mažumų (dažniausiai - rasinių) atstovais jie sudaro že- 
mesnę kastą (tai taip pat padidina jiems riziką būti vargetomis ar 
priklausyti žemesnei klasei). Taigi būdami pažeminti, jie neturi pa- 
kankamai taikių vidaus ir išorės savigarbos šaltinių kompensacijai. 
Smurtas yra jų paskutinė priemonė tiesiogine prasme, t.y. jų pas- 
kutiniai ištekliai. Priartėjome prie kitos kategorijos daugialypių (bet 
susijusių) smurto priežasčių. 


2 SKYRIUS 


Socialinės smurto priežastys 


Kad nustatytume užkrečiamosios ligos plitimo būdus ir užkirs- 
tume kelią epidemijai, labai svarbu žinoti infekcijos plitimo tarp gy- 
ventojų kryptis ir atpažinti pačią infekciją. Pavyzdžiui, devyniolik- 
tajame amžiuje kai kurios epidemijos paplito per vandentiekio bei 
kanalizacijos sistemas. Kokiais gi keliais plinta gėda — infekcija, 
žmones užkrečianti smurto liga? 

Yra daugybė įrodymų, kuriuos apžvelgsiu toliau, liudijančių, 
kad gėda plinta per socialinę ir ekonominę santvarką. Tai atsitin- 
ka dvejopai. Visų pirma - per vadinamąjį „vertikalųjį“ visuome- 
nės susisluoksniavimą į hierarchines aukštesnės ir žemesnės pa- 
dėties grupes, tokias kaip klasės, kastos bei amžiaus grupės, taip 
pat kitais žmonių skirstymo į savuosius ir svetimuosius, palaimin- 
tuosius ir atstumtuosius, galinguosius ir silpnuosius, turtinguosius 
ir vargetas, gerbiamus ir pažemintus atvejais. Žmonės yra žemi- 
nami sistemiškai ir masiškai ir jų jautrumas gėdos jausmui didė- 
ja, jei jie yra priskiriami Žemesniajai socialinei ar ekonominei kla- 
sei. Juo prastesnė ir žemesnė yra jų padėtis, juo dažniau ir stip- 
riau jie jaučia gėdą ir tuo dažnesni bei stipresni tampa jų agresy- 
vumo priepuoliai. Antrasis gėdos plitimo būdas yra vadinamoji 
„horizontalioji socialinio, arba lyčių vaidmens, asimetrija, kurio- 
je gyvena abi lytys patriarchalinėje kultūroje. Vienas iš jos pada- 
rinių yra tai, kad vyrai smerkiami arba gerbiami už skirtingą, o 
kartais net priešingą elgesį negu tas, kuris sukelia pagarbą ar už- 
traukia gėdą moterims. Pavyzdžiui, vyrai smerkiami už tai, kad yra 
nepakankamai agresyvūs (už tai jie vadinami bailiais ar net sušau- 
domi kaip dezertyrai), ir atvirkščiai, juo žiauresni jie yra, juo la- 

biau jie gerbiami (apdovanojami medaliais, paaukštinami tarnybo- 
je, suteikiami titulai bei turtai). Smurtas vyrams tarnauja kaip sėk- 
minga strategija. Tuo tarpu moterys smerkiamos už per didelį ak- 
tyvumą bei agresyvumą (pravardžiuojamos kalėmis ar vadinamos 
nemoteriškomis), o gerbiamos, jei yra pasyvios ir paklusnios — 
smurtas vargu ar apsaugos jas nuo gėdos. 


Santykinis skurdas ir nedarbas 


Palyginus įvairių pasaulio šalių, JAV valstijų, grafysčių, miestų 
ir gyventojų surašymo duomenų statistiką išaiškėja, kad žmogžu- 
dysčių skaičius labiausiai priklauso nuo turtuolių ir neturtingųjų pa- 
jamų bei turto nelygybės masto. Bent keliasdešimt atliktų tyrimų 
nustatė statistiškai svarbias sąsajas tarp absoliutaus bei santykinio 
skurdo ir žmogžudysčių paplitimo. 1993 m. Ching-Chi Hsieh'as ir 
M. D. Pugh'as, atlikę trisdešimt keturių tokių tyrimų metaanalizę, 
gavo akivaizdų minėtų išvadų statistinį patvirtinimą. Toks pat 
rezultatas buvo ir kelių kitų tokio pobūdžio duomenų apžvalgų: 
dviejų dėl nužudymų, atliktų M. Dwayne'o Smith'o ir A. Zahno 
1999 m.; Barbaros Chasin - 1998 m.; Jameso E Jr. Shorto - 1997 m.; 
Olivero Jameso - 1995 m. bei individualių tyrimų, tokių kaip Johno 
Braithwaite o - 1979 ir Steveno Messnerio - 1980 metais. 

Pasauliniu mastu šalyse, kuriose aukščiausia turto ir pajamų 
nelygybė, pvz., daugelyje trečiojo pasaulio šalių, Lotynų Ameri- 
koje, Afrikoje bei Azijoje įvykdoma daugiausiai Žmogžudysčių 
(daugiausiai pasireiškia kolektyvinio arba politinio smurto). Tarp 
išsivysčiusių šalių didžiausia turto ir pajamų nelygybė egzistuo- 
ja Jungtinėse Valstijose, kurios pagal žmogžudysčių skaičių taip 
pat gerokai (net penkis ar dešimt karų) lenkia kitas pirmojo pa- 
saulio šalis, kurios visos išsiskiria mažiausia pasaulyje nelygybe 
bei santykiniu skurdu ir atitinkamu žmogžudysčių skaičiumi. Pa- 
vyzdžiui, anot Pasaulio banko duomenų, žemiausia pasaulyje tur- 
tinė nelygybė pastaraisiais metais buvo užfiksuota Švedijoje ir Ja- 

ponijoje. Tačiau iš tikrųjų visose kitose Vakarų Europos šalyse, 
įskaitant Airiją ir Didžiąją Britaniją, Kanadą, Australiją ir Naują- 
ją Zelandiją, bendrasis visuomenės turtas ir pajamos paskirstomi 
kur kas tolygiau negu Jungtinėse Valstijose ar bet kurioje antro- 
jo ar trečiojo pasaulio valstybėje, ir jos fiksuojamas nužudymų 
skaičius yra Žemiausias. 

Tai skersiniai, arba profiliniai, tyrimai, nagrinėjantys įvairias 
žmonių grupes vienu metu. Išilginiai (įvairių laiko tarpų) tyrimai 
rodo tą patį rezultatą: visose šalyse — tiek labiau, tiek mažiau pa- 
veiktose agresijos — ilgainiui smurto lygis kyla ir krinta atitinka- 
mai didėjant ar mažėjant gyventojų pajamų skirtumui. Pavyzdžiui, 
Anglijoje ir Velse, kaip pavaizduota 1 ir 2 brėžiniuose, nuo 1950 
iki 1990 m. atotrūkio tarp turtingųjų ir skurstančiųjų didėjimas 
beveik idealiai atitiko tuo metu policijos užregistruotų sunkių nu- 
sikaltimų skaičių. Brėžinys Nr. 1 vaizduoja du laipsniško pajamų 
skirtumo didėjimo masto, smarkiai išaugusio nuo 1984 ir 1985 m., 
matavimus. Brėžinyje Nr. 2 pavaizduotas didėjantis procentas 
žmonių ir šeimų, gyvenančių santykiniame skurde, kuris (procen- 
tais) ypač greitai augo nuo 1970-ųjų pabaigos, bei registruotinų 
teisės pažeidimų skaičių, policijos užfiksuotą tais pačiais metais. 
Kaip matyti, nusikalstamumo lygio kilimas beveik visiškai atitin- 
ka santykinio skurdo masto didėjimą. Kadangi tiek nelygybės, 
tiek nusikalstamumo lygio kilimas paspartėjo vienu metu, meti- 
nis nusikaltimų skaičiaus didėjimas viršijo bendrą nusikaltimų, 
įvykdytų 1950-ųjų pradžioje, skaičių. Jei pažvelgtume vien į nu- 
žudymų skaičių, paskelbtą Vidaus reikalų ministerijos per tą pa- 
tį laikotarpį, pamatytume tą patį vaizdą, būtent, kad šis skaičius, 
1946-1970 m. vidutiniškai siekęs 0,6 100 000 gyventojų, išaugo iki 
0,9 1971-1978 m. laikotarpiu ir dar labiau išaugo — iki 1,1 (1,0- 
1,3) - nuo 1979 iki 1997 metų. Kitaip tariant, penki aukščiausieji 
nusikalstamumo lygio pakilimai po Antrojo pasaulinio karo pa- 
baigos - 1,2 ir 1,3 100 000 gyventojų - buvo užfiksuoti 1987, 1991, 
1994, 1995 ir 1997 metais, kuomet jis dukart viršijo 1946-1970 m. 
vidurkį. 

1 brėžinys. DIDĖJANTIS PAJAMŲ SKIRTUMAS DiDŽiOjojE BRITANIJOJE 1975-1991 METAIS 

Gini koeficientas (ištisinė linija) matuoja nelygybę ne tik tarp turtuolių ir vargetų, 
bet ir visų šalies gyventojų mastu. Jis gali svyruoti nuo 0, kai visų gyventojų paja- 
mos yra lygios, arba iki 1007, kai visos pajamos priklauso vienam asmeniui. Punk- 
tyrinė linija žymi didėjantį skirtumą tarp turtingiausių ir skurdžiausių 207 gyven- 
tojų. (Pagal 1 brėžinį iš Richardo G. Wilkinsono Unfair Shares, Bernardo, 1994.) 


2 brėžinys. SANTYKINIS SKURDAS IR NUSIKALSTAMUMAS ANCLIJOJE BEI VELSE 1950-1990) METAIS 

Ištisinės linijos žymi santykinio skurdo augimą (tai gyventojų dalis, kurios pajamos 
yra mažesnės už 507 vidutinių pajamų, skaičiuojant kiekvienos šeimos ar namų ūkio 
narių skaičių) nuo 1953 metų. Santykinio skurdo mastai D. Britanijoje sparčiai augo 
nuo aštuntojo dešimtmečio pabaigos. Toks pat spartus pavojingų nusikaltimų skai- 
čiaus augimas Anglijoje ir Velse tuo pačiu metu pavaizduotas punktyrine linija. (Pagal 
13 ir 14 brėžinius iš Richardo G. Wilkinsono Unfair Shares, Bernardo, 1994.) 

Toks pat smurto ir santykinio skurdo tarpusavio ryšys buvo nu- 
statytas Jungtinėse Valstijose. Ekonomistas Jamesas Galbraith'as sa- 
vo knygoje Created Unegual (1997) naudojo darbo užmokesčio ne- 
lygybę kaip turtingųjų ir skurstančiųjų pajamų 1920-1992 m. ne- 
lygybės masto ir istorijos matą. Jei susietume tai su žmogžudys- 
čių skaičiaus Amerikoje svyravimais tą patį laikotarpį, pamatytu- 
me, kad tiek darbo užmokesčio nelygybė, tiek žmogžudysčių skai- 
čius smarkiai išaugo 1920-1921 metais ir tokio aukšto lygio išliko 
iki pat 1929 metų ekonomikos krizės, kai abu kintamieji kartu vėl 
staigiai šoko į viršų - padvigubėjo ir pasiekė aukščiausią iki tol už- 
fiksuotą lygį. Šiuos ekonominės nelygybės rodiklius (kurie, kaip 
parodė Galbraith'as, didėja augant nedarbui) lydėjo smurto epi- 
demija. Dvigubai didesni už anksčiau buvusius nužudymų skai- 
čius ir darbo užmokesčio nelygybė išliko iki pat 1933 metais pra- 
dėto įgyvendinti Roosevelto Naujojo kurso, stabilizavusio ekono- 
miką, ir keleriais metais vėliau prasidėjusio Antrojo pasaulinio ka- 
ro. Dėl šių įvykių smurtas bei darbo užmokesčio nelygybė karo 
pabaigoje sumažėjo iki Pirmojo pasaulinio karo pabaigoje buvu- 
sio lygio ir išliko tokia ketvirtį amžiaus - apytiksliai nuo 1944 iki 
1968 metų. 

Tai buvo šiuolaikinės krizės pradžia. 1968 m., po trisdešimtme- 
čio stabilaus augimo, vidutinis darbo užmokestis ėmė kristi, ir „nuo 
1969 metų ėmusi didėti nelygybė smarkiai augo kitus penkiolika 
metų“ (J. K Galbraith). Netrukus žmogžudysčių rodikliai pasiekė 
dvigubai aukštesnį lygį negu prieš tai buvusį amžiaus ketvirtį 
(1942-1966 m.). Visą kitą ketvirtį - nuo 1973 iki 1997 m. - darbo 
užmokesčio nelygybės ir nužudymų rodikliai išliko šio palyginti 
aukšto lygio. Taip 1942-1966 m. 100 000 gyventojų nužudymų vi- 
durkis buvęs lygus 5, padidėjo iki 10 per 1970-1997 m. laikotarpį. 
1998 metais nedarbo lygis krito iki žemiausios ribos, užfiksuotos 
nuo 1970-ųjų. Tiek minimalus, tiek vidutinis darbo užmokestis vėl 
ėmė stabiliai kilti pirmą kartą per trisdešimt metų, o skurdas pra- 
dėjo mažėti. Nieko nuostabaus, kad pirmą kartą per beveik tris- 
dešimt metų sumažėjo Žmogžudysčių skaičius taip pat žemiau ri- 
bos, ant kurios jis svyravo nuo 1970-1971 metų (nors tiek nužu- 

dymų, tiek ekonominės nelygybės rodikliai vis dar viršija laiko- 
tarpio nuo 1940-ųjų pradžios iki 1960-ųjų vidurio rodiklius). 

Kaip jau buvo pastebėta, nedarbas irgi daro įtaką smurto pa- 
plitimo mastui. M. H. Brenneris nustatė, kad vos vienu procentu 
padidėjęs nedarbas metinio nužudymų skaičiaus augimą padidi- 
na šešiais procentais ir sukelia panašų savižudybių, įkalinimų, už- 
darymų į psichiatrines ligonines, paauglių mirtingumo bei natū- 
raliųjų mirčių (pvz., nuo infarkto ar insulto) skaičiaus didėjimą 
(Mental Illness and the Economy, 1973; „Personal Stability and Eco- 
nomic Security“, 1977). Theodore'as Chirocos apibendrino šešias- 
dešimt tris Amerikos mokslininkų atliktus tyrimus ir priėjo prie 
išvados, kad nedarbo ir nusikalstamumo tarpusavio ryšys galėjo 
būti nepastovus septintąjį dešimtmetį (vieni tyrinėtojai jį pastebėjo, 
kiti — ne), tačiau jis tapo visiškai akivaizdus aštuntąjį dešimtmetį, 
kai nedarbas iš periodinio virto ilgalaikiu („Rates of Crime and 
Unemployment“, 1987). Davidas Dickinsonas pastebėjo ypač glau- 
dų ryšį tarp plėšimų skaičiaus ir nedarbo lygio Didžiojoje Brita- 
nijoje aštuoniasdešimtaisiais ir devyniasdešimtaisiais tarp jaunes- 
nių negu 25 metų vyrų (Crime and Unemployment, 1993). Jaredas 
Bernsteinas ir Ellen Houston taip pat aptiko statistiškai svarbius 
ryšius tarp nedarbo ir nusikalstamumo lygio bei atvirkštinį ryšį 
tarp darbo užmokesčio dydžio ir nusikalstamumo lygio 1989-1998 
metų laikotarpiu JAV (Crime and Work, 2000). 

Palyginę Galbraith'o duomenis su JAV nužudymų statistika pa- 
matysime, kad nuo 1920 iki 1992 metų nedarbo dydis JAV judėjo 
ta pačia linkme kaip ir nužudymų skaičius: staigiai padidėjo 1920— 
1921 m., dar aukščiau pašoko po 1929 m. krizės ir laikėsi iki pat 
Roosevelto reformų 1933 m., o vėliau, nuo 1933 m., ir nedarbo, ir 
nužudymų lygis ėmė kristi, ir ši tendencija dar labiau sustiprėjo 
prasidėjus karui. Abu lygiai išliko žemi (su trumpalaikiais svyravi- 
mais) iki pat 1968 m., kai ėmė nuolat augti ir viršijo bet kurią aukš- 
čiausią pokarinio laikotarpio ribą, iki pat 1997 m. antrojo pusme- 
čio, kai nedarbas krito žemiau šios ribos ir toliau nuosekliai mažė- 
jo kartu su nužudymų skaičiumi. 

Kodėl gi ekonominė nelygybė ir nedarbas lemia smurtą? Ma- 
tyt, dėl to, kad jie sukelia gėdos jausmą (James Gilligan, Violen- 
ce). Pavyzdžiui, vargetos laikomi žemesniąja klase, užimančia že- 
mesnę socialinę ir ekonominę padėtį, o turtuoliai, priešingai, lai- 
komi aukštesniąja klase ir užima aukštesnę padėtį. Žemesnis loty- 
niškai — inferior, o žemesnioji klasė Romėnų teisėje vadinama lu- 
miliores (pažemintieji). Net anglų kalboje vargetos kartais vadina- 
mi labiau nužemintąja klase (humbler classes). Pati kalba pabrėžia, 
kad būti neturtingu, vadinasi, būti pažemintu ir nevisaverčiu, to- 
dėl labai sunku tokiu nesijausti. Viršutinė, arba aukštesnioji, kla- 
sė lotynų kalboje vadinama superior, o tai siejama su išdidumu - 
superbia (gėdos priešybė), kuris formuoja angliško žodžio superb 
(puikus, nuostabus) - vieno iš žodžio „žemesnis“ antonimų ka- 
mieną. Aukštesnioji klasė Romėnų teisėje buvo vadinama Jhones- 
tiores — garbingieji (tai asocijuojasi su garbe ir yra gėdos bei ne- 
pagarbos priešybė). 

Nevisavertiškumas ir viršenybė yra santykinės sąvokos, todėl 
būtent santykinis, o ne visiškas skurdas žmonėms sukelia pažemi- 
nimo jausmą. Kuomet visi yra vieno lygmens, gėdos jausmas dėl 
buvimo neturtingu neegzistuoja, nes šiomis aplinkybėmis pati skur- 
do sąvoka netenka savo prasmės. Gėda taip pat yra asmens siekių 
ir laimėjimų atotrūkio išraiška. Visuomenėje, kurioje egzistuoja la- 
bai griežta kastų ar klasių hierarchija, būti neturtingu nėra taip gė- 
dinga, nes tai labiau priklauso nuo objektyvios nesėkmės, o ne nuo 
asmeninių nesugebėjimų. Šioje situacijoje žemesnioji socialinė pa- 
dėtis gali greičiau sukelti apatiją, fatalizmą bei pasyvumą (arba „pa- 
syvų agresyvumą ) ir nuslopinti ambicijas ar siekių troškimą; tai 
Gunnaras Mydralas pastebėjo daugelyje kastinės santvarkos vals- 
tiečių kultūrų, kurias nagrinėjo savo veikale Asian Drama (1968). Ta- 
čiau kastų kultūrose smurtas gali išsiveržti revoliucijos ar net ge- 
nocido pavidalu, kai tik atsisakoma nuostatos, jog kastos arba kla- 
sės, Kurioje asmuo gimė, negalima pakeisti, įtvirtinus nuostatą, jog 
asmuo turi kaltinti tik pats save, jei nesugebėjo praturtėti. Šį reiš- 
kinį ne kartą galėjome stebėti politinio bei revoliucinio smurto me- 
tu Indonezijos, Kambodžos, Indijos, Ceilono, Kinijos, Vietnamo, Fi- 

lipinų ir daugelio kitų Azijos šalių istorijoje per pastaruosius pen- 
kiasdešimtį metų. 

Kitaip tariant, kaina, kurią žmonės turi sumokėti už tikėjimą 
„Amerikos svajone —- mitu apie lygias galimybes - yra padidėjęs 
agresyvumas. Iš tikrųjų Jungtinių Valstijų socialinė ir ekonominė 
sistema sieja beveik visas savybes, didinančias gėdos jausmą ir ati- 
tinkamai - smurtą. Visų pirma egzistuoja Horatio Algero“ mitas apie 
tai, kad kiekvienas gali praturtėti savo proto bei sunkaus darbo 
dėka (vadinasi, vargetos yra kvailiai ar/ir tinginiai). Antra, mus ne 
tik įtikinėja, kad galėtume praturtėti, bet kartu skatina to norėti, 
nes visa masinės gamybos ekonomikos sistema priklauso nuo ga- 
limybės sukelti žmonių norą vartoti gaminamų prekių srautus (dės- 
ninga, kad atsiranda ir reklamos srautai). Trečia, socialinė ir eko- 
nominė tikrovė yra priešinga minėtam Horatio Algero mitui todėl, 
kad socialinis mobilumas iš tikrųjų labiau tikėtinas mažiau lanks- 
čiose, kaip manoma, Europos ir Didžiosios Britanijos socialinėse 
struktūrose, negu JAV. Kaip pabrėžė L. Mishelis, J. Bernsteinas ir 
J. Schmittas: 


Kitaip nei paplitusi nuomonė, JAV suteikia mažiau ekonominio mobi- 
lumo galimybių nei kitos turtingos valstybės. Pavyzdžiui, vieno tyrimo 
metu buvo nustatyta, kad mažai uždirbantys darbininkai JAV mažai ap- 
mokamo darbo rinkoje labiau buvo linkę pasilikti dar penkerius me- 
tus, negu tokie pat darbininkai Vokietijoje, Prancūzijoje, Italijoje, Didžio- 
joje Britanijoje, Danijoje, Suomijoje ir Švedijoje. Kitas tyrimas parodė, 
kad skurstančios šeimos JAV teikė mažiau vilčių savo padėčiai page- 
rinti, negu tokios šeimos Kanadoje, Vokietijoje, Nyderlanduose, Švedi- 
joje bei Didžiojoje Britanijoje. 
(The State of Working America 2000-2001, 2001) 
Ketvirta, kaip pastebėjo tie patys autoriai, „JAV pajamų paskirs- 
tymo sistema pasižymi didžiausia nelygybe, o skurdo lygis yra 
aukščiausias iš visų pažangios ekonomikos šalių. JAV mokesčių ir 


3 Horatio Alger, Jr. (1832-1899) - Amerikos rašytojas, daugiau nei šimto knygų 
apie sėkmės gyvenime pasiekimą autorius. (Vertėjo pastaba) 

pašalpų sistema taip pat yra viena mažiausiai efektyvių mažinant 
skurdą.“ Galiausiai visi šie JAV visuomenės bruožai maksimaliai di- 
dina atotrūkį tarp siekių ir laimėjimų, tai savo ruožtu didina bei 
stiprina gėdos jausmą ir atitinkamai didėja smurtinių nusikaltimų 
skaičius. 

Sunku jaustis visaverčiu, kai esi vargšas tarp turtuolių, ypač vi- 
suomenėje, kur žmogaus vertė lygi jo turto vertei; taip pat sunku 
nesijausti atstumtu ar niekam tikusiu, kai negali rasti ar išlaikyti 
darbo, kai kiti nuolat jį turi. Be abejonės, dauguma Žmonių, pra- 
radusių darbą ar pajamų šaltinį, nepuola žudyti kitų, bet visuo- 
met yra mažuma, kuri net turėdama darbą ar pajamų šaltinį tie- 
siog atvirai palaiko savo savigarbą žemiausiame lygyje. Taigi kai 
daugybė tokių Žmonių netenka šių savigarbos šaltinių, mirtinai 
įniršusių padaugėjimas yra taip nesunkiai išmatuojamas, dėsnin- 
gas ir nuspėjamas, kaip nuspėjamos epidemijos, kilusios pasikei- 
tus pavojingų mikroorganizmų ir žmogaus imuninės sistemos pu- 
siausvyrai. 

Tačiau tai nėra šiaip sau statistika. Aš savo akimis mačiau dau- 
gybę vyrų, besielgiančių būtent šitaip panašioje situacijoje. Pavyz- 
džiui, man teko sutikti vieną afrikiečių kilmės amerikietį, kaltina- 
mą nužudymu, kuris buvo atsiųstas atlikti ikiteisminę psichiatri- 
nę ekspertizę į kalėjimo psichiatrinę ligoninę, kuriai aš vadovavau. 
Prieš kelis mėnesius šis žmogus turėjo gerą darbą. Vėliau jį atlei- 
do, tačiau jis taip to gėdijosi, kad nuslėpė šį faktą nuo savo žmo- 
nos (kuri dirbo mokytoja) bei vaikų ir toliau kiekvieną rytą išei- 
davo iš namų tarsi į darbą ir grįždavo, kaip įprasta, vakare. Po po- 
ros ar trijų mėnesių Žmona pastebėjo, kad vyras nebeparneša pi- 
nigų. Tuomet jam teko prisipažinti, ir žmona ištarė lemtingus žo- 
džius: „Koks iš tavęs vyras? Koks vyras galėtų taip pasielgti?“ Kad 
įrodytų esąs vyras ir kad įveiktų bejėgiškumo jausmą, jis išsitrau- 
kė ginklą ir nušovė žmoną bei vaikus. (Ginklo turėjimas, be abe- 
jo, taip pat yra vienas iš būdų įtikinti save, kad esi tikras vyras.) 
Tačiau be pačios istorijos tragiškumo mane labiausiai sukrėtė gė- 
dos, patirtos šio žmogaus netekus darbo, stiprumas, privertęs jį 
taip ilgai slėpti tiesą. 

Susisluoksniavimas į kastas sukelia smurtą dėl tų pačių priežas- 
čių. Jungtinėse Valstijose egzistuoja galbūt net stipresnė negu kito- 
se Vakarų demokratijose kastų sistema, lygiai tokia pat, kaip Indi- 
joje, ir skiriasi tik tuo, kad labiau yra pagrįsta odos spalva ir tauty- 
be, o ne paveldimumu. Šios kastų sistemos panašumą į Indijos pa- 
tvirtina tas faktas, jog mano gimtajame mieste Bostone aukščiausio- 
sios kastos nariai vadinami „Bostono brahmanais“ (arba „WASP'ais“ 
— baltaisiais anglosaksų protestantais (Wlite Anglo-Saxon Protestants)). 
Žemiausiąją kastų sistemos pakopą, atitinkančią Indijos „neliečia- 
rie lotynų amerikiečiai. Būti žemesnės kastos nariu, vadinasi, būti 
atstumtam aukštesniųjų kastų kaip nevisaverčiam socialiniu ir pro- 
fesiniu atžvilgiu. Pavyzdžiui, baltieji dažnai palieka rajonus, kuriuose 
apsigyvena juodaodžiai; darbdaviai mažiausiai linkę samdyti juo- 
daodžius, tačiau nepraleidžia progos atleisti jų iš darbo (todėl pas- 
tarųjų nedarbo lygis buvo išlikęs dvigubai aukštesnis nei baltaodžių 
nuo pat tyrimų pradžios); juodaodžiai areštuojami ir iš jų viešai ty- 
čiojamasi tokiomis aplinkybėmis, kai su baltaodžiais niekuomet ne- 
būtų pasielgta panašiai; garbingi baltaodžiai rašytojai iki šiol tebe- 
rašo knygas bei straipsnius teigdami, jog juodaodžiai yra protiškai 
silpnesni už baltuosius; ir taip iki begalybės. Nekeista, jog nuolati- 
nis niekinimas bei žeminimas, kenčiamas žemesniųjų kastų narių, 
priverčia juos jausti gėdą, užgaulę ir nepagarbą todėl, kad iš tikrų- 
jų yra dėl ko, ir todėl, kad jų didžiausi rašytojai bei lyderiai tikino 
mus, jog šie jaučia būtent tokį baltųjų Žmonių elgesį su jais. Taip pat 
nekeista, jei toks elgesys sukeltų pasipiktinimą ar net įniršį, o patys 
jautriausi, kurie neturi jokių taikių priemonių, tokių kaip mokslo lai- 
mėjimai, sėkmė ar socialinė padėtis, pažeistai savigarbai atgauti nau- 
dotų smurtą kaip vienintelį būdą šiems jausmams išreikšti. Kadan- 
gi vienas didžiausių žemesniųjų kastų trūkumų yra neturėjimas ly- 
gių su kitais išsilavinimo bei profesinių galimybių, nekeista, jog nu- 
žudymų ir kitų smurtinių nusikaltimų mastai tarp jų metai po me- 
tų išlieka daug kartų didesni negu tarp aukštesniųjų kastų. 

Diskriminacija dėl amžiaus sukelia tuos pačius padarinius, ypač 
jauniems vyrams. Visame pasaulyje akivaizdžiausi išdidumo šalti- 
niai, tokie kaip valdžia, turtai bei garbės titulai ir postai neproporcin- 
gai, apeinant jaunuosius, priskiriami vyresnio amžiaus vyrams. Iš es- 
mės visose visuomenės sistemose, kur egzistuoja karinės, religinės, 
vyriausybinės, finansinės ar išsilavinimo hierarchijos, aukštesnės po- 
zicijos neproporcingai suteikiamos vyresnio amžiaus žmonėms. Kar- 
tais tai net yra įteisinta. Pavyzdžiui, JAV reikia būti ne jaunesniam 
kaip 25 metų, kad taptum Kongreso nariu, 30 metų, kad taptum se- 
natoriumi, 35 metų, kad taptum prezidentu. Mažiausi atlyginimai 
mokami pradedantiesiems darbuotojams, o didžiausius gauna jų vy- 
resnio amžiaus kolegos. Iš visų amžiaus grupių didžiausiame skur- 
de gyvena jaunesni nei 18 metų asmenys, nedarbo lygis taip pat yra 
aukštesnis tarp jaunesnių negu vyresnio ir vidutinio amžiaus vyrų. 
Iš esmės nuo to laiko, kai Vakarų kultūros vertybės buvo kodifikuo- 
tos istorijos apyaušriu dešimtyje Dievo įsakymų, vyresnio amžiaus 
žmonės naudojasi didesne pagarba negu jaunimas - „Gerbk savo tė- 
vą ir motiną - ir nė žodžio apie pagarbą sūnui ar dukrai. 

Tačiau jauniems ne tik apribojamos galimybės naudotis garbės ir 
išdidumo šaltiniais, jie neproporcingai niekinami bei žeminami. Pa- 
vyzdžiui, tik prieš kelerius metus visų be išimties valstybių teisė leis- 
davo suaugusiesiems (tėvams, auklėms, mokytojams ir t.t.) vaikams 
taikyti kūno bausmes, tokias kaip antausius ir mušimus (net lazdo- 
mis, liniuote, diržu ar kitais daiktais), tačiau tie patys veiksmai suau- 
gusio asmens atžvilgiu buvo vertinami kaip neteisėtas užpuolimas ir 
kūno sužalojimas. Netgi šiandien tik dešimt šalių (Skandinavijos ša- 
lys, Latvija, Kroatija, Austrija, Italija, Izraelis ir Kipras) ir tik viena JAV 
valstija, Minesota (kur daugelis gyventojų yra skandinavų kilmės), 
draudžia bet kokias kūno bausmes taikyti vaikams, to negali daryti 
net tėvai. Nors panašios praktikos atžvilgiu, drausdama vaikų mu- 
šimą mokykloje, Didžioji Britanija yra mažiau liberali negu JAV, ji vis 
dar leidžia tai daryti jų tėvams. Tokio pobūdžio elgesį vaikai, jų pa- 
čių teigimu, išgyvena kaip pažeminimą, tiek dabar, tiek ankstesniais 

laikais. Iš tikrųjų patys suaugusieji, fiziškai baudžiantys vaikus, pa- 
prastai neslepia, jog tuo siekia pastaruosius pažeminti, ir jiems pui- 
kiai tai sekasi (nors faktiškai taip vaikai su smurto pagalba yra mo- 
komi priversti paklusti kitus). Etimologija teigia, jog fizinis smurtas 
emociškai išgyvenamas kaip įžeidimas: abu žodžiai yra kilę iš to pa- 
ties lotyniško kamieno (angl. assault ir insult), ir net anglų kalboje jų 
reikšmės iš dalies sutampa. Taigi net jei vaikų fizinės bausmės nesu- 
kelia kūno sužalojimo, jos akivaizdžiai rodo, jog vaikai yra žemesni 
už suaugusiuosius ir jų nedera gerbti, ir tai, jog leidžiama vartoti jėgą 
prieš silpnesniuosius. 

Tačiau įteisintas smurtas prieš jaunimą bei pastarojo žeminimas 
nesibaigia vaikystėje; jis tęsiasi ir net dažnėja paauglystėje bei jau- 
nystėje. Juk per visą Žmonijos ir bet kurios atskiros tautos istoriją 
vien tik jaunuoliai buvo verčiami kautis vieni su kitais, žudyti vieni 
kitus bei patys žūti karuose, pradėtuose vyresnio amžiaus ir senyvų 
žmonių, kurie patys buvo atleisti nuo pareigos rizikuoti savo gyvy- 
bėmis fronto linijoje. Senajame posakyje, jog karas yra senyvų žmo- 
nių kerštas jaunimui, slypi gili psichologinė tiesa, kuri atsispindi pa- 
ties jaunimo keršte, pirmiausia vykdant daugumą užregistruotų nu- 
žudymų bei lytinių nusikaltimų, o vėliau, pasiekus vidutinį amžių, 
primetant jaunimui tą patį smurtą, kuris kadaise buvo primestas 
jiems - tėvų, fiziškai baudžiančių savo vaikus, arba politikų ar karo 
vadų, siunčiančių jaunuolius mirti, vaidmenyje. Šis begalinis užbur- 
tas smurto ratas (o šioje situacijoje jis tikrai užburtas) sukasi nuo vie- 
nos kartos į kitą. 

Aš netvirtinu, jog apskritai neįmanoma pateisinti skirtingo am- 
žiaus žmonių teisių bei pareigų teisinės ir praktinės diferenciacijos. 
Juo mažesni vaikai, juo labiau jie yra bejėgiai ir priklausomi, ir šio 
skirtumo nepripažinimas taip pat reikštų savotišką prievartą vaikų 
atžvilgiu. Tačiau poreikių ir galimybių atskyrimas yra kas kita, ne- 
gu vienos kurios nors grupės iškėlimas neproporcingai ją gerbiant 
ar ginant jos interesus, ir kartu taip pat neproporcingai niekinant 
bei žeminant kitą grupę. Aš stengiuosi pavaizduoti, kokią brangią 
kainą mes mokame kiekvieną kartą, kai atiduodame pagarbą vie- 
nai grupei ignoruodami kitą. Panašaus vyresniųjų Žmonių elgesio 
su jaunimu vienas iš padarinių yra aukščiausias smurtinio elgesio 

lygis tarp jaunų vyrų nuo to laiko, kai pastarieji išauga ir sustiprėja 
paauglystėje, iki to laiko, kol jie sulaukia tokio amžiaus, kai paga- 
liau pradeda kaupti kai kuriuos socialinio statuso požymius (kas 
paprastai atsitinka vidutinio amžiaus pradžioje - keturiasdešimties 
metų ir daugiau). Vien šios amžiaus grupės žmonės - nuo keturio- 
likos iki trisdešimt vienerių metų - visame pasaulyje įvykdo dau- 
giau kaip 905 nužudymų, kūno sužalojimų bei išžaginimų. Jiems 
priklauso ir beveik visa karinė bei politinė prievarta. 


Gėdos kultūros prieš kaltės kultūras 


Smurto intensyvumas ir rūšys įvairiose kultūrose labai skiriasi. 
Ar įmanoma rasti kokių nors požymių šiems skirtumams apibrėž- 
ti? Egzistuoja daugybė įrodymų, jog labiausiai smurtiniu elgesiu pa- 
sižymi kultūros, kurių vertybių sistemos, bendravimo įpročiai bei 
pagrindiniai institutai paverčia jų narius ypač jautriais gėdos ir pa- 
žeminimo jausmams, provokuoja pastaruosius ir nepadeda ugdyti 
priešingų jausmų, kurie slopintų smurto instinktą, tokių kaip kal- 
tė bei sąžinės graužimas dėl kitam padarytos skriaudos. Kita ver- 
tus, nemažai įrodymų patvirtina, jog kultūros, besielgiančios prie- 
šingai, nors ir pasižymi mažiausiu tarpasmeniniu ir kolektyviniu 
smurtu, tačiau kenčia nuo kito kraštutinumo: perdėto kaltės, nuo- 
dėmės ir atsakomybės jausmo su polinkiu į depresiją, mazochiz- 
mą, kančias bei savižudybes (t.y. smurtą prieš save). 

Šis kultūrų skirstymas yra kilęs iš Ruth Benedict teorijos apie 
gėdos ir kaltės kultūras, kurią ji išdėstė savo darbe The Chrysant- 
hemum and the Sword (1946), skirtame japonų kultūros bei asmeny- 
bių tyrimams, atliktiems Antrojo pasaulinio karo metais. Vartoda- 
mas šias sąvokas aš neturiu omeny, jog minėtas kultūrų skirtumas 
reiškia vienos ar kitos iš jų egzistavimą tik vienu iš šių pavidalų. 
Verčiau reikėtų kalbėti apie skirtingų kultūrų poliarizaciją, kuri eg- 
zistuoja bent dviem pagrindinėmis formomis. Galėtume išskirti 
daugmaž „grynąsias“ gėdos ar kaltės kultūras priklausomai nuo to, 
kaip stipriai jos akcentuoja tik vieną ar kitą emociją savo bendravi- 

mo praktikoje ir moralinių vertybių sistemoje, bei „mišriąsias“ kul- 
tūras, pabrėžiančias abi emocijas. Taip pat galima supriešinti „kraš- 
tutines“ ir „nuosaikias“ gėdos ar kaltės kultūras, priklausomai nuo 
atitinkamo jausmo, išgyvenamo jų narių, stiprumo ir dažnumo. Pa- 
lyginti grynos ir kraštutinės gėdos kultūros pavyzdžiu, anot Ruth 
Benedict (Patterns of Culture, 1934), galėtų būti Vankuverio salos 
kvakiutlių indėnų gentis: 


Pagrindinė priežastis, dėl kurios kvakiutlių genties nariams rūpėjo kil- 
mingieji titulai, turtai ... bei privilegijos, visiškai atskleidžia jų kultūros 
varomąją jėgą: visi šie atributai buvo jų ginklai kovoje, kurioje jie sie- 
kė užtraukti gėdą savo varžovams... Viso kvakiutlių gyvenimo užda- 
vinys buvo savo viršenybės prieš varžovus įrodinėjimas. Šis viršenybės 
troškimas buvo įgyvendinamas neribotu savęs šlovinimu, pilant kibi- 
rus pajuokų ir įžeidimų ant priešų galvų... Kvakiutliai skyrė vienodai 
daug dėmesio pajuokos baimei bei patirtų įžeidimų interpretacijai. Jie 
pripažindavo tik vienintelę emocijų gamą - tą, kuri svyravo tarp per- 
galės ir gėdos. 


Šios kultūros smurtinę prigimtį patvirtina faktas, jog kvakiut- 
liai vertėsi priešų galvų kolekcionavimu, kanibalizmu, degindavo 
gyvus savo vergus bei aklai ir negailestingai kariavo ir žudė net 
visiškai nekaltus, nieko neįtariančius miegančius savo draugus, kai- 
mynus, gimines ar svetingus namų šeimininkus — vyrus, moteris 
ir vaikus. Kaip yra pabrėžęs Franzas Boas, Ruth Benedict vadovas 
ir pirmasis kvakiutlių genties etnografas, jie tiesiog „varžėsi tarpu- 
savyje rodydami žvėriškumą“ (General Anthropology, 1938). Tokio ag- 
resyvumo paskata buvo siekis atsikratyti gėdos jausmo ir padidin- 
ti išdidumo bei socialinio prestižo pojūtį, o agresyvus elgesys bu- 
vo priimtina ir gerbiama šio siekio įgyvendinimo priemonė, kaip 
pripažino Helen Codere (Fighting With Property, 1950). 

Gėdos kultūros sąlygomis moralinių sankcijų bei valdžios šalti- 
nis slypi aplinkiniuose žmonėse, jų pajuokose, kritikoje ar panie- 
koje (t.y. žmogus užsitraukia gėdą aplinkinių akyse). Žinoma, gė- 
dos jausmas kyla paties žmogaus viduje nepriklausomai, ir žmo- 
gus gali jausti gėdą net tada, kai aplinkui nėra nieko. Tačiau šis 

jausmas paprastai suvokiamas kaip kylantis prieš kitus Žmones, 
esančius tarsi išoriniais teisėjais, kurių akyse (bei atžvilgiu) kitas 
asmuo atrodo silpnas, sužlugdytas, kvailas, nekompetentingas, juo- 
kingas, atstumtas, pažemintas, niekingas - žodžiu, atrodo gėdin- 
gai. Tai skatina gėdingus bruožus slėpti savyje, nes jų atskleidi- 
mas kitiems tik stiprina gėdos jausmą. Kaltės kultūroje, priešin- 
gai, moralinių sankcijų bei valdžios šaltinis yra pats žmogus, jo vi- 
dinė sąžinė bei moralės normos, kurioms jis paklūsta ir kurių pa- 
žeidimas priverčia jį jaustis kaltu ir nusidėjusiu savo paties aky- 
se. Kitaip nei gėda, kaltės bei nuodėmės jausmas sumažėja, kai pa- 
aiškėja viešai, todėl kaltės kultūrose įsitvirtino išpažinties prakti- 
ka. Tai suprantama, kadangi asmuo, jaučiąsis kaltas, kenčia savo 
nuodėmę (blogi) tarsi „viduje“, taigi jos „išlaisvinimas“ per išpa- 
žintį atrodo kaip moralinio pūlinio prapjovimas bei skausmingos 
naštos numetimas. 

Tačiau kodėl šitaip suprantamas moralinių sankcijų bei pasmer- 
kimo šaltinis turėtų daryti įtaką smurtinių impulsų atsiradimo ga- 
limybei ar jų veikimo krypčiai? Esu įsitikinęs, jog; taip atsitinka to- 
dėl, kad gėdos jausmas labiausiai skatina norą jo atsikratyti, nes 
tai labai skausmingas išgyvenimas; kadangi gėda suvokiama kaip 
kilusi dėl kitų Žmonių, geriausiai jos įmanoma atsikratyti pašalinant 
pastaruosius. Tiesa, galima būtų atsikratyti gėdos ir mažesne kai- 
na sau bei kitiems — laimėjimais, kuriais galima būtų didžiuotis ir 
kurie sukeltų aplinkinių pritarimą, susižavėjimą, pagarbą bei pa- 
gyrimus. Tačiau tai ne visada įmanoma, ir tuomet kitų Žmonių pa- 
šalinimas galėtų atrodyti vienintele alternatyva. Kaltės jausmas, ati- 
tinkamai, sukelia norą jo atsikratyti, nes tai taip pat labai skaus- 
mingas išgyvenimas; kadangi šis jausmas kyla iš paties Žmogaus, 
vienintelis būdas jį pašalinti - pasišalinti pačiam (nusižudyti, pro- 
vokuoti mirtį ar pasyviai paklusti jai). 

Kitas būdas suprasti, kodėl gėda skatina pyktį ir smurtą prieš 
kitus, o kaltė — prieš save, tai prisiminti, kad gėdos etikoje di- 
džiausias blogis yra gėda, kurios šaltinis yra kiti žmonės (publika, 
kurios „blogose akyse“ asmuo gėdinamas). Dėl šios priežasties 
blogis gyvena aplinkiniuose, ir kiek asmuo jaučia gėdą, tiek kiti 

už tai nusipelno atpildo. Keršydamas kitiems asmuo sumažina gė- 
dos jausmą, nes taip jis pakeičia silpnojo, pasyvaus, bejėgio ir to- 
dėl gėdingo Žmogaus, kitų žmonių paniekos (t.y. jų pajuokų) ob- 
jekto įvaizdį į priešingą: galingo, aktyvaus, pasitikinčio savimi, to- 
dėl žavaus ir atsparaus gėdai žmogaus įvaizdį. Kaltės etikoje, 
priešingai, didžiausias blogis - būti kaltam ar nusidėjusiam, o kal- 
tė ir nuodėmė (kiek asmuo jas jaučia) laikomos slypinčiomis žmo- 
gaus viduje. Taip žmonės, jaučiantys kaltę, mano esą nusipelnę 
bausmės. Bausmė, tiek ateinanti iš kitų, tiek iš savęs, išperka kal- 
tę. Iš tikrųjų tai ir yra bausmės tikslas, tiek baudžiamojoje teisėje 
(kur bausmė yra galimybė nusikaltėliui „sumokėti savo skolą“ vi- 
suomenei ir taip išpirkti savo kaltę), tiek religiniame atgailos sak- 
ramente (savęs baudimas, kuriuo asmuo išperka savo nuodėmes, 
t. y. atsikrato kaltės jausmo). Skatindama gėdos jausmą bausmė pa- 
lengvina kaltės jausmą —- tai psichologinis faktas, labai svarbus baus- 
mės poveikiui smurtinių nusikaltimų paplitimo visuomenėje mas- 
tui, kaip bus aptarta 6 skyriuje. 

Gėdytis, vadinasi, suvokti save kaip negerbiamą, o tiesiausiai ir 
greičiausiai priversti kitus tave gerbti - tai priversti juos bijoti tavęs. 
Žinoma, tai dirbtinė ir brangiai kainuojanti pagarbos forma, ir žmo- 
nėms jos nereikia, kai jie sulaukia tikros kitų pagarbos, arba kai jų sa- 
vigarba yra pakankamai stipri, kad nepriklausytų nuo kitų pagarbos. 

Gėda apima ir buvimo išjuoktu jausmą arba jautrumą pajuo- 
kai, o tiesiausias ir tikriausias kelias neleisti žmonėms iš tavęs juok- 
tis — tai priversti juos verkti. Šekspyro pjesėje Henrikas V prancū- 
zų dofinas juokiasi iš Henriko dovanodamas jam ne brangenybes, 
bet teniso kamuoliukus, į ką Henrikas atsiliepia grasindamas pran- 
cūzams tokiu smurtu, po kurio „tūkstančiai raudos smarkiau ne- 
gu juokėsi prieš tai“. Šis principas vis dar būna karų priežastimi 
ir sukelia smurtą, teisės vadinamą nusikaltimu. Pavyzdžiui, Hitle- 
ris atėjo į valdžią savo rinkimų kampanijos metu pažadėjęs „pa- 
naikinti Versalio gėdą . Smurtas atsiranda, kai žmonės nemato, 
kaip kitaip panaikinti ar užkirsti kelią savo pažeminimui, kaip tik 
žeminti kitus — tai yra tikrasis ir pagrindinis smurto naudojimo 
prieš kitus tikslas. 

Tai, kad grynųjų bei kraštutinių gėdos kultūrų vertybės ir ben- 
dravimo praktika atveda į smurtą, gerai patvirtina skirtingų kul- 
tūrų lyginamieji duomenys, surinkti Humanitarinių santykių sri- 
ties kartotekoje (R. Textor, A Cross-Cultural Summary, 1967). Jie iš- 
reikšti skaičiais, kompiuterizuota pastarojo amžiaus kultūrinės ant- 
ropologijos tyrimų santrauka, kurioje keli gėdos matai rodo aiškias 
sąsajas su keliais smurto rodikliais. Gėdos matai apima tokius kul- 
tūros bruožus, kaip per didelės „pagyros , „jautrumas įžeidimams', 
„turtų demonstravimas“ bei „kombinuotas savimeilės rodiklis“, kurį 
sudaro išvardytųjų ir kitų rodiklių visuma. Kultūrose, kurių išvar- 
dyti rodikliai buvo aukšti, egzistavo kur kas didesnė karų, mūšių, 
žudynių, kankinimų ir priešų suluošinimų, karo šlovės siekimo, nu- 
sikaltimų asmeniui (t. y. smurtinių nusikaltimų), vergovės, alkoho- 
linės agresijos, vyriškų genitalijų suluošinimo ir t. t. tikimybė ne- 
gu kultūrose, kurių šie rodikliai buvo žemi. 

Kadangi grynos ir kraštutinės kaltės kultūros labiau linkusios už- 
kirsti kelią smurtui prieš kitus, negu jį skatinti, jas aptarsiu 5 sky- 
riuje. Čia svarbu pabrėžti, kad, anot Humanitarinių santykių srities 
kartotekos duomenų, sąsajos egzistuoja ne tik tarp įvairių gėdos ir 
smurto rodiklių, bet ir tarp abiejų šių kintamųjų bei kelių skirtingų 
socialinės ir ekonominės nelygybės matų. Kultūros, kuriose egzis- 
tuoja socialinės klasės, kurios turi kastų sistemas ar pripažįsta ver- 
govę, pasižymi didesniu gėdos ir smurto lygiu negu tos, kurios ne- 
skirsto Žmonių hierarchiškai. Nelygybės egzistavimas kiekvienam 
kelia pažeminimo riziką, kuri savo ruožtu skatina agresyviai kon- 
kuruoti, kad išvengtų jo kitų Žmonių sąskaita (pavergiant, skurdi- 
nant ar žeminant juos). Kitaip tariant, neteisingumas sukelia gėdą, 
o pastaroji - nelygybę; gėda lemia smurtą, o smurtas - gėdą; nely- 
gybė atveda į smurtą, o smurtas - į nelygybę. Tai vienas kitą papil- 
dantys „užburti ratai“, arba teigiamo grįžtamojo ryšio ciklai. 


Karas ir demokratija 


Vienas žymiausių šiuolaikinių mokslininkų atradimų politikos 
moksle yra faktas, kad „per pastarąjį amžių nekilo nė vieno karo 

tarp stipriųjų demokratinių valstybių (Weart, Never At War, 1998). 
Šiuolaikiniame pasaulyje karai kildavo tik tuomet, kai vienoje iš 
valstybių dalyvių įsitvirtindavo diktatūra, oligarchija ar kita nede- 
mokratinė valdymo forma. Profesorius Jackas Levy (Domestic Po- 
litics and War, 1989) rašė, kad „šis karo tarp demokratinių valsty- 
bių nebuvimas artimiausias tarptautinių santykių empirinei teisei“. 
Šis teiginys, jei tik jis bus patvirtintas tolesniais empiriniais tyri- 
mais ir teorine analize, žinoma, turės daug reikšmės karo preven- 
cijai, todėl prie jo grįšiu kitame skyriuje. Bet jis reiškia ir tai, kad 
karo priežastis yra autoritarinė politinė struktūra, kurioje egzistuo- 
ja didelė valdžios nelygybė. 

Žinoma, toks platus apibendrinimas palieka daug erdvės dis- 
kusijoms, ypač dėl demokratijos ir karo sąvokų bei dėl sąsajų tarp 
demokratijos ir taikos buvimo teorinio supratimo. Tačiau pati hi- 
potezė man atrodo patikima ir verta tolesnio plėtojimo todėl, kad 
ji dera su pasikartojančiais ir kur kas nuoseklesniais atradimais, jog 
smurtas įvairiose situacijose yra glaudžiai susijęs su aukšto lygio 
neteisingumu bei hierarchiniu susiskirstymu tarp tiriamų sociali- 
nių grupių, ir atvirkščiai, rečiau sutinkamas esant didesniam tei- 
singumui. 

Autoritarinio valdymo šalininkai yra labiau linkę į smurtą nei 
asmenys, kurie vertina demokratiją ir visuotinę lygybę. Tai paro- 
dė T E. Adornas ir kt. veikale The Authoritarian Personality (1950) 
bei Bobas Altmeyeris knygoje The Authoritarian Specter (1996). Ador- 
no atliktuose autoritarizmo, arba „potencialaus fašizmo", tyrimuo- 
se daugiausia taškų pelnė smurtiniai nusikaltėliai iš San Ouentino 
kalėjimo. Vieninteliai „neonacistai“, kuriuos yra tekę man sutikti, 
buvo pavojingi kaliniai griežčiausio režimo kalėjime ir agresyvūs 
pacientai kalėjimo psichiatrinėje ligoninėje. Adorno tyrimais, ku- 
rie pagrįsti Ruth Benedict nusakytu gėdos ir kaltės kultūrų skirtu- 
mu, taip pat nustatyta, jog autoritarinės asmenybės buvo itin jaut- 
rios gėdos jausmui ir visai nejautrios kaltės jausmui. 

Kas tinka valdžiai ir pavieniams individams, tas, atrodo, tinka 
ir šeimoms. Kaip nustatė Murray Strausas su savo kolegomis 1980 
ir 1986 m. atliktais smurto šeimoje moksliniais tyrimais, kuo to- 

lygiau valdžios galios ir sprendimų priėmimo teisė yra padalytos 
tarp sutuoktinių, tuo mažesnė smurto šeimoje tikimybė. Galbūt 
santykiai tarp tautų, nepaisant jų sudėtingumo, yra pavaldūs pa- 
našiems dėsningumams. Tai reiškia, jog vertybės, privertusios 
žmones sukurti autoritarinės (priešingas visuotinei lygybei) val- 
džios struktūras, verčia juos būti agresyviais kitų atžvilgiu ir ga- 
li pakakti tik vieno santykių dalyvio elgesio smurtiniam konflik- 
tui pradėti. 


3 SKYRIUS 


Smurtas kaip vyriškumo įrodymas 


Jei nuvertinimas ar priskyrimas žemesnei pakopai socialinio sta- 
tuso hierarchijoje sukelia pažeminimo (gėdos) jausmą, o pastara- 
sis savo ruožtu sukelia įniršį ir agresiją, tai kodėl moterys nėra lin- 
kusios smurtauti labiau už vyrus? Argi vyrai nesielgė su moteri- 
mis kaip su pavaldžiomis nuo pat patriarchato atsiradimo? Visgi 
vyrų sąskaitoje yra daugiau smurto - nužudymai, savižudybės, ka- 
rai, egzekucijos, net vadinamasis „netyčinis“ smurtas, sukeltas ne- 
pamatuotos rizikos. 

Norint suprasti, kodėl vyrai labiau nei moterys yra linkę į smur- 
tą, būtina suvokti visiškai priešingą lyčių vaidmenį, kuris mūsų pa- 
triarchalinėje kultūroje priskiriamas nuo pat gimimo abiejų lyčių 
atstovams ir kuriam pastarieji visos visuomenės yra verčiami pa- 
klusti visą savo gyvenimą. Svarbu pabrėžti, jog šis lyčių vaidmens 
skirtumas leidžia vyrams apsisaugoti nuo gėdos ir nepagarbos jaus- 
mų arba atsikratyti pastarųjų smurtu, o tai kur kas mažiau būdin- 
ga moterims. Paraidinis vyriškumo tradicine, stereotipine lyčių 
vaidmens patriarchato sąlygomis supratimas numato, ar net reika- 
lauja smurtą vartoti daugybėje aiškiai įvardijamų situacijų: karo 
metu, reaguojant į asmeninį įžeidimą ar žmonos neištikimybę, vy- 
rų kovinėse sporto šakose ir kt. Graikų kalbos žodis andreia, žymin- 
tis vyriškumą (bei sudarantis mūsų žodžio androgenas kamieną), 
taip pat reiškia „drąsą“. Lotynų kalboje vyriškumas žymimas žo- 
džiu virtus, kuris taip pat reiškia drąsą. Pats žodis virtus yra kilęs 
iš vir, tai reiškia vyras arba karys (t. y. būti vyru, vadinasi, būti ka- 
riu). Iš žodžio virtus taip pat yra kilęs anglų kalbos žodis virtue (do- 
rybė). Karingoje Senovės Romos kultūroje pirminė ir pirmaeilė žo- 
džio virtus reikšmė buvo drąsa - būtinoji doro kario savybė. Kitaip 

tariant, pirminė žodžio dorybė = drąsa = vyriškumas = karys 
reikšmė buvo pasiryžimas rizikuoti savo gyvybe smurtinėje kovo- 
je su kitais vyrais. Kaip pasekmė, smurtu vyrai gali įrodyti savo 
vyriškumą, savo atitikimą vyrišką lytį; tuo yra suabejojama, kai jie 
įžeidžiami neparodžius jiems reikiamos pagarbos, o jų nesugebė- 
jimas ar nenoras būti agresyviais gali mesti šešėlį ant jų vyrišku- 
mo ir padaryti jiems gėdą. 


Moters garbė 


Kuo gi ypatingos moterys? Siekiant rasti lemiamą vyriškos ir mo- 
teriškos lyties vaidmens skirtumą bei išsiaiškinti, kaip pastarasis vei- 
kia smurtinio elgesio mastą, reikėtų paklausti: kokios aplinkybės ap- 
sunkins ar palengvins vyro gėdos (ar garbės) jausmą, ir ar jos su- 
tampa, ar skiriasi nuo aplinkybių, sukeliančių tą patį efektą mote- 
riai? Kadangi aš pats esu vyras, manau, kad ypač naudinga būtų to 
paklausti pačios moters. Virginia Woolf iš dalies atsakė į šį klausi- 
mą savo veikale Three Guineas (1938), kuriame ji ryžtingai ginčijosi 
su patriarchatu ir vyrų prievarta. Ji rašė: „Iš šalies atrodytų, jog vy- 
ras jaučia asmeninį įžeidimą, kai moteris tyčiojasi iš jo bailumo, ly- 
giai kaip moteris jaučia asmeninį įžeidimą, kai vyras kaltina ją ne- 
skaistumu.“ Pavyzdžiui, paklauskime, koks sunkiausias (sukeliant di- 
džiausią gėdą) vyro ar moters įžeidimas? Mano paties „stebėjimai 
iš šalies (smurtinių nusikaltėlių, kitų aplinkinių vyrų metai po me- 
tų) rodo, jog gėdingiausias ir labiausiai provokuojantis vyro įžeidi- 
mas yra abejojimas jo drąsa arba vyriškumu (dvi psichologiškai ir 
etimologiškai sinonimiškos sąvokos). Tokiu įžeidimu gali būti „lep- 
šis, „bailys“, „lepūnėlis“ ar bet kas kita, kas mestų šešėlį ant jo kaip 
sveiko, stipraus, lytiškai pajėgaus, suaugusio heteroseksualo, kaip, 
pavyzdžiui, „ekscentrikas“, „pederastas“, „Žydrasis“ „berniukas“ (tra- 
dicinis įžeidimas, vartojamas prieš juodaodžius vyrus pietinėje JAV 
dalyje bei Pietų Afrikoje), arba pareiškimas, kad vyras yra sumote- 
riškėjęs ar kastruotas ir „neturi kiaušų“, ar kad jis yra „raguotas“, 
kas patriarchato kalboje galėtų reikšti „nepakankamai lytiškai pajė- 

gus, kad nuramintų savo žmonos seksualinį potraukį . Svarbu pa- 
brėžti, jog „raguotais vadinami tik vyrai, ir nėra atitinkamo moters, 
kurios vyras yra jai neištikimas, pavadinimo. 

Nesakau, kad tai yra vieninteliai įžeidimai, ir tokie gėdingįi, jog 
užsitarnavo „kovinių žodžių“ pavadinimą teisinėje kalboje, tačiau tai 
yra įžeidimai, kurie geriausiai atskleidžia vyrų ir moterų psicholo- 
gijos skirtumus. Pavyzdžiui, yra rasiniai įžeidimai, kurie gali išpro- 
vokuoti smurtinę reakciją, tačiau jie vienodai užgaulūs tiek vyriš- 
kajai, tiek moteriškajai lyčiai, ir nebūtinai susiję su lyčių skirtumais. 

Moterų situacija yra visiškai kitokia. Kaip pasakė Virginia Woolf, 
moterį įžeidžia ne abejojimas jos drąsa ar lytiniu pajėgumu, bet at- 
virkščiai, kaltinimai, jog ji turi per didelį seksualinį potraukį, arba 
jos aktyvumas peržengia ribas, nubrėžtas moteriškos lyties vaid- 
mens (ypač santuokoje): „šliundra“, „kekšė“, „kalė“, „paleistuvė“. 
Lygiai kaip žodis „raguotas“ vartojamas išimtinai tik vyrams, žo- 
dis „paleistuvė“ vartojamas beveik išimtinai tik moterims. Tačiau 
svarbiausia, kad moterys, kitaip negu vyrai, gėdijasi ne būdamos 
per daug paklusnios, priklausomos, neagresyvios ar lytiškai neak- 
tyvios ar nepajėgios, bet visai priešingų savybių: per didelio užsi- 
spyrimo, savarankiškumo, agresyvumo ir seksualinio aktyvumo. Jei 
moteris į patyčias reaguoja agresyvumu ar smurtu, ji gali tik užsi- 
traukti dar didesnę gėdą, kitaip negu vyras, - moterų smurtas pa- 
triarchalinių vertybių požiūriu traktuojamas kaip „nemoteriškas“. 

Pavyzdžiui, tradiciškai yra manoma (šiuo papročiu pradėta abe- 
joti tik neseniai), kad tik vyrai turi dalyvauti karuose (jie arba ra- 
ginami, arba verčiami tai daryti). Net ledi Macbeth, mėgindama įti- 
kinti save tapti agresyvia, maldavo dievus „atimti iš jos moteriš- 
kumą“, nes jokia moteris negali žudyti! Ir net po to ji sugebėjo nu- 
žudyti tik netiesiogiai, kaip įrankį naudodama savo vyrą, tyčioda- 
masi iš jo bei sakydama, jog, jis taptų panašus į moterį, jei bijotų 
nužudyti Dunkaną. 

Nesakau, jog jokia moteris nesiims atsakomojo smurto. Kita Žy- 
mi tragiškoji herojė, Medėja, parodė, kokia agresyvia gali tapti mo- 
teris, kai jos vyras užtraukia jai gėdą susižavėjęs kita. Aš pats esu 
buvęs panašios tragedijos Masačiūsetso kalėjime liudytoju. Mote- 

ris, kurios vyras ketino palikti ją dėl kitos moters, nužudė du jų 
vaikus, o vėliau nusižudė pati (kitaip nei Medėja). Noriu pabrėžti, 
kad smurtas moterims, kitaip nei vyrams, nėra natūrali, tik joms 
būdinga gėdos panaikinimo priemonė - ji paprasčiausiai nėra to- 
kia efektyvi. Smarkiai įžeidus moterį, kaip tai atsitiko su Medėja, 
arba kaip yra įžeidžiamos daugelis kitos odos spalvos moterų JAV, 
įmanoma sukelti joje tikrai vyrišką agresiją, kuri bus lygiai tokia 
pat mirtina. 

Visose išsakytose mintyse svarbiausia yra tai, kad patriarchali- 
nėse visuomenėse vyrams priskiriamas „agresorių vaidmuo, o mo- 
terims - lytinės aistros objektų vaidmuo. Tai yra vyrams, tik vyrams 
lemta kovoti karuose, ir jie neturi kito pasirinkimo - atsisakę kituo- 
se vyruose matyti smurto objektus ir taip automatiškai tapę pasta- 
rųjų smurto objektais, jie užsitrauks gėdą ir panieką (bus vadinami 
bailiais) bei bus paversti savo pačios kariuomenės puolimo objek- 
tais. „Dezertyrus“ visuomet sušaudydavo. Už nenorą kitus vyrus ir 
save pripažinti agresoriais vyrai yra gėdinami ir yra gerbiami, jei su- 
tinka tai daryti. Geoge'as Bernard'as Shawas yra pasakęs, jog vyras, 
pavogęs šimtą svarų sterlingų, sodinamas už grotų, o sugebantis pa- 
vogti milijoną, išrenkamas Parlamento nariu. Esu įsitikinęs, kad tas 
pats principas taikytinas ir vyriškajai agresijai. Už vieno žmogaus 
nužudymą vyras sodinamas į kalėjimą, už dešimties žmonių nužu- 
dymą - uždaromas į kalėjimo psichiatrinę ligoninę, 0 jei jo sąžinę 
slegia tūkstančių žmonių mirtys, jis karūnuojamas imperatoriumi, 
iš jo padaromas Hercogas Malboras arba jis išrenkamas Jungtinių 
Valstijų prezidentu. Gėdos priešybė yra garbė, ir didžiausia garbė, 
suteikiama Jungtinių Valstijų, yra Kongreso garbės ordinas. Kas gi 
juo apdovanojamas? Vyrai. Ir už ką? Ogi už smurtą, tiksliau, už sa- 
vęs ir kitų vyrų pavertimą savitarpio smurto objektais. Sakydamas 
tai neketinu tyčiotis iš tų, kurie savo saugumą ar net gyvybes paau- 
kojo savo bendražygiams (bei mums visiems) gelbėti nuo kitų vyrų 
agresijos. Aš miniu šiuos faktus norėdamas paaiškinti vyriško agre- 
syvumo priežastis ir kodėl mirtiną smurtą daugiausia vyrai vartoja 
prieš vyrus, kad mes galėtume veiksmingiau užkirsti kelią bet ku- 
riam smurtui. Mano tikslas - parodyti, kodėl smurtas vyrams gali 

tapti labai galingu ginklu kovojant su gėdos jausmu ir siekiant sa- 
vigarbos jausmo bei aplinkinių pagarbos, tačiau toli gražu šie būdai 
netinka moterims siekiant šių tikslų. 

Patriarchato sąlygomis moterys yra gerbiamos ne už agresyvumą, 
bet už skaistybę iki santuokos ir ištikimybę (bei vaisingumą) santuo- 
koje. Aš šį moteriškos lyties vaidmenį prilyginu buvimui seksualiniu 
objektu, nes tai reiškia, kad moteris turi atsisakyti savo seksualinio 
subjektiškumo); jai neleidžiama turėti seksualinių troškimų ar pačiai 
rinktis partnerį iki santuokos, esant santuokoje ir net (kai kuriose 
kultūrose) po santuokos. Tačiau ji turi būti savo vyro lytinės aistros 
objektu. Labiausiai patriarchalinėse Viduržemio jūros baseino gėdos 
ir garbės kultūrose moteris paprastai gerbiama už nekaltybės išsau- 
gojimą ir smerkiama už jos praradimą iki santuokos. Iš čia yra kilu- 
si kai kurių valstiečių kultūrų tradicija kitą rytą po jaunavedžių pir- 
mosios nakties iškabinti kruviną paklodę kaip įrodymą, jog nei šei- 
mos, nei jaunikio garbė nebuvo suteršta jaunosios neskaistumo. Prie- 
šingai, vyras šiose kultūrose gali būti smerkiamas išlikęs nekaltas iki 
santuokos, taigi pasiekęs lytinės brandos jis tėvo ar vyresniojo bro- 
lio nuvedamas į viešnamį arba jam parenkama meilužė. 

Faktą, jog tiek moterys, tiek vyrai sau ir kitoms moterims bei 
vyrams priskiria ką tik mano aprašytą lyčių vaidmenį (tokiu laips- 
niu, kokiu jos/jie įsisavino patriarchato kultūros vertybes) bei kad 
tiek vieni, tiek kiti stengiasi atitikti šį vaidmenį, gali pademonst- 
ruoti smurtinių nusikaltimų epidemiologijos nagrinėjimas. Bent jau 
išsivysčiusiose šalyse tiek moterys, tiek patys vyrai vyrams priski- 
ria agresijos objekto vaidmenį, nes tiek pirmosios, tiek pastarieji 
lengviau nužudytų vyrą nei moterį. Taigi abiejų lyčių atstovai ma- 
no, jog nužudyti vyrą yra „labiau priimtina“ nei nužudyti moterį. 
Vienintelė pasaulio dalis, kurioje, remiantis statistiniais apibendri- 
nimais, laikomasi priešingos nuomonės, yra kai kurios Azijos ša- 
lys, kaip Indija ar Kinija, kur mirtinas smurtas prieš moteris, toks 
kaip nuotakos sudeginimas ir mergaičių žudymas, yra pernelyg 
įprastas reiškinys. Aš nesu tikras dėl minėtų besivystančių šalių sta- 
tistikos tikslumo, tačiau pastebimas neatitikimas tarp rodomų mirš- 
tamumo mastų, kur, kaip ir likusiame pasaulyje, vyrauja vyrai, ir 

tarp visuotinio gyventojų surašymo duomenų, anot kurių vyrų 
skaičius viršija moterų skaičių; to nėra niekur kitur pasaulyje. 
Kita išimtis: labiausiai tradicinėse patriarchalinėse visuomenėse 
moterys, kurios nuplėšia savo šeimos vyrų garbę turėdamos ikisan- 
tuokinius lytinius santykius ar svetimaudamos santuokoje, gali bū- 
ti nužudytos savo giminaičių vyrų. Net ne tokiose griežtose patriar- 
chalinėse visuomenėse, kaip, pavyzdžiui, Didžioji Britanija ar JAV, 
žmonų santuokinė neištikimybė yra vienas dažniausių jų nužudy- 
mų motyvų. Tačiau minėtos išimtys, mano galva, tik patvirtina tai- 
syklę dėl lyčių vaidmens prigimties, nes moteriai atsižadėjus savo 
lyčiai priskirto vaidmens (būti savo vyro seksualiniu objektu) bei lei- 
dus sau turėti bent kiek nuosavo seksualinio subjektiškumo, ji kar- 
tu atsisako apsaugos nuo smurto, kurią jai teiktų jos lyties vaidmuo. 
Lytinio smurto statistika rodo priešingą pavyzdį, iš kurio yra vi- 
siškai aišku, kad į moteris žiūrima kaip į seksualinį objektą, nes 
dauguma išžaginimo aukų yra moterys (lyčių skirtumas, kuris taip 
pat taikytinas incesto atveju). Buvimas išžaginimo auka tikriausiai 
yra kraštutinis buvimo seksualiniu objektu pavyzdys, nes būtent, 
kaip nurodoma apibrėžime, aukos subjektyvūs norai ir valia žagin- 
tojo yra ignoruojami. Aš noriu išskirti dvi smurto rūšis - fizinį ir 
lytinį, lygiai kaip prievarta prieš vaikus skirstoma į fizinę (vaikų 
mušimo sindromas, vaikžudystė) bei lytinę (kraujomaiša, pedofili- 
ja). Žinoma, abi šios rūšys yra smurto atmainos, bet jos atskleidžia 
svarbių savo epidemiologijos ir pasekmių skirtumų, kurie, mano 
įsitikinimu, gali nušviesti tiek lyčių vaidmens, tiek smurto psicho- 
logiją. Aš vartojau agresijos objekto ir lytinio pasitenkinimo objekto 
sąvokas, kad būtų glausčiau, bet tai jokiu būdu nereiškia, jog iš- 
žaginimas nėra smurtinis nusikaltimas. Fizinis smurtas gali būti api- 
brėžtas kaip kūno sužalojimo padarymas ar gyvybės atėmimas, o 
lytinis smurtas —- kaip asmens seksualinės autonomijos pažeidimas. 
Kuomet vyrai yra žaginami kitų vyrų (tai dažnai atsitinka kalė- 
jimuose), akivaizdi, aiškiai simbolinė to reikšmė yra tai, kad pir- 
mieji yra „paverčiami moterimis . Pavyzdžiui, kalėjimuose JAV Pie- 
tuose vyras kalinys, kuris buvo išžagintas, pravardžiuojamas „mer- 
gaite . Smurto kultūroje, vadinamoje patriarchatu, būti lytinio pa- 
sitenkinimo objektu, vadinasi, būti moterimi, ir atvirkščiai. 

Smurto rūšis, kuri išoriškai gali atrodyti daugmaž vienoda tiek 
vyrų, tiek moterų atžvilgiu, būtent - genitalijų suluošinimas, iš tik- 
rųjų irgi iliustruoja bei patvirtina tą pačią lyčių vaidmens diferen- 
ciaciją. Mergaitės genitalijų sužalojimas turi tikslą ją lytiškai aneste- 
zuoti ir padaryti lytiškai neveiklią, kad lengviau būtų ją paversti ly- 
tinio pasitenkinimo objektu, kuris bus nekaltas iki santuokos ir mo- 
teris niekada nebetekės antrąkart. Tai pasiekiama sunaikinant jos ly- 
tinio subjektiškumo pagrindą ir gebėjimą turėti seksualinius troški- 
mus bei juos įgyvendinti - pašalinamas klitoris ir užsiuvamos lyti- 
nės lūpos. Priešingai, berniuko lytiniai organai yra sužalojami, kad 
jis virstų agresoriumi, nes berniukui šis išbandymas (daugumoje šį 
stojimo į karių gretas ritualą praktikuojančių kultūrų) reiškia kvie- 
timą išugdyti ir pademonstruoti fizinę drąsą bei gebėjimą kentėti fi- 
zinį skausmą ir suluošinimus, o tai yra būtinoji tapimo kariu, tai yra 
agresoriumi, sąlyga. Išlaikęs šį egzaminą nekrūpčiodamas, neverk- 
damas, bet jausdamas, kad įrodė, jog tapo tikru vyru (tuo, kas turi 
pakankamai drąsos, kad taptų agresijos objektu), jis bus gerbiamas, 
ir lygiai taip pat jis bus smerkiamas (vadinamas „netikru vyru ), jei 
parodys bet kokių jaučiamo skausmo ar baimės ženklų. 


Homofobija 


Kitas glaudžiai susijęs smurto šaltinis yra homofobija - tai bai- 
mė, neapykanta ir panieka homoseksualizmui bei homoseksualis- 
tams. Homotfobijos priežastimi ilgą laiką buvo pripažįstama asmens 
baimė, jog jis pats yra ar kitų žmonių traktuojamas kaip homosek- 
sualistas, o tai homofobija sergančiam asmeniui sukeldavo nepa- 
keliamą gėdą ir skatindavo jį visomis įmanomomis priemonėmis 
įrodinėti savo heteroseksualumą. Smurto kaip priemonės pasirin- 
kimas šiam tikslui labiausiai tikėtinas, jei homofobas yra vyras, nes 
efektyviausia gynyba nuo baimės, kad asmuo yra ar gali būti įtar- 
tas esąs homoseksualistas, — tai išpūsti heteroseksualizmo vaidmens 
stereotipą. Kadangi smurtas yra dalis vyriškumo apibrėžimo, per- 
dėtas vyriškumas, tikėtina, virs perdėtu smurtu. 

Žinoma, yra daugybė kitokių būdų, kaip apsiginti nuo baimės 
būti ar tapti homoseksualistu, kaip antai lytinis paleistuvavimas 
(vyrų atveju - donžuano sindromas, nors nereikia pamiršti, kad tik- 
rasis Donžuanas buvo kaltas tiek dėl išžaginimo, tiek dėl nužudy- 
mo), „mačizmas'* (kur smurtas yra tik sudedamoji dalis), vengimas 
visko, kas primena feminizmo stereotipą - švelnumo, artimumo, 
pasyvumo, priklausomybės, atlaidumo bei gebėjimo jausti ką nors 
fiziškai ar emociškai - skausmą, baimę, depresiją, meilę, gailestį, 
pažeidžiamumą, liūdesį. 

Vienintelis jausmas, kurį daugelis agresyvių vyrų gali sau leis- 
ti, yra pyktis (įniršis, neapykanta). Tai, kad ši emocija labiausiai ir 
akivaizdžiausiai skatina agresyvų elgesį, žinoma, nėra keista. Tačiau 
aš buvau nustebintas, kad beveik visi „kieti bernai“ ir agresyvūs 
vyrai, su kuriais man teko dirbti, neleisdavo sau net šito jausmo. 
Galbūt to priežastis yra ta, kad pyktis rodo, jog turi dėl ko pykti, 
ir atitinkamai - jog gali būti užgautas kitų. Taigi pačių agresyviau- 
sių vyrų devizas galėtų skambėti taip: „Neįširsk, verčiau nusira- 
mink.“ Smurtas dažniausiai pasitaiko, kai nei gėda, nei įniršis, su- 
keliantis jį, nėra pripažįstami (net paties smurtaujančiojo, taigi abu 
jausmai iš esmės yra nesąmoningi). 

Psichodinaminė logika, daranti homofobiją smurto generatoriu- 
mi, grindžiama prielaida, jog tiesiausias ir patikimiausias kelias įro- 
dyti, jog asmuo nejaučia potraukio vyrams, yra žudyti pastaruo- 
sius ir Žaginti moteris. Tuo bandoma pasakyti aplinkiniams: „Aš ne- 
myliu vyrų, aš jų nekenčiu, ir kad įrodyčiau tai, aš parodysiu Jums, 
kaip stipriai aš jų nekenčiu, žudydamas juos“, arba: „Manęs netrau- 
kia vyrai, mane traukia moterys, ir kad įrodyčiau tai, aš parody- 
siu Jums, kaip stipriai jos mane traukia, žagindamas jas.“ 

Aš pabrėžiu homofobijos, kaip vyrų smurto priežasties, svarbą 
ir svarbiausią vietą todėl, kad man pačiam teko tai matyti savo kas- 
dieniniame darbe su agresyviausiais mūsų visuomenės pagimdy- 


* „Vyriškumo kultas“ — elgesys, pasižymintis padidėjusiu agresyvumu, nesan- 
taika vyrų tarpusavio santykiuose bei arogancija ir seksualiniu agresyvumu jų san- 
tykiuose su moterimis. (Vertėjo pastaba) 


3 SKYRIUS. Smurtas kaip vyriškumo įrodymas 65 


tais žmonėmis pačioje pavojingiausioje aplinkoje - kalėjime. Ši ap- 
linka sukelia homofobiją žinant, kaip paplitęs vyrų kalinių žagini- 
mas bei tai, kad dauguma kalinių žagintojų nedvejodami nužudytų 
bet ką, kas vien pagalvotų, jog jie žagina kitus dėl to, kad patys 
yra gėjai. Vyriškos lyties kalinio gyvenime nedaug yra psichologi- 
nių krizių, dėl kurių jis greičiau ir smarkiau galėtų įsiusti ir imti 
užpuldinėti aplinkinius, negu „homoseksualinės panikos“ fenome- 
no atveju; tai pasireiškia psichine būsena, kurios apimtas asmuo 
įtaria, jog aplink jį vien homoseksualistai, užsimanę jį išžaginti ar- 
ba paversti homoseksualistu ar moterimi. Kaip pabrėžė dauguma 
stebėtojų, įskaitant ir mane, konfliktai dėl homoseksualizmo (tiek 
vidiniai, tiek tarpasmeniniai) buvo viena iš pagrindinių kalėjimuose 
įvykdytų nužudymų priežasčių. 

Tačiau būtų klaidinga manyti, kad homofobija, kuria sirgo šie 
žmonės, ir į kurią jie reagavo smurtu, buvo viso labo logiškas at- 
sakas tikrajam pavojui, kad gali būti išžagintas kitų vyrų ypatin- 
goje kalėjimo aplinkoje. Iš tikrųjų daugelis nužudymų, kuriuos šie 
žmonės įvykdė laisvėje net prieš patekdami į kalėjimą pirmą kar- 
tą, sukosi apie tą pačią problemą. Vienas vyras, kuris, būdamas 
dvylikos metų, pabėgo iš namų po to, kai jo tėvas alkoholikas už- 
puolė jį su mėsininko peiliu, nerado, kaip kitaip išgyventi gatvė- 
se, kaip tik dirbti vyru prostitute. Po kelerių metų vienas jo užka- 
bintas vyriškis neatsargiai suklydo manydamas, jog jis dirba pros- 
titute dėl to, kad yra gėjas. Atsakymas buvo staigus ir mirtinas: nu- 
žudyti šį vyrą jam atrodė vienintelė galimybė įrodyti, jog jis yra 
heteroseksualas. 

Tačiau esu įsitikinęs, jog net tais atvejais, kai ryšys su homofo- 
bija nėra toks tiesioginis ir akivaizdus, visgi būtent ji lemia dides- 
niąją dalį vyrų smurto. Sakau tai, nes, kaip pabrėžiau savo anks- 
tesnėje knygoje, smurtas elgesio atžvilgiu reiškia tą patį, ką para- 
noja — protui. Smurtas yra paranojos įsikūnijimas elgesyje, prakti- 
nis pasireiškimas manijos, jog aplinkiniai žmonės yra pavojingi ir 
nuo jų galima apsiginti tik pačiam juos puolant ar net žudant. (Štai 
kodėl tai, kas iš šalies atrodo kaip agresyvus smurtas, pačiam už- 
puolikui yra tik savigyna.) Manau, jog Freudas buvo visiškai tei- 

sus, paranojos priežastį išvedęs iš homofobijos, kurioje paranojinė 
manija yra gynimosi būdas nuo gėdingo savęs suvokimo kaip ho- 
moseksualisto. Mąstymo procesas, kuriam vykstant atsiranda pa- 
ranojinė manija, anot Freudo, susideda iš neigimo ir projekcijos: 
neigiama, kad „aš jį myliu“ ir pakeičiama į „aš jo nekenčiu“, ši min- 
tis projektuojama ant kito Žmogaus - „aš jo nekenčiu“ pakeičiama 
į „jis manęs nekenčia“. 

Homofobija, patriarchatas arba moterų diskriminacija (nuverti- 
nant viską, kas yra moteriška ir pervertinant viską, kas yra vyriš- 
ka), apsauginis vyriškos lyties vaidmens išpūtimas iki per didelio 
vyriškumo ar „mačizmo“ formos, bei nuolatinė agresijos grėsmė ar 
realybė: niekur nemačiau tokių stiprių šių elgsenos formų kaip ka- 
lėjimuose. Iš tikrųjų kalėjimai buvo ne tik grynojo smurto kultū- 
ros Židiniai, kaip sakiau anksčiau, bet ir grynojo patriarchato, ma- 
čizmo bei homofobijos židiniai. Kadangi visos šios elgsenos formos 
atrodė susijusios ir viena kitą papildančios, taip sudarydamos sin- 
dromą, ir kadangi jų gynybinis tikslas atrodė toks aiškus (būtent, 
įtikinti asmenį, jog jis yra tikras vyras, kurio seksualiniu adekva- 
tumu, kaip vyro, negali būti suabejota), tiesiog negalėjau nepada- 
ryti išvados, jog galbūt nuo homofobijos priklauso visa vertybių 
sistema bei kultūros modelis, mūsų vadinamas patriarchatu. Tai ap- 
ima perdėtą lyčių vaidmens poliarizaciją, kurios tikslas - aiškiai įro- 
dyti tai, ko nereikėtų įrodinėti, jei tuo nebūtų abejojama, būtent, 
kad „vyrai yra vyrai, o moterys yra moterys ir vieni nuo kitų ski- 
riasi kaip dangus nuo žemės“. Kalėjimai, be kita ko, yra juos su- 
kūrusios visuomenės mikrokosmai, tačiau tokie, kur tam tikros vi- 
suomenės problemos yra tiek koncentruotos, sukristalizuotos bei 
išpūstos, kad galime aiškiau pamatyti mūsų visuomenės bjaurią- 
sias ar bent jau pavojingąsias puses. 


4 SKYRIUS 


Naujoji smurto teorija 


Vienas iš šioje knygoje siūlomos smurto teorijos privalumų yra 
jos gebėjimas paaiškinti du prieštaringus faktus, kuriuos kitaip būtų 
sudėtinga suprasti. Pirma, nepaisant esamų sąsajų tarp priklausy- 
mo žemesniajai klasei ar kastai, buvimo jaunu ar priklausymo vy- 
riškajai lyčiai, viena, ir agresijos, kita, akivaizdu, jog dauguma var- 
getų, jaunų asmenų ir/arba vyriškos lyties atstovų niekad gyveni- 
me nesielgia tikrai agresyviai. 

Šis paradoksalus atradimas kelia klausimą: ar santykinis skurdas, 
diskriminacija dėl amžiaus ar rasės bei lyčių asimetrija iš tikrųjų yra 
smurto priežastys, ar tik statistiškai sąveikauja su kažkokiu kitu 
veiksniu, kuris ir sukelia smurtą? Šioje knygoje pristatoma teorija 
teigia, kad smurtą iš tikrųjų sukelia ne vien skurdas, rasizmas ar dis- 
kriminacija dėl lyties ar amžiaus. Greičiau kiekvienas iš šių kompo- 
nentų sąveikauja su smurtu, nes kiekvienas iš jų padidina statistinę 
tikimybę, jog šių socialinių jėgų paveikti asmenys patirs netoleran- 
ciją ir pražūtingą gėdą, iš kurių jie nematys kito išsigelbėjimo kaip 
tik imtis agresijos — dažniausiai prieš kitus (žmogžudystės atveju) 
arba prieš save (savižudybės atveju), kai kitą asmenį nužudyti nėra 
įmanoma ar neatrodo, jog, tai sušvelnintų gėdos jausmą. 

Šios patogeninės socialinės jėgos smurto atžvilgiu gali būti lai- 
komos rizikos veiksniais. Padidėja rizika, jog dėl jų asmuo patirs 
nešlovę, kuri atims iš jo gebėjimą rasti taikių savigarbos palaiky- 
mo priemonių. Šie samprotavimai yra svarbūs ieškant priemonių 
smurto prevencijai, nes jie reikalauja iš mūsų ne tik rasti būdų, kaip 
sumažinti minėtų rizikos veiksnių įtaką Žmonėms, bet ir nustatyti 
bei sustiprinti bet kokius psichologinius, socialinius ar net biologi- 
nius apsaugos veiksnius, kurie galėtų juos neutralizuoti. 

Antrasis reiškinys, kurį siūloma teorija sugeba paaiškinti, yra: 
kodėl smurto aktus kartais įvykdo žmonės, kurie nėra nei vargšai, 
nei jaunuoliai, nei vyrai ar mažumų atstovai. Akivaizdu, jog turi 
būti kažkoks kitas veiksnys, galintis sukelti agresiją. Taigi skurdas, 
rasizmas ir kiti rizikos veiksniai yra ne tik nepakankami, kad ją su- 
keltų, jie nėra ir būtini. Naują teoriją galima apibendrinti prielai- 
da, jog smurto priežastis yra, pavyzdžiui, ne skurdas pats savai- 
me, bet greičiau egzistuoja ryšys tarp skurdo ir smurto, nes abu 
statistiškai sąveikauja (bet tik statistiškai) su tikrąja smurto priežas- 
timi, kuri yra nenugalima, neišvengiama ir neišraunama gėda. Ga- 
limos šios dvi išvados: 


1. Bet kokie kiti veiksniai (be susiskirstymo į klases, kastas ar amžiaus 
grupes bei lyčių nelygybės), dėl kurių Žmonės gali patirti nenugali- 
mą ir neišvengiama gėdą (tokių veiksnių yra daugybė), taip pat gali 
sukelti agresiją. 


2. Bet koks veiksnys, kuris sumažina gėdingą poveikį, sukeltą, tarkim, 
santykinio skurdo, nedarbo, priklausymo žemesnei kastai ar jauni- 
mui arba vyriškajai lyčiai, gali apsaugoti asmenį, neleidžiant gėdai 
jį sunaikinti, ir taip gali sumažinti tikimybę, jog šis asmuo imsis 
smurto. 


Smurtą, kaip ir bet kurį elgesį ar bet kurią ligą, lemia daugybė 
priežasčių, t.y. jis yra įvairių biologinių, psichologinių bei sociali- 
nių veiksnių, arba kintamųjų (pavyzdžiui, vyrų lytinių hormonų, 
vaikų tvirkinimo ir santykinio smurto) sąveikos rezultatas. Kiekvie- 
nas iš šių veiksnių gali arba didinti, arba mažinti smurto papliti- 
mą bei sunkumą, kai kiti veiksniai esti pastovūs. Tačiau vistik eg- 
zistuoja tam tikri dėsningumai ir taisyklės, viena iš kurių skelbia, 
jog gėda yra būtina (bet nepakankama) smurto priežastis, kaip Ko- 
cho lazdelės yra būtina (bet nepakankama) tuberkuliozės priežas- 
tis. Gėdos (priešingai nei pasididžiavimo) jausmas paprastai būna 
susijęs su asmens seksualinio adekvatumo (ar neadekvatumo) su- 
vokimu, taigi praktiškai bet koks išgyvenimas, galintis sukelti vy- 
rui gėdą, verčia jį jaustis nevisaverčiu vyru. Pabrėžtina, kad patriar- 
chato kultūroje „vyras“ — tai suaugęs (o ne jaunuolis), lytiškai pajė- 

gus (o ne impotentas), ryžtingas (o ne lepšis ar bailys), aktyvus (o 
ne pasyvus), heteroseksualas (o ne gėjus), vyriškas (o ne moteriš- 
kas), „turintis kiaušus“ (o ne kastratas ar eunuchas), šeimininkas, 
o ne vergas, pasiturintis, o ne elgeta ir t.t. Pavyzdžiui, daugeliui 
vyrų skausmingiausias skurdo padarinys yra mintis, jog jie yra ne- 
visaverčiai vyrai, „netikri vyrai, o vyro, kuris yra „ne visai“ vy- 
ras, įvaizdis greitai virsta gėjaus įvaizdžiu. 

Darydamas prielaidą, jog homofobija yra tiek svarbi, kad ji, kaip 
ir gėda, iš esmės visada lydi bet kokį smurtą, aš noriu pabrėžti, kad 
patriarchato sąlygomis homoseksualumo įvaizdis, arba koncepcija, 
vyrams reiškia visų formų vyrų lytinio nevisavertiškumo tam tik- 
rą universalų simbolį, arba ekvivalentą. Egzistuoja labai nedaug sa- 
vo paties suvokimo formų, kurios galėtų priversti patriarchato pa- 
veiktus vyrus jausti gėdą giliau negu įtarimas (jų pačių arba ap- 
linkinių), kad jie gali būti gėjai. Daugybė vyrų yra pasiryžę imtis 
bet kokio smurto, kokio tik reikėtų, kad atsikratytų šio įtarimo. Ta- 
čiau pagrindinė problema visgi yra gėda - gėda dėl buvimo nevi- 
saverčiu vyru ar ne vyru, kažkuo, kas yra „ne visai“ vyras. 


Žudynės Amerikos mokyklose 


Daugelyje vidurinių mokyklų visoje JAV teritorijoje pastaraisiais 
dvidešimtojo amžiaus metais įvykusių masinių žudynių centre glū- 
di paradoksas. Šios žudynės - tai galvosūkis daugeliui žmonių ir 
sunkiai paaiškinamos daugelio mokslinių smurto teorijų, nes jų kal- 
tininkai buvo baltieji jaunuoliai, kilę iš viduriniosios klasės ar net pa- 
siturinčių šeimų; jie nebuvo nei elgetos, nei juodaodžiai. Tiesa, jie 
buvo veikiami dviejų rizikos veiksnių, būtent - jauno amžiaus ir vy- 
riškosios lyties, o tai statistiškai pasitvirtina dauguma agresijos pa- 
naudojimo atvejų. Tačiau jie pažeidė bendrąją statistikos taisyklę, 
kad tiesioginė agresija prieš aplinkinius dažniausiai pasitaiko tarp 
žemesniųjų klasių ar kastų. Kodėl gi jie ėmėsi šio šiurpaus smurto? 
Atsakymas akivaizdus, jei turėsime omeny anksčiau minėtus argu- 
mentus - jie jautėsi neapsakomai pažeminti būdami pavaldiniais. 
Kiekvienu atveju masinių žudynių mokyklose kaltininkai buvo 

apibūdinami ar patys prisipažindavo jautę gėdą dėl to, kad buvo at- 
mesti, atstumti, išjuokti, paniekinti, įbauginti, įžeisti, negerbiami, iš 
jų buvo tyčiojamasi, šaipomasi, ir/arba jie buvo viešai apkaltinti tu- 
rint gėdingų savybių (tokių, kaip homoseksualiniai polinkiai). Dėl 
glaustumo smulkiau aptarsiu tik dvejas tokias masines žudynes. Su 
vienomis iš jų buvau asmeniškai susijęs po to, kai vieno iš kaltinin- 
kų advokatas kreipėsi į mane, nes jo ginamasis „pasimokė“ iš mano 
knygos „Smurtas“. Kitas — tai Kolorado valstijos Littletono miesto 
tragedija?, po kurios buvo viešai paskelbtos ištraukos iš kaltininkų 
dienoraščių, vaizdajuosčių bei interneto puslapių. Tačiau turiu pa- 
brėžti, kad visi atvejai buvo pagrįsti tais pačiais principais, bent jau 
sprendžiant iš paskelbtų kiekvieno įvykio aplinkybių. 

Vertėtų atkreipti dėmesį ir į kitas dvi šių masinių žudynių ap- 
linkybes. Pirma, tai jų netikėtumas: daugumai Amerikos paauglių 
saugiausia vieta jų apylinkėse yra jų mokyklos, kur mirtina agre- 
sija kur kas rečiau pasitaiko nei gatvėje ar netgi namuose. Antra 
aplinkybė, kad pagrindinė priežastis, dėl kurios šie labai netikėti 
ir netipiški įvykiai pritraukė tiek daug žiniasklaidos dėmesio, yra 
tai, kad jose dalyvavo viduriniosios klasės baltaodžiai paaugliai. 
Nors juodaodžiai paaugliai dešimtmečius vieni kitus žudydavo ne- 
palyginamai dažniau (nuo septynių iki dešimties kartų dažniau), 
tačiau žiniasklaida šiam smurtui paprastai skyrė labai mažai dėme- 
sio arba visai jį ignoravo. Į panašų reiškinį greičiau buvo žiūrima 
kaip į savaime suprantamą „kitokių žmonių“ elgesį, arba jis buvo 
suvokiamas kaip toks neišvengiamas ir pastarųjų prigimčiai būdin- 
gas bruožas, kaip, tarkime, musonai būdingi Pietų Kinijos jūrai. Ta- 
čiau vos tik baltaodis viduriniosios klasės vaikinas nužudo savo 
bendraklasius, mes staiga visur pajuntame Vakarų nuosmukį! Toks 
iškreiptas įvairių agresijos formų supratimas Amerikoje yra svar- 
bus ne tik pats savaime, bet ir dėl to, kad vien tokių iškrypimų 
egzistavimo, ir paplitimo mūsų kultūroje bei žiniasklaidoje faktas 
gali padėti suprasti netipinį baltaodžių viduriniosios klasės moki- 
nių smurtą, kaip tai mėginsiu pavaizduoti toliau. 


> 1999 m. balandžio 20 d. 

Kad išsaugočiau teismo psichiatrų pokalbių su pirmuoju iš šau- 
dymo mokykloje kaltininkų konfidencialumą, vadinsiu ji Tomiu 
(netikru vardu) ir sukeisiu vietomis ištraukas iš pranešimų, pateiktų 
penkių gydytojų, apklaususių jį. Tomis buvo paauglys vienoje Ame- 
rikos vidurinių mokyklų, 1990-ųjų pabaigoje nužudęs arba suža- 
lojęs keletą savo bendraklasių. Įvykdęs nusikaltimą jis sušuko: „Da- 
bar nužudykite mane! Apklausiamas tardytojo iš pradžių jis ne- 
galėjo paaiškinti, kodėl taip pasielgė, bet vėliau prasitarė: „Manau, 
tiesiog pasiutau, nes visi jie juokėsi iš manęs.“ Vėlesni pokalbiai 
su psichiatrais ir psichologais atskleidė tiek jo pykčio, tiek jį sukė- 
lusio erzinimo lygį: „Ankstyvieji Tomio pradinės mokyklos prisi- 
minimai koncentruodavosi apie pasityčiojimus iš jo“; „bendraam- 
žiai nesiliovė kibę prie jo ir šiam įstojus į vidurinę mokyklą“; „nuo- 
latiniai įžeidinėjimai pravardžiuojant jį gėjumi, pederastu, vėpla, 
bukapročiu bei silpnuoliu. Jis teigė, jog aplinkiniai net spjaudė į 
ji - „Priekabiavimai tapo ypač įžūlūs“ po to, kai mokyklos laikraš- 
tyje buvo išspausdintas melagingas gandas, jog jis turėjęs homo- 
seksualinių santykių su kitu moksleiviu. 


Jis buvo pažemintas šiuo nepagrįstu pareiškimu, ypač kai kiti mokslei- 
viai pradėjo erzinti jį bei vadinti gėjumi ir pederastu vos ne kasdien... 
Jis sakė, kad vaikai vadino jį gėjumi, nes jis nemėgo kabinėtis prie mer- 
ginų... Jis jautė, jog bendraamžiai pradėjo kelti grėsmę jo vyriškumui, 
nes, jo manymu, jis nebuvo „visiškai blogas“... Jis niekad neturėjo lyti- 
nių santykių ir teigė, jog tai buvo vaikinų pajuokos objektas... Jo pyk- 
tis dėl atstūmimų bei pažeminimų augo. Pagaliau jam šovė į galvą, jog, 
smurto išpuolis pakeis bendraamžių elgesį su juo ir atneš jam pripaži- 
nimą bei palankumą, kurių jis taip troško... Idėja nušauti kelis moks- 
leivius bei užgrobti mokyklą pasirodė jam patraukli. Jis įsivaizduoda- 
vo, jog taip privers kitus moksleivius jausti jam pagarbą ir baimę, o gal 
net žavėtis juo. Niekas daugiau jo neskriaustų ir nežemintų... Jis teigė 
norėjęs tik didesnės kitų paauglių pagarbos... Jis ne kartą sakė, jog šau- 
dant jo galvoje sukosi tik viena mintis: „Turi padaryti tai dėl savęs“... 
Vargu ar kas nors gali geriau perteikti vidines kančias, (Tomio) išgyven- 
tas iki jo padaryto nusikaltimo, nei jo paties pasakymas, jog kalėjimas 
jam bus mielesnis už ligšiolinį gyvenimą, nes ten bent jau iš jo niekas 

nesityčios... Jis manė, kad patekęs į bėdą neprarastų labai daug, nes, 
kaip jis pats sakė: „Nelabai turiu ką prarasti. Nejaučiu, jog kas nors ma- 
ne tikrai mylėtų... Jis teigė: „Pavargau būti žmonių pajuokos objektu, 
negalėjau to daugiau kentėti. Jei nužudyčiau vieną kitą ar sukelčiau 
jiems visiems baimę, jie paliktų mane ramybėje.“ 


Kai jis atsinešė ginklą į mokyklą, vienas jo draugas buvo taip 
priblokštas, jog tarė: „Esi čia kiečiausias.“ Tomis pajuto, jog nepa- 
jėgia pakeisti savo planų, nes „vaikinai juoksis iš jo, jei atsinešęs 
ginklą nesiryš jo panaudoti.“ Kad ir kaip būtų ironiška, bet jo ke- 
tinimas įgyti pagarbą smurtu pasirodė esąs sėkmingesnis nei bet 
kuri kita strategija, nes jis pats tai patvirtino po tragedijos: „Dabar 
žmonės mane gerbia.“ Jis teigė „mylįs nepilnamečių kardomąjį ka- 
lėjimą labiau nei savo mokyklą, kad paaugliai ten geriau elgėsi su 
juo, nesityčiojo iš jo ir jo nežemino.“ Tikroji tragedija, be abejo, yra 
tai, kad nei jis pats, nei už jį atsakingi suaugusieji nesugebėjo ras- 
ti kito, ne tokio grėsmingo kelio, kaip padėti sumažinti ar ištverti 
šią jo jaučiamą didžiulę gėdą bei pažeminimą. 

Žudynių Kolorado valstijos Littletono miesto Columbine vidu- 
rinėje mokykloje istorija iš esmės yra identiška Tomio įvykdytam 
smurto išpuoliui. Du žudikai - Ericas Harris ir Dylanas Kleboldas 
nuolat kentėjo nuo pašaipų, patyčių, įžeidinėjimų, pravardžiavimų, 
atstūmimo bei kaltinimų (akivaizdžiai klaidingų) dėl buvimo ho- 
moseksualistais. Kaip pranešė laikraščio New York Times žurnalis- 
tas (1999 m. balandžio 25 d.): 


Mokiniai ir sportininkai, kurie valdė mokyklą, sarkastiškai tyčiojosi iš jų 
mokyklos koridoriuose... Anot vieno „Lietpalčių mafijos“ nario, cituoto 
šios dienos Denver Post laikraštyje, kiti mokiniai juos trankydavo į spin- 
teles rūbinėje ir mėtydavo į juos akmenis bei bulvių košę valgykloje. 
(Jodi Wilgoran, Cligue's Dark Journey Begau With Black Coat) 


Šiuos teiginius patvirtino daugelis sportininkų iš mokyklos 
„aukštuomenės“. Patys nuskriaustieji stovėjo socialinės hierarchi- 


jos apačioje. Vienas iš futbolininkų kalbėjo: 


Columbine mokykla yra švari ir gera vieta, bet tik ne atstumtiesiems. 
Daugumai mokinių jie buvo nepageidaujami... Žinoma, mes tyčioda- 

vomės iš jų. Bet kaip kitaip turėtume elgtis su žąsinais, kurie pasirodo 
mokykloje su kvailomis šukuosenomis bei ragais ant kepurių? Tai ne 
šiaip sau moksleiviai; jie kėlė pasibjaurėjimą visai mokyklai. Jie yra tie- 
siog porelė pederastų, čiupinėjančių vieni kitų lytinius organus. Papras- 
tai, jei ketinate ko nors atsikratyti, pradedate jį erzinti. Todėl visa mo- 

kykla ir vadindavo juos žydrais. 
(Nancy Gibbs ir Timothy Roche, The Columbine Tapes, žurnalas Time, 
1999 m. gruodžio 20 d.) 


Panašus elgesys, sprendžiant iš to, ką Harris ir Kleboldas yra 
parašę, pasakę bei padarę, kėlė jiems gėdą, sukeliančią įniršį bei 
agresiją, žūtbūt stengiantis gėdą pakeisti pagarba, kad neleistų su- 
naikinti savęs socialiai ir psichologiškai. Tikroji tragedija buvo tai, 
kad nė vienas iš jų nesugebėjo išgelbėti savigarbos, o kartu ir sa- 
vo asmenybės kitaip, kaip tik savo ir kitų žmonių gyvybių kaina. 
Savo jausmus, elgesio motyvus bei ketinimus jie labai aiškiai at- 
skleidė savo interneto puslapiuose, vaizdajuostėse bei dienoraš- 
čiuose. Pavyzdžiui, vienoje vaizdajuostėje Ericas Harris yra pasa- 
kęs, laikydamas rankoje nupjautavamzdį šautuvą, kurį jis vėliau 
panaudojo Columbine mokykloje: „Argi nemalonu bus mėgautis 
pagarba, kurią mes pelnysime? O savo interneto puslapyje jis pa- 
rašė: „Dieve, negaliu sulaukti akimirkos, kada galėsiu Jus nužu- 
dyti, žmonės. Tiesiog nueičiau kur nors į miesto centrą ir sprog- 
dinčiau bei šaudyčiau viską, ką galėčiau. Nejausčiau dėl to jokio 
sąžinės graužimo, jokios gėdos. Nusispjaut, ar liksiu gyvas, ar žū- 
siu susišaudymo metu, vienintelis mano noras - nužudyti ir su- 
žaloti kuo daugiau žmonių.“ (Laikraštis New York Times, 1999 m. 
gegužės 1 d.) Pabrėžtina, kad šiuose savo atsiliepimuose jis sujun- 
gia keturis klausimus: 


1. Būtinumas įgyti pagarbą. 


2. Sąžinės graužimo ar kaltės jausmo nebuvimas. Smurtas visada yra 
savigyna tiems, kurie jo imasi - jie gina šį jautrų, lengvai pažeidžia- 
mą bei nuolat esantį pavojuje psichologinį konstruktą - savo asme- 
nybę. Dar daugiau, bet kokie išgyvenimai, kurie sustiprina gėdos 
jausmą, kartu silpnina kaltės ir gailesčio jausmus. 

3. Gėdos jausmo nebuvimas dėl ketinimų išžudyti visus. Smurtas, jį 
naudojančio žmogaus supratimu, nesustiprina gėdos, bet, priešin- 
gai, ją mažina ar net paverčia jos priešybe, būtent, savigarba ir kitų 
pagarba, todėl dauguma agresyvių žmonių labiau didžiuojasi savo 
smurtu nei apgailestauja dėl jo. 


4. Pasiryžimas paaukoti savo kūną, kai tai atrodo vienintelė galimybė 
išgelbėti sielą (arba psichiką, arba asmenybę). Arba, jei asmenybė jau 
mirusi, pasiryžimas nužudyti ir savo (o kartu ir kitų žmonių) kūną, 
nes tai gali atrodyti vienintelė galimybė išsivaduoti iš nepakeliamos 
gėdos pinklių. 


Viena iš Columbine tragedijos pamokų yra tai, kad priklausy- 
mas žemesnei socialinei klasei ar kastai toli gražu nėra vieninte- 
lis lemiamas nenugalimos gėdos veiksnys (nors labiausiai paplitęs 
epidemiologiškai). Columbine mokykloje, kur kiekvienas priklausė 
tai pačiai socialinei klasei ar kastai, socialinę padėtį nulemdavo ne 
pinigai ar „rasė“, bet fiziniai gebėjimai (fizinė jėga) bei tam tikri 
socialiniai gebėjimai, kurių reikėjo populiarumui įgyti šioje kon- 
krečioje mokykloje, o Harris ir Kleboldas jų labai ar net tragiškai 
stokojo. 

Tačiau šios tragedijos ironija yra per daug svarbi, kad jos nepa- 
stebėtume. Ironiška tai, jog pagrindinė priežastis, dėl kurios gyvuo- 
ja tokios bendruomenės, kaip Littletono, ar mokyklos, kaip Colum- 
bine, yra pastangos suteikti galimybę į šias apylinkes persikelian- 
čioms šeimoms pasinaudoti savo aukšta socialine bei ekonomine 
padėtimi ir pasimėgauti laisve nuo skurdo, degradacijos bei smur- 
to, kurį pirmieji atsineša kartu su savimi, tačiau be žalos mūsų vi- 
suomenės klasinei ar kastų struktūrai kaip visumai. Jie gelbsti sa- 
vo gyvybes neturtingųjų ir/arba spalvotųjų žmonių gyvybių sąskai- 
ta, tiesiog palikdami juos likimo valiai senamiesčių getuose — šio- 
se karo zonose, kur karaliauja beveik neribotas smurtas ir kur var- 
gingųjų klasė yra izoliuojama Amerikos apartheido forma. Vienas 
futbolininkas po žudynių Columbine mokykloje prisipažino: „At- 
rodė, tarsi gyventume burbule.“ (Sara Rimer, „The School: Good 
Grades, Good Teams and Some Bad Feeling“, laikraštis New York 

Times, 1999 m. balandžio 22 d.). Jie iš tikrųjų gyveno burbule - pri- 
vilegijuotoje ir prabangioje uždaroje grupelėje, kurios pranašumai 
buvo nepasiekiami neturtingiesiems ir silpniesiems. Buvo tik vie- 
na problema: paskui juos į šį burbulą prasiskverbė smurtas, kurio 
jie taip siekė išvengti užsidarydami tik tarp tos pačios klasės ar kas- 
tos žmonių. Tai buvo neišvengiama todėl, kad netgi mokinys, pa- 
vadinęs Littletoną burbulu, prisipažino žinojęs, jog už to burbulo 
ribų buvo visiškai kitaip, būtent, egzistavo ne toks „išrinktųjų“ pa- 
saulis. Taigi Littletonas, kuris išoriškai priminė neklasinę visuome- 
nę, iš tikrųjų buvo klasinio susisluoksniavimo sistemos aukščiau- 
sio išsivystymo, būtent, griežto turtingųjų miesto pakraščių atsky- 
rimo nuo pasigailėtinai skurdžių, beveik netinkamų gyventi sena- 
miesčių getų, padarinys. 

Sakau tai be menkiausios veidmainystės užuominos, nes kaip 
ir dauguma aukštesnės už viduriniąją klasės profesionalų, aš pats 
elgiausi lygiai taip pat, kad savo vaikams ir sau pačiam užtikrin- 
čiau kuo geresnį išsilavinimą ir didžiausią galimą laisvę nuo nusi- 
kalstamumo bei smurto. Aš tiesiog tvirtinu, jog negalime net gal- 
voti apie smurto prevenciją, kol neįstengiame pažinti savo pačių 
elgesio, aktyviai ar pasyviai prisidedančio prie jo klestėjimo, bei at- 
siminti, kad demokratijos sąlygomis visi be išimčių yra atsakingi 
už viską. Tai reiškia, jog tam, kad sustabdytume ar bent jau suma- 
žintume smurtą, kuriam visi esame jautrūs net tokiose turtingose 
bendruomenėse, kaip Littletono, turime nesiliauti dirbti tikrosios 
socialinės ir ekonominės lygybės labui visame pasaulyje. Priešin- 
gu atveju smurtas, nuo kurio ketinome pasislėpti Littletone, seks 
mums iš paskos ir įsiskverbs į tą burbulą, kuris mums atrodė esąs 
saugus. Littletonas tiesiog atgamino tą pačią socialinių statusų hie- 
rarchiją, nuo kurios jis turėjo gelbėti žmones, tik dabar ji buvo grin- 
džiama kitais kriterijais. 

Kodėl taip atsitiko? Ar tiksliau - kaip to galima buvo išvengti? 
Tai vertybių klausimas. Kiek mes teikiame (aktyviai ar pasyviai) 
reikšmės socialiniam susisluoksniavimui ir hierarchijoms, tiek mes 
rodome savo vaikams, jog; statusų sistema yra gera praktika, todėl 
jie vėliau stengsis atgaminti savo pačių šios sistemos versijas. 

Kad sugriautume visas hierarchijas, visai nebūtina tiek meno, tiek 
mokslo, tiek bet kurioje kitoje kūrybinės veiklos srityje liautis atskirti 
geresnius darbus nuo blogesnių. Turime pripažinti, jog vienintelis 
principas, kuriuo vadovaudamiesi galime gyventi vieni su kitais be 
smurto, yra abipusė pagarba, gili ir besąlygiška, nepriklausanti nuo 
laimėjimų ar elgesio, pagrįsta vien Žmogaus orumu, jo sielos ir as- 
menybės neliečiamumu. Šis principas - tai ir pasiryžimas niekaip iš 
nieko nesityčioti todėl, kad gėdą galime pajusti kiekvienas dėl savo 
netobulumo, kurį pripažįstant visų mūsų savimeilė neišvengiamai 
bus pažeista. Galiausiai, svarbu atsiminti Malcolmo X mintį, jog nie- 
kas negali kitam suteikti savigarbos, ją galima tik pačiam įgyti savo 
paties laimėjimais ir gyvenimo būdu. Tačiau mūsų galiose yra nu- 
spręsti, ar suteikti žmonėms įrankius, būtinus savigarbai įgyti, dėl 
to darant viską, kas tik įmanoma, kad būtų užtikrinta tikra galimy- 
bių lygybė, įskaitant vienodą išsilavinimo prieinamumą. 

Taigi nepakanka rezervuoti mokyklų, kaip Columbine vidurinė, 
tik vaikams iš pasiturinčios baltaodžių aukštuomenės. Lygiai taip 
pat būtina užtikrinti vienodos kokybės mokyklas kiekvienam vai- 
kui, augančiam bet kurioje vietoje todėl, kad nesugebėjimas tai pa- 
daryti sukelia atitinkamą įspūdį vaikams, tiek augantiems getuo- 
se, tiek besimokantiems panašiose į Columbine mokyklose visame 
pasaulyje. Šis įspūdis jiems sako, jog skirtingų statusų hierarchijų 
kūrimas, kai žemesnės klasės verčiamos kentėti nuo dvasiškai ali- 
nančio bei agresiją provokuojančio pažeminimo, yra priimtina žmo- 
nių elgesio norma. 


Nedarbas 


Mano smurto teorija taip pat leidžia paaiškinti, kodėl nedarbo ir 
smurto santykiai nėra kaip vieno su vienu, nors bendru mastu tarp 
jų egzistuoja statistinė sąveika. Pavyzdžiui, jei nedarbas yra tarp 
smurtą lemiančių veiksnių, tai kodėl nužudymų skaičius JAV devin- 
tąjį dešimtmetį ir didžiąją dalį dešimtojo buvo dešimt kartų dides- 
nis negu Didžiojoje Britanijoje ir likusioje Europoje, kai nedarbo ly- 

gis JAV tuo metu buvo atitinkamai du tris kartus mažesnis? Atsaky- 
mas, žinoma, bus toks, kad nedarbas pats savaime nenulemia smur- 
to; pastarąjį greičiau sukelia savigarbos ir savo vertės jausmo nete- 
kimas, smūgis asmens, kaip vyro, visavertiškumui (visgi vyrai su- 
prantami kaip duondaviai ir šeimos maitintojai visose patriarchali- 
nėse kultūrose) bei gėda, užtraukta atstūmimo, priverstinio pasyvu- 
mo ir priklausomybės. Visus šiuos jausmus gali komplikuoti atlei- 
dimas iš darbo. Gali, bet nebūtinai taip yra, kadangi psichologinė 
nedarbo samprata formuojasi tiek iš asmens psichologinių stipry- 
bių ir silpnybių, tiek iš tos reikšmės, kurią nedarbui teikia asmenį 
supanti kultūra, ką įkūnija ir simbolizuoja, pavyzdžiui, visuomenės 
ekonominė bei moralinė reakcija į asmens bedarbystę. 

Katherine 5. Newman, Harvardo universiteto antropologė, pui- 
kiai aprašė ir atskleidė laipsnį, kuriuo Amerikos kultūra - vienin- 
telė tarp išsivysčiusių pasaulio valstybių —- smerkia bei niekina be- 
darbius (No Shame In My Game: The Working Poor in the Inner City, 
1999). Anot jos: 


Amerikiečiai visada buvo tikinami, jog asmens svarbą nusako jo turi- 
mas darbas... Turint omeny tradiciją moralinę vertę sulyginti su darbu, 
visiškai suprantama, kodėl pagrindinė skiriamoji mūsų kultūros linija 
dirbančiuosius atskiria nuo bedarbių. Mes garbiname tuos, kuriems pa- 
vyko rasti ir išsaugoti darbą (iš esmės nesvarbu, kokį darbą) ir smer- 
kiame tuos, kuriems nepasisekė, kaip tinginius ir neatsakingus Žmones. 
Mes gyvename negailestingoje kultūroje, kuri yra akla daugybei prie- 
žasčių, dėl kurių vieniems pavyksta peržengti nedarbo ribą, o kiti lie- 
ka už jos. Šį požiūrį daugybe būdu išreiškiame mūsų socialinėje politi- 
koje. Mūsų valstybėje iš esmės visos socialinės išmokos (ypač sveika- 
tos apsaugos srityje, išskyrus nedarbo pašalpas, gyvybės draudimą, vai- 
kų priežiūros pašalpas ir kt.) yra susijusios su darbu. Vakarų Europoje 
dažniausiai yra kitaip: sveikatos apsauga užtikrinama tiesiogiai per mo- 
kesčių sistemą, o pašalpos mokamos asmenims, turintiems pilietybę, ne- 
priklausomai, ar jie dirba, ar ne. JAV bedarbiai priskiriami beverčių ka- 
tegorijai, ir jiems leidžiama tai suprasti atimant iš jų šias paramos for- 
mas. Įvairiu lygiu mes „rūpinamės“ socialiai remtinais žmonėmis - su- 
kuriame gėdingas jiems taikomų lengvatų kategorijas. Ryškiausi pavyz- 

džiai yra nedarbingumo pašalpos ir vyriausybės finansuojama medici- 
ninė pagalba (prastos kokybės sveikatos draudimas). Dorų amerikiečių 
niekuomet nepainiojame su žemesnės kokybės paslaugų gavėjais, ir pa- 
brėžiame šį skirtumą išskirdami juos į skirtingus biurokratinius pasau- 
lius... Nuo ankstyvųjų istorijos laikų darbas buvo būtinoji narystės vi- 
suomenėje sąlyga. Mes esame tiek suskirstyti įvairiais pagrindais - ra- 
sės, geografijos ir pan., kad pasiekti vienumo bet kuriuo kitu pagrindu 
beveik neįmanoma... Prancūzai, kitaip nei mes, išlieka prancūzais ne- 
priklausomai nuo to, ar dirba, ar ne. 


Kitaip tariant, JAV bedarbiai dviem būdais smerkiami labiau nei 
Vakarų Europoje: jiems ne tik teikiama mažesnė ir trumpesnį lai- 
ką finansinė parama, bet ir šios paramos teisinis bei biurokratinis 
skirstymas ir teikimas yra labiau žeminantis. Tai nereiškia, jog bet 
kurioje kitoje visuomenėje atleidimas iš darbo ar nesugebėjimas jo 
rasti nėra žeminantis. Netvirtinu ir to, jog nusikalstamo ir politi- 
nio smurto mastų tendencija didėti ar mažėti valstybės viduje, pri- 
klausomai nuo nedarbo lygio didėjimo ar mažėjimo, yra tik Jung- 
tinių Valstijų ypatybė. Aš tiesiog sakau, jog nė kiek nekeista, kad 
Jungtinės Valstijos kenčia nuo kur kas didesnių smurto mastų nei 
Vakarų Europa, net jei nedarbo lygis JAV yra žemesnis todėl, kad 
egzistuoja dar daugybė kitų socialinių, ekonominių ir kultūrinių 
veiksnių be nedarbo, kurie daro įtaką bet kurios visuomenės savo 
narių pasmerkimui. 


Vieniši tėvai 


Kitas veiksnys, susijęs su smurto mastais Jungtinėse Valstijose, 
yra vienišų tėvų skaičius: jų auklėjami vaikai dažniau patiria prie- 
vartą ir labiau yra linkę pažeidinėti teisėtvarką ar net nusikalsti su- 
laukę vyresnio amžiaus, negu vaikai, auginami abiejų tėvų. Pavyz- 
džiui, per pastaruosius trisdešimt metų šie du veiksniai - smurti- 
nių nusikaltimų ir vienišų tėvų skaičius - augo greta, ir jų sąveika 
buvo labai ryški. Kai kurie teoretikai šiuo pagrindu netgi padarė 
išvadą, jog milžiniškas smurto mastų augimas tarp jaunimo JAV per 

pastaruosius kelis dešimtmečius buvo nulemtas proporcingai pa- 
našaus vienišų tėvų skaičiaus augimo. 

Aš pats, kadangi esu tėvas, nedelsdamas sutikčiau, jog vaikų ug- 
dymas yra toks sudėtingas ir sunkus uždavinys, kad tėvams rei- 
kia visokiausios įmanomos pagalbos, ir, žinoma, daug geriau turė- 
ti du rūpestingus bei atsakingus tėvus negu tik vieną jų. Be to, po- 
zityvus vyriško elgesio pavyzdys šeimoje yra iš tikrųjų labai nau- 
dingas vaikams, ypač berniukams, daugeliu atžvilgių, įskaitant ma- 
žesnę nusižengimų ir smurtinių nusikaltimų riziką. Tarp vienišų tė- 
vų daugumą sudaro moterys. Kai kurie kriminologai pastebėjo, jog, 
pavyzdžiui, Japonijoje beveik nėra vienišų tėvų, o nužudymų skai- 
čius šioje šalyje sudaro tik apie vieną dešimtąją nužudymų skai- 
čiaus Jungtinėse Valstijose. 

Tuo tarpu vienišų tėvų skaičius Švedijoje išaugo ir beveik susi- 
lygino su Jungtinėmis Valstijomis per tą patį laikotarpį (per pasta- 
ruosius kelis dešimtmečius), tačiau Žmogžudysčių skaičius per tą 
patį laikotarpį taip pat vidutiniškai sudarė apie vieną dešimtąją šio 
skaičiaus JAV. Kad suprastume šiuos skirtumus, turime atsižvelgti 
į dar vieną veiksnį, būtent, atotrūkio tarp turtingųjų ir skurstan- 
čiųjų mastą. Kaip buvo kalbama anksčiau, tiek Švedija, tiek Japo- 
nija pasižymi vienu mažiausių ekonominio neteisingumo lygiu pa- 
saulyje, kai Jungtinėse Valstijose tiek turtų, tiek pajamų poliariza- 
cija yra aukštesnė negu bet kurioje kitoje industrinėje valstybėje. 
Šie skirtumai išlieka net lyginant skirtingas šeimų struktūras. Pa- 
vyzdžiui, Timothy M. Smeedingo teigimu, santykinio skurdo lygis 
tarp vienišų tėvų yra kur kas žemesnis Švedijoje negu JAV. Tačiau 
dar labiau stebina tas faktas, jog santykinio skurdo lygis tarp vie- 
nišų tėvų Švedijoje yra daug žemesnis nei šis lygis tarp visaverčių 
(dviejų tėvų) šeimų Jungtinėse Valstijose (Financial Poverty in De- 
veloped Countries, 1997). Taigi atrodytų, jog, nepaisant šeimos struk- 
tūros potencialiai daromos stiprios įtakos nusikalstamumo mastui 
visuomenėje, bendroji socialinė ir ekonominė visuomenės struktūra 
(laipsnis, kuriuo visuomenė yra arba nėra susiskirsčiusi į smarkiai 
poliarizuotas aukštesnes bei žemesnes klases ar kastas) yra daug 
galingesnis smurto mastą lemiantis veiksnys. 

Tarp Švedijos ir JAV kultūrų egzistuoja ir kitų skirtumų, kurie 
taip pat galėtų paveikti vienišos tėvystės (motinystės) bei smurti- 
nio nusikalstamumo sąveikos skirtumus. Jungtinės Valstijos su jų 
stipriu puritonišku bei kalvinizmo kultūrų paveldu labiau nei Šve- 
dija smerkia tiek ekonominį priklausomumą, tiek nesantuokinius 
intymius ryšius. Dėl šios priežasties pagrindinė vienišų tėvų finan- 
sinės paramos forma JAV (panaikinta prieš metus) - A.ED.C., pa- 
rama šeimoms, išlaikančioms vaikus — nebuvo teikiama šeimoms, 
kuriose tėvas (ar kitas vyras) faktiškai gyveno kartu su motina. Yra 
buvę atvejų, kai valstybės pareigūnai vidury nakties be perspėji- 
mo įsibraudavo į vienišų motinų namus, kad užkluptų jas lovoje 
su vyru, ir vėliau šiuo pagrindu būtų galima atimti iš jų (bei jų 
vaikų) teisę į pašalpą. Ši praktika, deklaruojama politikų, tvirtinu- 
sių, jog jie gina ir palaiko vadinamąsias „šeimos vertybes“, be abe- 
jonės, turėjo atvirkštinį rezultatą —- griovė bet kokį faktiškai egzis- 
tavusį šeimyninį gyvenimą. Laimei, Švedijos visuomenė yra tole- 
rantiškesnė vienišų motinų teisei pačioms savo nuožiūra rūpintis 
savo intymiu gyvenimu, dėl to kur kas daugiau jų turi galimybę 
auklėti savo vaikus su vyrų pagalba. 

Kitas Švedijos ir JAV skirtumas yra tas, kad pirmojoje mažiau 
vienišų motinų yra tikrai priklausomos nuo valstybės teikiamos so- 
cialinės paramos. Pagrindinė to priežastis yra tai, kad motinos Šve- 
dijoje gauna kur kas didesnę valstybės paramą įgyjant išsilavini- 
mą, įskaitant profesinį mokymą, ieškant darbo, be to, joms sutei- 
kiama galimybė naudotis aukštos kokybės nemokama vaikų prie- 
žiūra, kad galėtų dirbti nepalikdamos vaikų be globos. JAV siste- 
ma, kuri skelbiama esanti pagrįsta finansiniu savarankiškumu, iš 
tikrųjų skatina didesnę vienišų motinų priklausomybę nuo socia- 
linės paramos nei Švedijoje, daugiausia dėl to, kad ji yra daug šykš- 
tesnė ir griežtesnė. Tragiškiau yra tai, kad ji skatina ir didesnį smur- 
tą. Taigi ne vieniša motinystė pati savaime nulemia ypač aukštą 
smurto lygį Jungtinėse Valstijose, tai daro didžiulė gėda, kurią vie- 
nišos motinos ir jų vaikai yra priversti patirti dėl griežtų, šlykščių 
puritoniškumo elementų, vis dar sudarančių galingą jėgą Jungti- 
nių Valstijų kultūroje. 

Kaip sukurti mažiau agresyvias visuomenes 


Pirmasis žingsnis link supratimo, kaip užkirsti kelią bet kuriai 
sveikatos problemai, - tai rasti jų sukėlėjus ir Žinoti, kurie iš jų turi 
būti pašalinti arba neutralizuoti. Štai kodėl aš taip ilgai ir nuodugniai 
smurto priežastis aptarinėjau ankstesniuose skyriuose. Žinodami 
priežastis savo žinias galėsime tiesiogiai taikyti prevencijos srityje — 
galėsime liautis kurti šias priežastis. Jau žinome, kaip išprovokuoti 
smurtą - tyčiojantis iš žmogaus. Taigi žinome ir kaip jį sustabdyti — 
nustoti tyčiotis. Tai nereiškia, jog galime ar turime sunaikinti gėdą vi- 
same pasaulyje todėl, kad gebėjimas jausti gėdą yra toks pat būtinas, 
kaip ir gebėjimas jausti fizinį skausmą. Lygiai kaip fizinis skausmas 
rodo, jog mūsų fizinei sveikatai gresia pavojus, gėda perspėja, kad 
kažko trūksta mūsų bendravimo ir pažinimo galimybių repertuare, 
kad sustabarėjusiam vystymuisi ir brendimui reikia papildomų pa- 
stangų. Tačiau nesuteikus žmonėms tinkamų priemonių lavinimui- 
si ir brendimui, vienintelis ginklas apsiginti nuo beveik neįveikiamo 
ir nepakenčiamo gėdos jausmo jiems lieka smurtas. 

Jau žinome, kaip vieni žmonės žemina kitus — elgiasi su pavie- 
niais asmenimis kaip su nevisaverčiais, arba kolektyviai priskiria 
juos žemesnei socialinei ir ekonominei klasei. Žinoma, ne visi, bū- 
dami taip pažeminti, taps agresyvūs, nes dauguma Žmonių turi pa- 
kankamai nepriklausomų šaltinių savigarbai bei orumui palaikyti, 
kad galėtų atsilaikyti net prieš gana stiprią kitų nepagarbą. Paty- 
čių tikslas paprastai yra sukelti peštynes, taigi jos (patyčios) yra tin- 
kamiausia priemonė, geriausiai veikianti į smurtą linkusius Žmo- 
nes. Todėl pirmieji žingsniai smurto prevencijos link - liautis gė- 
dinti žmones (pvz., negerbiant jų) ir atiminėti iš jų įrankius, būti- 
nus savigarbai įgyti ir palaikyti net kai jie yra negerbiami kitų. 

Svarbiausias šio žingsnio ryšys su smurto prevencija yra tas, kad 
smurtas neatsiranda spontaniškai, jis iškyla kaip mūsų pačių elge- 
sio padarinys. Todėl smurto prevencija reikalauja ne tiek kokių nors 
ypatingų aktyvių mūsų veiksmų, bet reikalauja nutraukti mūsų 
ankstesnį ir dabartinį elgesį, sukėlusį smurtą. Vienąkart nustojus 
provokuoti smurtą jis išnyks savaime. 

Tačiau ši iš pirmo žvilgsnio paprasta mintis nėra tokia optimis- 
tinė, kokia galėtų atrodyti todėl, kad visai nėra aišku, kokių savo 
įprastų poelgių žmonės sutiks atsisakyti net būdami įtikinti, kad 
provokuoja smurtą. Pagaliau juk smurto prevencija nėra vieninte- 
lis daugelio žmonių siekiamas tikslas - yra daugybė kitų tikslų, la- 
biau branginamų kai kurių žmonių. Elliottas Currie's rašė: 


Dabartinis nusikalstamo smurto lygis toks yra todėl, kad tam tikru bū- 
du sutvarkėme savo socialinį ir ekonominį gyvenimą. Amerikos dabar- 
tinio gyvenimo žiaurumas ir smurtas rodo, kaip brangiai visuomenei 
kainuoja išlaikyti šią santvarką. Bet kartu tai reiškia ir tai, kad jai pa- 
keisti taip pat reikės išlaidų. Taigi jei vis dar pakenčiame gyvenimo 5ą- 
lygas, kurių dėka tapome agresyviausia iš visų pramoninių visuome- 
nių, tai ne todėl, kad problema atrodo neįprastai mistinė ir mes nejsi- 
vaizduojame jos sprendimo varianto, bet todėl, kad nusprendėme, jog 
nauda, gauta iš šių sąlygų pakeitimo, nėra verta pastangų. 
(Confronting Crime, 1985) 


Labai svarbu pabrėžti ir tai, kad gyventojų dalis, iš kurios so- 
cialinių ir ekonominių gyvenimo sąlygų pakeitimas smurto preven- 
cijos naudai pareikalaus didesnių išlaidų, yra vien turtingiausioji 
aukštuomenė, t. y. valdančioji klasė - vienas procentas visų gyven- 
tojų (kuris, anot Edwardo N. Wolfo, šiandien Jungtinėse Valstijose 
valdo apie 3970 bendro valstybės turto ir 4870 finansinių išteklių 
(Top Heavy, 1996). Kiti 997 gyventojų - vidurinioji ir žemesnioji kla- 
sė — turės naudos ne tik iš sumažėjusių smurto mastų (kurie pir- 
miausia persekioja skurdžiausius), bet ir iš teisingesnio mūsų ne- 
girdėtai turtingos visuomenės bendrojo turto ir pajamų paskirsty- 
mo. Kaip parodė Jungtinių Tautų Organizacijos 1998 m. žmonijos 
raidos ataskaita, visų planetos gyventojų, įskaitant skurdžiausias 

tautas, pragyvenimo lygio kėlimas aukščiau skurdo ribos pareika- 
laus labai nedidelių turtingiausiųjų asmenų ir šalių aukojimų net 
viso pasaulio mastu. Turtingiausius individus greta valstybių išski- 
riu todėl, kad, kaip pabrėžia JTO ataskaita, mažytis turtingiausių- 
jų asmenų skaičius iš tikrųjų valdo didesnius turtus negu metinės 
daugumos pasaulio šalių pajamos. Pavyzdžiui, trijų turtingiausių- 
jų pasaulio žmonių turtai viršija keturiasdešimt aštuonių kartu paim- 
tų skurdžiausių šalių bendrą nacionalinį produktą! 84 turtingiau- 
sių Žmonių turtai viršija tankiausiai gyvenamos pasaulio šalies — 
Kinijos, priskaičiuojančios 1,2 milijardo gyventojų, bendrąjį nacio- 
nalinį produktą. 225 turtingiausiųjų žmonių bendras turtas suda- 
ro virš trilijono JAV dolerių, o tai prilygsta 4770 skurdžiausių pa- 
saulio šalių gyventojų (arba 2,5 milijardo žmonių) metinėms paja- 
moms. Palyginimui: 


Apytiksliai apskaičiuota, jog papildomos išlaidos, kurių reikėtų, kad bū- 
tų užtikrintas visuotinis vidurinio išsilavinimo prieinamumas, pagrin- 
dinė sveikatos apsauga visiems, ypač sveikatos priežiūra visoms mote- 
rims, tinkamas maistas ir vanduo bei sanitarija visiems Žmonėms, su- 
darytų apie 40 milijardų dolerių per metus. Tai yra mažiau nei 470 kar- 


tu sudėtų 225 turtingiausių pasaulio žmonių turtų. 
(U.N.H.D.R. 1998) 


Viso pasaulio mastu (tiek tarptautiniu, tiek nacionaliniu) buvo 
įrodyta, kad ekonominės nelygybės mažinimas ne tik pagerina fi- 
zinę žmonių sveikatą ir kur kas efektyviau negu gydytojai, vaistai 
ir ligoninės sumažina natūralų mirtingumą, bet daug efektyviau 
negu bet kuri kada nors egzistavusi policijos ir kalėjimų sistema 
ar karinė intervencija sumažina ir mirtingumą nuo nusikalstamo 
bei politinio smurto. Mano tikslas rašant šią knygą buvo tiesiog už- 
tikrinti, kad bet kuris ją perskaitęs asmuo žinotų, kurios turimos 
alternatyvos atveda į didesnį smurtą, o kurios - į mažesnį, kad vė- 
liau, priimdamas bet kokį pasirinkimą, aiškiai suprastų jo privalu- 
mus ir trūkumus. 

Atrodo akivaizdu, kad smurtą vienaip ar kitaip įmanoma sukelti, 
bet kas privers mus tikėti, kad jį galima ir sustabdyti ar užkirsti 

jam kelią? Viena iš priežasčių, dėl ko reikėtų tuo tikėti, tai faktas, 
kad jis jau stabdomas ar buvo sustabdytas visose šalyse bei kultū- 
rose ir visais istorijos laikotarpiais, kai jo mastai buvo sumažėję pa- 
lyginus su kitomis šalimis ar epochomis. 


Socialinė ir politinė demokratija 


Nuo Antrojo pasaulinio karo pabaigos nužudymų skaičius Va- 
karų Europoje ir Japonijoje siekė vos dešimtadalį šio skaičiaus Jung- 
tinėse Valstijose, t. y. pirmosioms pavyko užkirsti kelią 9076 smur- 
to, nuo kurio JAV vis dar kentėjo. Tačiau prieš tai nužudymų skai- 
čius nebuvo mažesnis už JAV. Priešingai, „trisdešimties metų ka- 
ro“, vykusio 1914-1945 m., Europoje ir Azijoje buvo fiksuojami di- 
džiausi pasaulio istorijoje nužudymų skaičiai, tiek absoliutūs, tiek 
santykiniai - 100 tūkstančių gyventojų. Karai ir valdžia visada nu- 
sineša daugiau gyvybių negu visi pavieniai nužudymai sudėti kartu 
(L. E Richardson, Statistics of Deadly Ouarrels, 1960; Lawrence L. 
Keeley, War Before Civilization, 1996). Tačiau po karo šios šalys žen- 
gė du žingsnius, visam pasauliui parodžiusius efektyvumą kovoje 
prieš smurtą. Jos įkūrė socialinę demokratiją (arba „visuotinės ge- 
rovės valstybę“, kaip ją kartais vadina) ir pasiekė neregėtą turto 
bei pajamų nelygybės sumažėjimą, kurio vienas rezultatų buvo tar- 
pasmeninio, arba „nusikalstamo“ smurto intensyvumo, sumažėji- 
mas. Politinė demokratija įsivyravo ir Vokietijoje, Japonijoje bei Ita- 
lijoje; dėl to sumažėjo tarptautinės agresijos arba karų (įskaitant ka- 
ro nusikaltimus) pavojus. 

Nors Jungtinės Valstijos jau savo istorijos pradžioje įsteigė po- 
litinę demokratiją, jos lieka vienintele išsivysčiusia pasaulio vals- 
tybe, kuri niekuomet nebuvo įsteigusi socialinės demokratijos (ar- 
ba „visuotinės gerovės valstybės ). Jungtinės Valstijos vienintelės 
tarp išsivysčiusių šalių visiems savo piliečiams neužtikrina visuo- 
tinio sveikatos draudimo. Šioje šalyje yra aukščiausias iš visų šių 
šalių vaikų ir suaugusiųjų santykinio skurdo lygis bei didžiausias 
atotrūkis tarp turtingųjų ir vargetų. Čia kur kas blogesnė apsauga 

nuo nedarbo ir kur kas mažesnė valstybės atsakomybė už žmonių 
gerovę. Taigi nė kiek nekeista, kad nužudymų skaičiai JAV metai 
po metų buvo nuo penkių iki dešimties kartų didesni nei bet ku- 
rioje kitoje išsivysčiusioje valstybėje. Šią analizę atitinka ir tas fak- 
tas, jog tik 1998 m. nužudymų skaičius pagaliau nukrito žemiau 
kritinės ribos, ties kuria jis svyravo be išimčių pastaruosius trisde- 
šimtį metų (būtent, 8-11 žmogžudysčių 100 tūkstančių gyventojų 
per metus), po to, kai nedarbo lygis sumažėjo iki minimumo, o 
skurdas tarp įvairių gyventojų grupių, jautriausių smurtui, pirmą 
kartą ėmė šiek tiek mažėti. 

Kai kurie Amerikos politikai, pavyzdžiui, prezidentas Eisenho- 
weris, teigė, jog Vakarų Europos valstybėse aukštą nužudymų skai- 
čių, pastebimą JAV, tiesiog pakeitė aukštas savižudybių skaičius. Iš 
tikrųjų kitose išsivysčiusiose valstybėse savižudybių skaičius taip 
pat yra kur kas mažesnis negu Jungtinėse Valstijose, arba bent jau 
nežymiai didesnis. Savižudybių skaičius visose Britanijos salose, 
Nyderlanduose bei Šiaurės Europos valstybėse yra apytikriai vie- 
nu trečdaliu mažesnis negu JAV. Šis skaičius Kanadoje, Australijo- 
je, Naujojoje Zelandijoje, Norvegijoje ir Liuksemburge yra pana- 
šus. Tik likusiose Šiaurės ir Centrinės Europos šalyse bei Japonijo- 
je savižudybių skaičius yra didesnis negu JAV - nuo 3076 iki be- 
veik dukart didesnio skaičiaus. Pavyzdžiui, palyginkime: JAV nu- 
žudymų skaičius beveik dešimteriopai viršija Vakarų Europos 
(įskaitant Didžiąją Britaniją, Skandinavijos šalis, Prancūziją, Vokie- 
tiją, Šveicariją, Austriją), Pietų Europos bei Japonijos duomenis ir 
yra penkis kartus didesnis nei Kanados, Australijos ir Naujosios Ze- 
landijos. Nė vienoje išsivysčiusioje šalyje nužudymų skaičius nė ne- 
priartėja prie JAV duomenų. 

Priežastis, kad galėtume teigti, jog įmanoma smurtui užkirsti ke- 
lią ir kad nutuokiame, kaip tai padaryti, gali būti atskleista lygi- 
nant taikos susitarimų, pasiektų po Pirmojo bei Antrojo pasauli- 
nių karų, efektą. Gerai yra žinoma, kad Versalio sutartis, kuria są- 
jungininkai susaistė Vokietiją po Pirmojo pasaulinio karo, apėmė 
ne vien sąlygas, smerkiančias pastarąją, bet ir nustatė nemažai fi- 
nansinių sankcijų, tokių didelių, kad jos taptų pražūtingomis, jei 

tik būtų buvusios visiškai įgyvendintos. Kaip padarinys, dešinie- 
siems revanšistams (su Hitleriu priešaky) į rankas pakliuvo neįkai- 
nojamas propagandos įrankis - galimybė laimėti rinkimus rinkimų 
kampanijos metu pažadėjus „panaikinti Versalio gėdą", t. y. sąjun- 
gininkų daromą pažeminimą, kurio auka tapo Vokietija. Iš tikrųjų 
net prieš Hitleriui įsitraukiant į politiką didysis britų ekonomistas 
Johnas Maynardas Keynesas, kuris buvo delegatas Versalio taikos 
konferencijoje, pastebėjo, kokios žalingos Versalio sutarties sąlygos 
bus ateities taikos perspektyvoms. Reikšdamas protestą jis atsista- 
tydino iš delegato pareigų ir pasmerkė šią sutartį savo knygoje The 
Economic Conseguences of He Peace, kurioje numatė daugybę vėles- 
nių įvykių. Savaime suprantama, jog nei Keyneso, nei manoji te- 
orija jokiu būdu nepateisina ir netoleruoja Hitlerio elgesio. Nori- 
ma tiesiog pasakyti, kad jeigu kas trokšta taikos, savo buvusio prie- 
šo pažeminimas ir baudimas nėra tinkamas būdas šiam tikslui pa- 
siekti, nes tai tik sustiprina tokių žmonių, kaip Hitleris, kurie jau 
nekantriai laukia progos atkeršyti ir panaudos šiam tikslui bet ko- 
kią galimybę, pozicijas. 

Nepriklausomai nuo to, ar visai priešinga Antrojo pasaulinio ka- 
ro baigtis yra Žmonių, rengusių taikos sutarties sąlygas, nuovoku- 
mo rezultatas, tarsi jie būtų buvę pasimokę iš savo pirmtakų klai- 
dų, ar tai buvo tiesiog sėkmingas, bet atsitiktinis Šaltojo karo su 
SSRS šalutinis produktas, pamoka, kurią mes savo ruožtu galėtu- 
me išmokti iš dviejų taikos sutarčių padarinių skirtumų, yra ne tik 
tai, kad įmanoma sustabdyti smurtą, bet ir tai, kad įmanoma už- 
kirsti kelią pavojingiausiai jo formai —- pasauliniam karui. Pasibai- 
gus Antrajam pasauliniam karui sąjungininkai ne tik nežemino nu- 
galėtųjų ir nebaudė jų finansiškai, versdami mokėti reparacijas už 
padarytus karo nusikaltimus, bet priešingai, netgi buvo suteikę 
jiems finansinę paramą, kad padėtų atstatyti nuniokotą karo eko- 
nomiką ir pirmą kartą padėjo įsteigti stiprius politinės demokra- 
tijos institutus. Kaip rezultatas kontinente, daugiau kaip trisdešimt 
metų buvusiame kruviniausiu istorijoje, įsivyravo taika, nepertrau- 
kiama jau daugiau kaip penkiasdešimt metų. 

Hateritai 


Kitas galimybės sustabdyti smurtą įrodymų šaltinis glūdi religinė- 
se subkultūrose, praktikuojančiose „primityvų krikščioniškąjį komu- 
nizmą , tokiose kaip anabaptistų sektos - hateritų, amišų ir menoni- 
tų. Tai neklasinės bendruomenės, nežinančios turto ir pajamų nelygy- 
bės ir iš esmės neturinčios privačios nuosavybės todėl, kad visus sa- 
vo ekonominius išteklius sudeda į viena ir dalija po lygiai. Jos beveik 
nepažįsta ir fizinės prievartos - tiek individualios, tiek kolektyvinės. 

Hateritai, pavyzdžiui, emigravę iš Rytų Europos apie 1874 m., 
bėgdami nuo religinio persekiojimo, apsigyveno Kanadoje ir Jung- 
tinių Valstijų šiaurėje bei centrinėje dalyje ir gyveno ten komuna- 
liniuose ūkiuose daugiau kaip šimtmetį. Kaip tikriems pacifistams 
jiems tai buvo vienintelė išnaikinimo alternatyva. Jie neturi savo 
kolektyvinio smurto (karų) istorijos. Jie „yra įsitikinę, jog gyvena 
vienintelėje tikroje krikščionybės formoje, reikalaujančioje kolek- 
tyvinio nuosavybės padalijimo ir bendro gėrybių įgijimo bei pa- 
skirstymo“, kaip juos apibūdino Kaplanas ir Plautas veikale Perso- 
nality in a Communal Society (1955). Taigi hateritai atitinka anksty- 
viausių krikščioniškųjų bendruomenių modelį, aprašytą Apaštalų 
darbuose (2:44-45): „visi tikintieji laikėsi kartu ir visa turėjo bendra. 
Nuosavybę bei turtą jie parduodavo ir, ką gavę, padalydavo vi- 
siems, kiek kam reikėdavo“. Kaip pasekmė, hateritai nežinojo „iš 
esmės jokios klasinės, pajamų ar gyvenimo lygio diferenciacijos... 
Ši bendruomenė labiausiai iš visų mums žinomų atitinka beklasės 
bendruomenės kriterijus (Kaplan, Plaut). 

Medicinos ir socialinių mokslų atstovų atlikta hateritų gerai do- 
kumentuotos gyvenimo istorijos ir statistikos nuo pat jų atvykimo į 
Šiaurės Ameriką detali apžvalga skelbė, kad „nepavyko rasti nė vieno 
nužudymo, kūno sužalojimo ar išžaginimo atvejo. Bet kokios rūšies 
fizinė prievarta buvo labai retas reiškinys“ (Joseph W. Eaton ir Ro- 
bert J. Weil, Culture and Mental Disorders, 1955). Praėjus dvidešimčiai 
metų Johnas A. Hostetleris teigė, jog vis dar nebuvo užfiksuota nė 
vieno nužudymo per šimtą metų - nuo to laiko, kai hateritai atvy- 
ko į Šiaurės Ameriką. Per visą šį laikotarpį 21 000 gyventojų bendruo- 
menėje buvo įvykusi tik viena savižudybė (Hutterite Society, 1974). 

Kibucai 


Socialinis ir ekonominis eksperimentas, labai panašus į hateri- 
tus (išskyrus tai, kad pagrindinė ideologija yra visiškai pasaulieti- 
nė ir ateistinė), buvo atliekamas nuo 1909 m. Palestinoje, o vėliau 
Izraelyje. Kalbama apie bendruomeninių gyvenviečių, ūkių ir kitų 
bendrai valdomų ekonominių vienetų, vadinamų kibucais, sistemą. 
Šiose neklasinėse bendruomenėse, kurių skaičius XX a. pabaigoje 
siekė beveik du šimtus su 100 000 gyventojų, visos gėrybės valdo- 
mos bendrai, likusias pajamas reinvestuojant į gyvenvietę po to, 
kai nariai būna aprūpinti maistu, drabužiais, būstu bei išsilavini- 
mo ir medicinos paslaugomis. 

Tokia socialinė struktūra ir veiklos metodas buvo sukurti sąmo- 
ningai, kad maksimaliai sustiprintų bendruomenės prigimtį, pagrįs- 
tą demokratija ir visuotine lygybe. Pavyzdžiui, darbas ir užsiėmi- 
mo rūšys yra paskirstyti taip, kad būtų pasiekta visiška lyčių ly- 
gybė. Vaikų auklėjimą stengiamasi padaryti kuo liberalesnį ir ne- 
autoritarinį, paisant Freudo perspėjimo apie autoritarizmo vaikų at- 
žvilgiu žalingumą. Vienas stebėtojas taip apibūdino kibuco moky- 
mo sistemą: „Ji nemoko nuodėmės suvokimo... Ji nelaiko jokio ins- 
tinktyvaus elgesio blogu ar nedoru ir atmeta kūno bausmes kaip 
morališkai nepateisinamas ir žalingas vaikams. Kibucų pedagogai 
laiko nepriimtina bet kokią bausmių rūšį.“ Mokymo sistemą siekia- 
ma padaryti kuo demokratiškesnę, kad būtų pasiektas „išsilavini- 
mo lygybės idealas, kuris savo ruožtu yra socialinės ir ekonomi- 
nės lygybės rezultatas“ (Muhammad Huą, „History of Education“, 
Encyclopaedija Britannica, 1988). 

Iš visų kibucų charakteristikų labiausiai stebina jų aukščiausias so- 
cialinės ir ekonominės lygybės laipsnis ir neklasinis pobūdis. Kaip 
pastebėjo Melfordas Spiro: „Kibucas vadovaujasi principu 'iš kiekvie- 
no pagal sugebėjimus, kiekvienam - pagal poreikius“ (Kibbutz, 1975). 

Kitas įsidėmėtinas kibucų bruožas, pabrėžtas daugumos stebė- 
tojų, yra beveik visiškas smurto, nusikaltimų ir nusižengimų ne- 
buvimas (Bruno Bettelheim, Children of the Dream, 1969; M. Fischer 
ir B. Geiger, Reform Through Community, 1991; Family, Justice and De- 

linguency, 1995; Melford Spiro, min. veik.). Visiško smurto nebuvi- 
mo padarinys (o gal ir priežastis) yra tai, kad „kibucuose nėra po- 
licijos ir panašių tarnybų . 

Tačiau kibucų gyventojai nėra pacifistai, ir per arabų karus su iz- 
raeliečiais neproporcingai daug jų išėjo savanoriais tarnauti pavojin- 
giausiuose kariniuose daliniuose. Ar tai reiškia, kad jie tiesiog nukrei- 
pė savo agresyvumo impulsus nuo savęs į arabus? Tikrovė rodo prie- 
šingai. Y. Daras ir kiti (The Imprint of the Intifada, 2000) nurodo, kad „ty- 
rimai ne kartą parodė, jog kibucų jaunimas išsiskiria savo toleranci- 
ja arabams bei pacifistiniu požiūriu į izraeliečių konfliktą su arabais“. 

Atrodo, kad kibucai įrodo mažiausiai du principus: kad įmano- 
ma sustabdyti smurtą ir kaip tai įmanoma padaryti. 


Imigrantai 


Kitas pavyzdys, iliustruojantis tiek smurto prevencijos realumą, 
tiek jos metodą, yra etninių grupių, atvykusių į JAV europinės ko- 
lonizacijos pradžioje, istorija, aprašyta Charleso E. Silbermano vei- 
kale Criminal Violence, Criminal Justice (1978): 


JAV gyvenančių etninių grupių istorija rodo, kad veiksmingiausia prie- 
monė nuo nusikalstamo smurto yra didelis mobilumas. Antrojoje XIX a. 
pusėje dauguma gatvės nusikaltėlių buvo Amerikos airiai ir vokiečiai; 
pirmojoje XX a. pusėje tai buvo daugiausia italai, žydai, lenkai ir grai- 
kai. Abiejų laikotarpių kriminologai ir politikai buvo įsitikinę, kad skur- 
do mažinimas iš esmės neturės įtakos nusikalstamumui, nes (jų many- 
mu) „naujieji imigrantai“, skirtingai nuo savo pirmtakų, sąmoningai rin- 
kosi palaidą ir nusikalstamą gyvenimą. Tačiau iš tikrųjų, kiekvienos iš 
šių grupių nariai nustodavo daryti nusikaltimus vos tik įžengę į viduri- 
niosios klasės gretas. Tas pats principas taikytinas (ir jis veikia) juoda- 
odžiams amerikiečiams: gatvės nusikalstamumas smarkiai mažėja, vos 
tik juodaodžiai tampa viduriniosios klasės nariais. 


Nuo to laiko, kai Silbermanas parašė šiuos žodžius, jie akivaizdžiai 


pasitvirtino, kadangi neregėtai didelis Amerikos negrų skaičius įgijo 
viduriniosios klasės profesijas: teisės, medicinos ir kt. Ir nors nusikals- 

tamumas bei smurtas iki šiol neduoda ramybės juodaodžių bendruo- 
menei, viduriniosios klasės juodaodžiai nėra dėl to kalti. Kaltininkai 
yra beveik išimtinai tie, kurie (dar) netapo šios klasės nariais. 


Medžioklės ir rinkimo neklasinės kultūros 


Tolesni smurto prevencijos realumo įrodymai išplaukia iš įvairių 
kultūrų antropologinių tyrimų, iš kurių paminėsiu du. Pirmasis nu- 
statė, kad egzistuoja kultūros, nors ir labai retos, kurios beveik ar vi- 
sai nepažįsta smurto: ten nėra karų, nužudymų skaičius yra labai 
mažas arba lygus nuliui. Lawrence'as H. Keeley (War Before Civili- 
zation, 1996), vertindamas visiškai taikios visuomenės egzistavimo ti- 
kimybę, buvo bene skeptiškiausias iš visų antropologų. Tačiau net- 
gi jis pripažįsta, kad yra visuomenių, kuriose beveik nepasitaiko 
rimtesnio ar mirtino smurto. Tokioms jis prilygina poliarinius eski- 
mus, gyvenančius šiaurės vakarų Grenlandijoje, kurie „išvengė ne- 
santaikos ir ginkluotų konfliktų“. Jis prideda, jog „žmogžudystė ne- 
buvo svetima“ šiai visuomenei, bet pasitaikydavo labai retai. Tarp ki- 
tų taikių medžiotojų-rinkėjų jis mini Centrinės Afrikos pigmėjus 
mbuti ir Malaizijos semangus, kurie, „atrodo, visiškai išvengė bet 
kokių smurtinių konfliktų formų ir turi visišką teisę vadintis paci- 
fistais . Toliau jis paaiškina, jog pacifistinės visuomenės taip pat su- 
tinkamos (nors retai) visose socialinės ir ekonominės santvarkos su- 
dėtingumo lygiuose, nors, kaip jis prideda, visuomenėse su išvys- 
tyta žemdirbyste tai pasitaiko rečiau negu tarp labiau primityvių 
medžiotojų ir rinkėjų. Pagaliau jis nurodo, kad: 


Taikios visuomenės egzistuoja net tarp pramoninių valstybių. Pavyzdžiui, 
nei Švedija, nei Šveicarija nebuvo įsitraukusios į karą jau beveik du am- 
žius, o nužudymų skaičiai šiose šalyse yra vieni mažiausių pasaulyje. Ka- 
daise Švedijoje gyveno legendiniai karingi vikingai, o ji pati buvo viena 
karingiausių valstybių Europoje iki pat XVIII amžiaus. Nepaisant to, 
Švedija nedalyvavo karuose nuo 1815 metų. Abiejų šių valstybių bei kai 
kurių Azijos ir Pietų Amerikos šalių pavyzdžiai liudija, jog valstybėms nė- 
ra iš prigimties būdingas karingumas. Taigi, atrodo, pacifistinės visuome- 

nės egzistuoja visuose socialinės santvarkos lygiuose, tačiau jos yra labai 
retas reiškinys, reikalaujantis ypatingų aplinkinių sąlygų. Švedijos ir se- 
majų (Malaizija) pavyzdžiai rodo, kad visuomenės iš pacifistinių gali per- 
augti į karingas ir atvirkščiai arba per kelis amžius, arba vos per šimtmetį. 
Kaip įtikina šie atvejai bei poliarinių eskimų pavyzdys, idėja apie karinius 
konfliktus tarp grupių, kaip neišvengiamą Žmogaus prigimties ar visuo- 
meninio gyvenimo padarinį, yra tiesiog klaidinga. 


Thomas Gibsonas veikale The Antropology of War (1990) aprašo 
kitą neagresyvią visuomenę - Buidus - kalniečių grupę, gyvenan- 
čią Mindore, Filipinuose, kuri „neigia bet kurią smurto, agresijos 
ar net konkurencijos formą . Jų ekonominė sistema pagrįsta lygiu 
turtų pasidalijimu, jų politinė sistema „nežino kovos dėl valdžios 
ir prestižo“, jie remiasi „įgimtos lygybės ideologija: žmonės laiko- 
mi lygiais nepriklausomai nuo jų sėkmės įvairiose veiklos srityse“. 
Jie smerkia pagyrūniškumą, kivirčus bei troškimą iškilti virš kitų, 
nes, anot jų, tai atveda į smurtą ir žudynes. Buidams žodis maisug 
(agresyvus elgesys) tuo pačiu reiškia viską, kas yra neigiamo vi- 
suomenės gyvenime, ir jie priskiria tai, kaip tipinį bruožą, žemu- 
mose gyvenantiems savo priešininkams - krikščionims ir musul- 
monams (tradiciškai išnaudojusiems buidus per prekybą, užpuoli- 
mus ir pavergimą), kuriuos buidai laiko blogio įsikūnijimu. Įdomu 
pabrėžti, kad musulmonai tai pačiai sąvokai priskiria visiškai kito- 
kią reikšmę. Jiems maisug „siejasi su viskuo, kas yra teigiamo vy- 
ruose: vyriškumas, drąsa bei gebėjimas apginti savo garbę. Lygiai 
kaip abi grupės priskiria skirtingas reikšmes agresijai, jos taip pat 
skirtingai vertina drąsą, baimę ir bėgimą: 


Buidai, priešingai, neturi žodžio „drąsa“ ekvivalento, reiškiančio teigia- 
mai vertinamą agresyvų elgesį susidūrus su realiu pavojumi. Iš dau- 
gybės žodžių, žyminčių baimę bei bėgimą nuo pavojaus, nė vienas ne- 
reiškia panašaus elgesio pasmerkimo. Priešingai, jie laikomi vieningu 
protingu atsaku į pavojų. 

Buidai nedalyvauja karuose ir nors net nepaprastai antiagresy- 


vi vertybių sistema nepadaro jų visiškai saugiais nuo mirtino smur- 
to, vienintelis žinomas nužudymas, įvykęs per dešimtį metų, bu- 

vo įvykdytas atipiško keistuolio, turėjusio „baisią burtininko repu- 
taciją“. Tikriausiai nė viena socialinė sistema nesuteikia absoliučios 
apsaugos nuo atsitiktinių pavienių iškrypėlių. 

Pagaliau reikėtų grįžti prie įvairių kultūrų statistikos, pateiktos 
antrajame skyriuje aptariant smurto priežastis. Kadangi tarp prie- 
žastingumo ir prevencijos egzistuoja abipusis ryšys, ta pati statisti- 
ka leidžia atskleisti veiksnius, stabdančius smurtą. Jiems priklausy- 
tų ekonominis ir politinis egalitarizmas su neklasine visuomene, lais- 
va nuo vergijos ar socialinių kastų sistemos, su minimalia politinės 
sferos hierarchija, bei santykinė laisvė nuo prabangos demonstra- 
vimo, gyrimosi turimais turtais, jautrumo įžeidimams bei kitų so- 
cialinių ir kultūrinių ypatybių, sukeliančių gėdą, pavydą ir agresiją. 

Iš visos aptartų šiame skyriuje kultūrų įvairovės keisčiausia tai, 
kad visos jos, pradedant šiuolaikinėmis (po)industrinėmis ekono- 
mikomis ir baigiant anabaptistų komunaliniais ūkiais bei primity- 
viausiomis neraštingų medžiotojų ir rinkėjų bendruomenėmis, tu- 
ri du bendrus bruožus: turtai ir politinė valdžia yra dalijami nejti- 
kėtinai tolygiai, o smurtas paplitęs labai menkai. Atrodytų, jog so- 
cialinis ir politinis egalitarizmas (demokratija) gana veiksmingai pa- 
deda sumažinti tiek gėdą, tiek smurtą, pasireiškiančius skirtingo 
ekonominio ir kultūrinio išsivystymo lygyje. 


Užtikrintas darbas prieš užtikrintą nedarbą 


Antrajame skyriuje apžvelgėme fakto, kad nedarbas linkęs sukelti 
agresiją, įrodymus. Pabrėžtina, kad mažėjant nedarbo lygiui smurto 
lygis taip pat linkęs mažėti. Kadangi smurtą sukelia daugelis priežas- 
čių, bet kurios iš jų (pvz., nedarbo lygio) poveikis gali būti sustiprin- 
tas ar nuslopintas vienalaikio kitų veiksnių (pvz., bedarbio pašalpos 
dydžio) poveikio. Todėl šiuo metu daugelyje Europos šalių pastebi- 
mas aukštas nedarbo lygis dar neperaugo į tokius didelius smurto 
mastus, kaip Jungtinėse Valstijose, kadangi socialinės „apsaugos tin- 
klas“, ginantis darbuotojus nuo skurdo, yra daug stipresnis Europoje 
nei JAV. 

Tačiau vyriausybės politika gali paveikti ne vien nedarbo pada- 
rinius, bet ir jo lygį. Pavyzdžiui, daugelį metų Jungtinių Valstijų 
federalinis rezervų departamentas reguliariai mėgino didinti nedar- 
bo lygį, vos tik atsiradus „pavojui“, kad pastarasis nukris per že- 
mai! Turint omenyje poveikį, kurį ši strategija galėjo turėti nužu- 
dymų (ir savižudybių) skaičiui, bei kitų valstybės tarnybų pastan- 
gas sumažinti pastarąjį, tampa aišku, kad skirtingos tarnybos iš es- 
mės siekė priešingų tikslų. Tačiau nebūtina manyti, ir aš nemanau, 
jog Federalinis rezervų departamentas tyčia ketino išsaugoti aukš- 
tą nužudymų skaičių, kad pastebėtume, jog vargu ar yra veiksmin- 
gesnių priemonių šiam tikslui pasiekti. Priešingai, dabar, kai Fede- 
ralinis rezervų departamentas pagaliau leido nedarbo lygiui pasiek- 
ti žemiausią ribą per pastaruosius trisdešimt metų, nužudymų skai- 
čius taip pat pagaliau nukrito šiek tiek žemiau kritinio taško. Da- 
bar jis beveik prilygsta skaičiui, kuris buvo užfiksuotas paskutinį 
kartą nedarbo lygiui nukritus taip pat žemai. 

Jeigu mums iš tikrųjų rūpi smurto lygis visuomenėje, turime da- 
ryti viską, kas yra mūsų galiose, kad palaikytume kuo žemesnį nedar- 
bo lygį, o geriausia - kad užtikrintume kiekvienam darbingam asme- 
niui visišką užimtumą (kaip to siekė prezidentas Rooseveltas depre- 
sijos laikais), arba bent jau neskatintume nedarbo. Jeigu jau egzistuo- 
ja neišvengiamas nedarbo lygio minimumas, turime pasistengti su- 
švelninti žeminantį jo poveikį bedarbiams, pavyzdžiui, turime užtik- 
rinti pakankamą bedarbio pašalpą, kad būtų užkirstas kelias smurtui. 


Lyčių vaidmuo ir homofobija 


Lyčių vaidmens ir homofobijos aptarimas 2 ir 3 skyriuose turi 
reikšmės smurto prevencijai. Šią problemą ketinu plačiau aptarti 
todėl, kad šiais klausimais priimamų sprendimų įtaka smurto ly- 
giui visuomenėje paprastai nepastebima arba nepripažįstama. Ben- 
dras principas yra aiškus: bet kas, kas sumažins dirbtinę ir perdė- 
tą lyčių vaidmens poliarizaciją bei neprotingą baimę, neapykantą 
ar panieką, jaučiamą ir išreiškiamą homoseksualistų atžvilgiu, pa- 
dės sustabdyti smurtą, nes tai vienos pagrindinių smurto - ne tik 

(ir ne tiek) prieš moteris ar gėjus - priežasčių. Prisiminus mano įsi- 
tikinimą, kad mes paprasčiausiai turime liautis elgtis taip, kad su- 
keltume smurtą, reikėtų prisiminti, kad jau dabar egzistuoja kele- 
tas visuomeninio gyvenimo sričių, kuriose lyčių asimetriją ir homo- 
seksualistų diskriminaciją aktyviai palaiko pagrindinės institucijos. 

Kariuomenėje vis dar galioja taisyklės, nustatančios skirtingą 
įvairių pareigų prieinamumą priklausomai nuo asmens lyties ar 
seksualinės orientacijos, o ne nuo individualių gebėjimų ar pagei- 
davimų. Šias taisykles kuria valdžia (demokratijos sąlygomis tai 
reiškia mus visus drauge), ir valdžios kompetencijoje yra jas pa- 
naikinti. Tradiciškai tik vyrai buvo šaukiami į karo tarnybą, nepai- 
sant jų valios, ir net leidus moterims stoti į tarnybą savanorėmis, 
dalyvavimas karo veiksmuose daugiau ar mažiau liko išimtine vy- 
rų privilegija. Šie du papročiai padeda išlaikyti tradicinę lyčių vaid- 
mens asimetriją, skatinančią ir įamžinančią smurtą visuomenėje. 

Kai kurios religinės sektos lyties ar seksualinės orientacijos pa- 
grindu apriboja narystę dvasininkijoje, o tam tikrais atvejais ir pa- 
čioje organizacijoje. Nors valdžia yra bejėgė panaikinti šias taisyk- 
les, tai gali padaryti pačios religinės organizacijos. Niekas nesuteik- 
tų didesnės paramos Dievo įsakymui „Nežudyk“. Diskusijose šiais 
klausimais retai atkreipiamas dėmesys, kad jie glaudžiai siejasi su 
smurto prevencija. 

Aptardamas šiuos klausimus aš stengiuosi sutelkti dėmesį į prie- 
mones, kurių galėtų imtis (arba greičiau į smurtą sukeliančią politi- 
ką, kurią galėtų sustabdyti) įtakingi asmenys vyriausybėje, kariuo- 
menėje, bažnyčiose, sinagogose, mečetėse ir t. t. Aš mėginu rasti vi- 
suomenės strateginius svertus, kurie veikia žmonių elgesį pasauliniu 
mastu. Pagrindinės mūsų visuomenės viešosios įstaigos, kaip išsireiš- 
kė teisėjas Brandeisas“, kalbėdamas apie valdžią, yra žmonių mora- 
liniai orientyrai: vertybės, kurias jos išreiškia per savo priimamas el- 
gesio taisykles bei savo pačių elgesį, negali neveikti milijonų žmonių, 
gerbiančių šias įstaigas bei laukiančių iš jų nurodymų dėl bendro gy- 
venimo su kitais žmonėmis ar asmeninio elgesio. 

“ Brandeis, Louis Dembitz (1856-1941) - 1916-1939 m. JAV Aukščiausiojo teismo 


teisėjas (pirmasis Žydų tautybės asmuo, paskirtas į šias pareigas), žinomas dėl savo 
humanistinių požiūrių ir silpnesniųjų asmenų interesų gynimo. (Vertėjo pastaba) 


5 SKYRIUS. Kaip sukurti mažiau agresyvias visuomenes 95 
Prievarta vaikų atžvilgiu 


Iš kitų metodų, pajėgių sustabdyti smurtą, kurių įgyvendini- 
mas prieinamas valdžiai, pirmenybę suteikčiau teisėtos ar net pri- 
valomos prievartos vaikų atžvilgiu uždraudimui. Atėjo laikas kiek- 
vienai pasaulio valstybei pasielgti Švedijos ir kitų Šiaurės Europos 
šalių pavyzdžiu —- uždrausti suaugusiesiems mušti vaikus. Kartais 
vaikams būtina taikyti fizinio poveikio priemones, pavyzdžiui, kai 
jie neapdairiai žaidžia gatvėje ar užpuola kitą vaiką, ir vien žodi- 
nės pastabos akivaizdžiai nepakaks. Bet niekuomet nėra būtina 
mušti vaiko, kad priverstume jį liautis tai daryti, ar dėl bet kurių 
kitų priežasčių. Juk žinome, kad juo labiau vaikai yra auklėjami 
fizine jėga, juo agresyvesni jie tampa kitų vaikų atžvilgiu, ir juo 
labiau jie drausminami taikiais metodais bei žodiniais paaiškini- 
mais, juo mažiau agresyviai jie patys elgiasi — tiek vaikystėje, tiek 
suaugę. Akivaizdu, kad neturi būti taikomos ir turi būti uždraus- 
tos visos kraštutinės smurto prieš vaikus formos, kaip antai, geni- 
talijų žalojimas ar mirties bausmė. Didžioji Britanija, kaip ir visos 
kitos Vakarų demokratijos, išskyrus JAV, panaikino mirties bausmę 
visų amžiaus grupių žmonėms. Daugelis kitų šalių tebetaiko šią 
bausmės rūšį suaugusiesiems, tačiau JAV yra viena iš šešių pasau- 
lio valstybių, kurios šiandien tebebaudžia mirties bausme paaug- 
lius nuo šešiolikos metų. Akivaizdu, kad šios praktikos atsisaky- 
mas panaikins tiek tarp tėvų, tiek tarp vaikų stereotipą, jog mora- 
liškai ir teisiškai yra leistina reikšti nepasitenkinimą vaikais žu- 
dant juos. 


Smurto propagandos 
apribojimas žiniasklaidoje 


Smurto propaganda yra skleidžiama tarp vaikų bei suaugusių- 
jų ir per žiniasklaidą bei kompiuterinius žaidimus. Dešimtys 
mokslininkų bihevioristų ir mokslinių grupių, tyrusių smurto Ži- 
niasklaidoje poveikį vaikams, priėjo prie bendros išvados, jog tai 

skatina agresyvumą, kadangi daugelis vaikų yra tiesiog prisotin- 
ti jo. Šios problemos tyrimai buvo atliekami beveik kiekvienos 
stambesnės mokslinės ar specializuotos įstaigos, įskaitant Vyr. gy- 
dytojo biurą, ir visų išvada buvo ta pati (Sissela Bok, Mayhem, 
1998). 

Politinė dilema yra sudėtingesnė: kokia griežta turėtų būti vals- 
tybės cenzūra? Yra ir kitų alternatyvų, iš kurių viena — skatinti tė- 
vus ginti savo vaikus nuo žalingos įtakos specialiais prietaisais, už- 
programuotais blokuoti smurtinio turinio televizijos programų ro- 
dymą, nors tai būtų mažiausiai veiksminga labiausiai jautrių vai- 
kų - tų, kurių tėvai yra nerūpestingi ir nesumanūs, atžvilgiu. Kita 
alternatyva yra mokyti „žiniasklaidos raštingumo“ mokyklose, kad 
vaikai išmoktų laikytis atokiai nuo jiems rodomo beprasmio smur- 
to (neminint visos beprasmės reklamos). Trečias kelias yra boiko- 
tuoti televiziją bei reklamuotojus, nešančius panašią informaciją į 
žmonių namus, daryti spaudimą televizijos kompanijų administ- 
racijai ir t. t. 

Norvegijoje valdžia griežtai kontroliuoja vaikams skirtų televi- 
zijos laidų bei filmų turinį ir draudžia rodyti tuos iš jų, kuriuos lai- 
ko nepageidaujamais. Galbūt tai tinka Norvegijoje, ir galbūt tai 
veiks ir Didžiojoje Britanijoje, tačiau matęs, kaip veikė cenzūra 
Jungtinėse Valstijose ir Kanadoje, kai ją buvo bandoma įdiegti, aš 
bijau, kad atsakingi už kontrolę asmenys šiose šalyse draus rodyti 
neutralaus ar net naudingo turinio laidas bei filmus, ir nekreips dė- 
mesio į agresiją skatinančias laidas. Pavyzdžiui, prieš kelerius me- 
tus Kanadoje priėmus įstatymą, draudžiantį pornografinių leidinių 
platinimą, cenzūra pirmiausia konfiskavo vienos lesbiečių organi- 
zacijos laikraščius, kurių turinys buvo grynai informacinis, be jo- 
kių pornografijos požymių. 

Svarbu taip pat atsiminti, kad agresyvų elgesį provokuoja ne 
pats smurto demonstravimas masinėse informacijos priemonėse, 
bet jos pateikimas kaip pramogos, o ne kaip tragedijos. Šekspyro 
Hamlete ar Euripido Medėjoje yra tiek pat smurto, kaip ir bet ku- 
riame pigiame vesterne, bet kažkodėl žiūrėdami pirmuosius vai- 

kai netampa agresyvesni. Skirtumas, be kūrinio kokybės, yra tas, 
kad rimtose dramose niekuomet neabejojama įvykių tikrumu ir 
patirtų kančių gilumu, todėl jos sukelia susijaudinimą ir užuojau- 
tą, užuot paversdamos smurtą sportiniu šou. Tačiau ar galima ti- 
kėti, jog valdžios paskirti cenzoriai atpažins minėtą skirtumą? 

Kita vertus, sveikas protas pataria, kad šiuo klausimu būtų pa- 
siektas protingas kompromisas, kad tai yra gana svarbi problema, 
ir jai reikia visų galimų jos sprendimo variantų rimto aptarimo. 
Vienas iš šiuolaikinės cenzūros paradoksų yra tai, kad kur kas 
griežčiau ribojame erotinio turinio informacijos platinimą, negu 
smurto demonstravimą. Matyt, visuotinai sutariama, kad vaikams 
yra leistina kasdien žiūrėti, kaip žmonės žudo bei žaloja vieni ki- 
tus, tačiau neleistina jiems pamatyti, kaip du Žmonės mylisi, nes 
tai morališkai nepriimtina ir smerktina. Aš neketinu teigti, jog bet 
kuri iš minėtų informacijos rūšių yra tinkama rodyti vaikams, ta- 
čiau mūsų daromas skirtumas rodo, kad žudynės kaip pramoga 
yra priimtinos, o seksas - ne. Jeigu mums pavyksta bent šiek tiek 
kontroliuoti atvirai pornografinio turinio filmų ir laidų rodymą, ne- 
matau kliūčių, dėl kurių smurtinio turinio informacija taip pat ne- 
galėtų būti ribojama - rodome tik tam tikru paros metu ar tik per 
tam tikrus kanalus, mažiau prieinamus vaikams, ir kodėl smurti- 
nio turinio filmai negalėtų būti rodomi tik tam tikro amžiaus žmo- 
nėms, mažiau jautriems ar paveikiamiems. Jeigu neleidžiame vai- 
kams žiūrėti erotikos, kodėl leidžiame regėti smurtą? Tai ypač ste- 
bina turint omeny, kad dauguma atliktų nesmurtinės erotikos po- 
veikio tyrimų parodė, jog jis iš tikrųjų pasireiškia žmonių agresy- 
vumo mažėjimu. 

Galutinis šios problemos sprendimas, nors tam reikės daug lai- 
ko, - tai kelti visų gyventojų išsilavinimo kokybę. Šios smurto por- 
nografijos gamybą ir platinimą galutinai pavyks sustabdyti tik tuo- 
met, kai žmonės tiesiog nebenorės jos žiūrėti, o tai atsitiks tik tuo- 
met, kai jie bus pakankamai išlavinti, emociškai saugūs ir pakan- 
kamai subrendę, kad atskirtų beprasmes peštynes nuo turiningos 
ir jaudinančios dramos. 

Neseniai, po tragiškų masinių žudynių Dunblano pradinėje mo- 
kykloje? 1996 m., Didžiojoje Britanijoje buvo išleistas griežtas as- 
meninių ginklų kontrolės įstatymas - labai praktiškas ir protingas 
žingsnis, nors tik vienas iš daugelio nacionalinėje ateities smurto 
prevencijos strategijoje. Jungtinės Valstijos, kur naujasis Dunblanas 
atsitinka kas kelios savaitės, galėtų pasielgti taip pat protingai. Ne- 
laimei, kaip yra žinoma pasaulyje, Jungtinės Valstijos yra sukaus- 
tytos nacionalinės ginklų psichozės - žinoma, ne kiekvienas ame- 
rikietis, bet didžioji dalis valdančiosios daugumos. Tai klausimas, 
kurio rimtam svarstymui sunku pritraukti visais kitais aspektais 
protingų Žmonių dėmesį. Tačiau faktai kalba patys už save ir dau- 
gelis jų susiję būtent su šia diskusija. Nepalyginamai daugiau žmo- 
nių žūsta nuo ginklų, laikomų jų namuose - tai nelaimingi atsiti- 
kimai, savižudybės ar nužudymai karštų šeimyninių kivirčų me- 
tu, negu nuo nusikaltėlių ginklų. Daugelis Žmonių nešiojasi gin- 
klą tam, kad „apsigintų“, tačiau, anot statistikos, daug didesnis pa- 
vojus būti nužudytam gresia kaip tik ginkluotiems asmenims. Nuo 
1984 iki 1994 metų nužudymų skaičius tarp 14-17-mečių išaugo tri- 
gubai tik dėka vienintelio ginklo - asmeninio. Argumentas, kad pri- 
vačių asmenų teisė turėti ginklą yra būtina ir pakankama, kad ne- 
leistų valdžiai pavirsti diktatūra, yra nutolęs nuo tikrovės - ar šau- 
tuvai atsilaikys prieš balistines raketas, tankus ir vandenilines bom- 
bas? Žinoma, neturėdami šaunamųjų ginklų, žmonės galėtų nau- 
doti (kai kurie tikrai naudotų) kitus, bet tai nepaneigia fakto, jog 
mirties grėsmė padidėja septynis kartus, kai ginklas yra pistoletas, 
o ne peilis. 

Viena pagrindinių kliūčių veiksmingai ginklų kontrolei buvo 
JAV Konstitucijos antroji pataisa, kurios tekstas yra tikrai dvipras- 
miškas: „Gerai organizuota milicija, būtina laisvos valstybės saugu- 


" 1996 m. kovo 13 d. 43-ejų metų Thomas Hamiltonas nušovė šešiolika Dan- 
blano (Skotija) pradinės mokyklos mokinių bei jų mokytoją ir nusižudė pats. (Ver- 
tėjo pastaba) 

mui, bei Žmonių teisė turėti ir nešioti ginklą yra nepažeidžiami.“ 
Nežinia kodėl Konstitucijos antroji pataisa, nors ir neaiški, tebe- 
aiškinama kaip neleidžianti uždrausti asmeninių ginklų, nors ji ne- 
leido valdžiai atiduoti į privačias rankas tankų ir kulkosvaidžių. 
Tačiau kol ji bus taip aiškinama, vargu ar pavyks išgydyti kaip nors 
kitaip šią nacionalinę psichozę, negu priimti naują Konstitucijos 
pataisą, panaikinančią Antrąją pataisą, ir pakeičiančią ją asmeni- 
nių šaunamųjų ginklų draudimu. Tai savaime nesustabdys viso 
smurto - net jeigu per pastaruosius kelerius metus nebūtų įvykę 
nė vieno nužudymo šaunamuoju ginklu, JAV vis dar išliktų aukš- 
tesnis nužudymų skaičius negu bet kurioje kitoje išsivysčiusioje ša- 
lyje todėl, kad labai daug nužudymų įvykdoma kitais ginklais. Ne- 
paisant to, dauguma nužudymų ir savižudybių JAV įvykdomi as- 
meniniais šaunamaisiais ginklais, todėl jų išėmimas iš apyvartos 
neabejotinai užkirstų kelią daugybei atsitiktinių susišaudymų, ku- 
rie baigiasi mirtimi kur kas dažniau negu atsitiktinės pjautynės ar 
muštynės. Tačiau pagrindinę problemą sudaro JAV šiuo metu apy- 
vartoje esantys apie 200 milijonų, o galbūt ir daugiau, šaunamųjų 
ginklų, ir nežinia, ar pavyks konfiskuoti juos visus, ar bent jau pis- 
toletus, revolverius ir karabinus iki šio (XX) amžiaus pabaigos. Kita 
vertus, reikėtų prisiminti, kad Bostone gana sėkmingai buvo kon- 
fiskuoti jaunimo turimi šaunamieji ginklai. Tam tikslui jaunimui 
bei grupelei prekiautojų, daugiausia aprūpindavusių ginklais nu- 
sikaltėlius, buvo skirta pakankamai dėmesio. Todėl svarbiausia — 
nenuleisti rankų. 

Dar svarbiau yra pakeisti Žmonių interesą, jų norą žaloti kitus 
drauge su JAV viešpataujančia smurto ir mirties kultūra. Būtent šį 
tikslą būtų galima pasiekti priėmus naują Konstitucijos pataisą — 
sukurti naują kultūrinių vertybių sistemą, o tai savo ruožtu padė- 
tų formuoti naujus Žmonių interesus. Tos vertybės, kurios palaiko 
dabartinę Antrąją pataisą, kaip ji šiandien yra aiškinama, yra tos 
pačios, kurios remia visų formų smurtą. Šios pataisos panaikinimas 
galėtų tapti pirmu žingsniu naujos vertybių sistemos, įkūnijančios 
Biblijos įsakymą „Rinkis gyvybę“, kūrimo link. 

Išsilavinimas yra vienas galingiausių įrankių savigarbai įgyti, ir 
kadangi savigarba yra galingiausia psichologinė jėga, stabdanti 
smurtą, nieko keisto, kad išsilavinimo lygis yra vienas svarbiausių 
asmens polinkio į smurtą rodiklių. 

Prieš kelerius metus aš su savo kolegomis atlikau tyrimą. Mes 
siekėme nustatyti, kokios programos, įgyvendinamos Masačiūset- 
so pataisos įstaigose, veiksmingiausiai stabdė recidyvą tarp kalinių 
po jų išėjimo į laisvę ir grįžimo į visuomenę. Vienintelė iki šiol vi- 
siškai sėkminga buvo nemokamo aukštojo mokslo programa, lei- 
dusi kaliniams įgyti universiteto diplomą. Per dvidešimt penkerių 
metų laikotarpį daugiau kaip du šimtai kalinių, kurių dauguma bu- 
vo nuteisti už sunkiausius smurtinius nusikaltimus, įskaitant nu- 
žudymus, išžaginimus bei ginkluotus plėšimus, gavo universiteto 
diplomus ir palikę kalėjimą niekad ten nebegrįžo. Iš pradžių ma- 
niau, kad mes suklydome ir ką nors praleidome. Bet vėliau suži- 
nojau, kad tas pats rezultatas buvo pasiektas Indianos valstijoje bei 
Folsomo kalėjime Kalifornijoje - nė vienas kalinys, kalėjime įgijęs 
aukštąjį išsilavinimą, daugiau nebuvo įkalintas. 

Tačiau nieko nėra amžinai ar visomis aplinkybėmis sėkmingo, to- 
dėl ir šių programų sėkmingumo procentas nėra vienodai aukštas 
visur. Visgi daugelis tyrimų, atliktų visoje JAV teritorijoje, patvirti- 
no, kad aukštasis išsilavinimas sumažina recidyvų skaičių kur kas 
daugiau, kad vadintume tai atsitiktinumu, bei daug veiksmingiau 
už bet kurią kitą programą. Tarytum tęsdami savo ankstesnį tyrimą 
mes atradome, jog, pagaliau, praėjus beveik trisdešimčiai metų nuo 
to laiko, kai pirmieji kaliniai baigė aukštąjį mokslą, du iš jų grįžo 
atgal į kalėjimą. Šis mažesnis negu 176 recidyvas per trisdešimties 
metų laikotarpį yra niekas, palyginus su įprastais recidyvo mastais 
šalyje - 6570 per pirmuosius trejus metus po išėjimo į laisvę. 

Iš esmės nemokamas aukštasis mokslas kaliniams yra vadina- 
mos tretinės, 0 ne pirminės smurto prevencijos pavyzdys. Tačiau 
aš aptariu jį šiame skyriuje, nes tikiu, kad jo iliustruojamas princi- 
pas yra svarbus visiems Žmonėms, 0 ne tik agresyviajai jų daliai. 

Kas toliau? 


Prieš pusantro šimtmečio suvokėme, jog vandentiekio bei ka- 
nalizacijos sistemų valymas kur kas veiksmingiau užkerta kelią li- 
goms nei visi pasaulio gydytojai, vaistai bei ligoninės. Ateinantį am- 
žių (XXI) turėtume suprasti, kad mūsų visuomenės socialinės ir 
ekonominės sistemų valymas, mažinant gėdingą neteisingumą so- 
cialinės ir ekonominės padėties sferoje, atneš daugiau naudos fizi- 
nio smurto prevencijai, negu viso pasaulio policijos pajėgos, kalė- 
jimai ir bausmės, visi teismo psichiatrijos specialistai, kuriuos ga- 
lėtume pasamdyti bei visos karinės pajėgos, ginklai ir armagedo- 
nai, kuriuos galėtume mobilizuoti! 

Čia diskutuojama ne dėl absoliutaus, o dėl santykinio skurdo. 
Žemesnė padėtis yra reliatyvi sąvoka. Kai visi aplinkui neturtingi, 
skurdas neužtraukia gėdos. Kaip pasakė Marxas, ne gyvenimas lūš- 
noje verčia žmones gėdytis, bet gyvenimas lūšnoje šalia rūmų. Jis 
taip pat pridėjo, kad gėda yra revoliucijos, t.y. agresijos emocija. 
Tačiau nereikia būti marksistu ar pritarti visiems jo žodžiams (ko 
aš ir nedarau), kad pamatytume, kiek teisinga yra jo intuicija. Ada- 
mas Smith'as, Amartya Senas ir kiti, nepalaikantys Marxo ekono- 
mistai, matė tą patį. Savo paskutinėje knygoje Development as Fre- 
edom (1999) profesorius Senas pabrėžė, kokią gilią psichologinę 
traumą sukelia nedarbas ir santykinis skurdas. Jie ne tik sukelia 
žmonėms ekonominę žalą, bet ir sužeidžia juos emociškai. Jis sa- 
ko: „Tarp savo daugybės padarinių nedarbas prisideda prie socia- 
linio išsiskyrimo..., pasitikėjimo savimi, savigarbos praradimo bei 
prie psichologinės ir psichinės mirties.“ Jis primena mums, jog anot 
Adamo Smith'o, ekonominė nelygybė - santykinis pajamų ir turto 
trūkumas - gali sukelti absoliutų skurdą, kai jis veikia žmones ne- 
nugalima ir paralyžiuojančia gėdos jėga. Pavyzdžiui, jis cituoja 
Smith'o žodžius apie tai, jog odiniai batai nėra fizinė būtinybė, bet 
jie gali tapti socialine ir psichologine būtinybe, kadangi žmonėms 
būtų gėda viešai pasirodyti be jų. Nė vienas, matęs įsiutusius pa- 
auglius, pasirengusius nužudyti vieni kitus dėl poros sportbačių, 
kaip tai mačiau aš, nedrįstų abejoti profesoriaus Seno bei Adamo 
Smith'o žodžių svarba ir pagrįstumu. Šekspyras taip pat matė skir- 

tumą tarp absoliutaus ir santykinio skurdo bei pastarojo žalingu- 
mą asmens orumui, kuomet jis privertė Lyrą sušukti: 


Tik nespręsk, 

Ko žmogui reikia! Net suskretę skurdžiai 

Nepritekliuje pertekę kai ko. 

Atimki iš žmogaus, ko jam nereikia, 

ir jis gyvens be džiaugsmo, kaip galvijas.? 
(II. iv. 264—-267) 


Kaip galėtume pradėti eliminuoti santykinį skurdą? Akivaizdu, 
kad labai svarbu išsilavinimas, todėl būtų labai naudinga padaryti 
jį laisvai prieinamą kiekvienam. Tačiau vien tai neišspręs problemos. 
Sakau tai, nes esu dirbęs su pavojingiausiais mūsų visuomenės pa- 
gimdytais nusikaltėliais ir girdėjau politikų, kaip Johno Majoro Di- 
džiojoje Britanijoje bei jo kolegos JAV kalbas, kad nusikalstamumo 
ir smurto problemai išspręsti privalome išmokyti nusikaltėlius skir- 
ti gėrį ir blogį. Kitaip tariant, turime išmokyti juos skirti teisingumą 
nuo neteisingumo bei siekti pirmojo ir vengti pastarojo. Tačiau po- 
litikai, kartojantys šias nuomones, nesuvokia, kad nusikaltėliai kuo 
puikiausiai suvokia skirtumą tarp gėrio ir blogio bei tarp teisingu- 
mo ir neteisingumo. Jie suvokia, jog tapo neteisingumo (daugiau- 
sia tų, kurie garsiausiai pamokslauja apie teisingumą) aukomis, ir 
jie daro nusikaltimus, kad bent kiek atkurtų teisingumą atsiimdami 
kažką iš visuomenės, kuri atėmė iš jų daugiau nei iš kitų. Pavyzdžiui, 
kokią teisę mes, kaip visuomenė, turime mokyti kitus teisingumo, 
kai patys leidžiame įsiamžinti ekonominei santvarkai, kurioje vieni 
paveldi milijonus, o dauguma negauna nieko? Kaip drįstame kal- 
bėti apie galimybių lygybę tokiomis sąlygomis? 

Smurtiniai nusikaltėliai nėra tokie dėl savo kvailumo, ryšio su tik- 
rove netekimo ar nesugebėjimo atpažinti veidmainystę, nesąžinin- 
gumą bei neteisybę iš pirmo žvilgsnio. Jie smurtauja būtent todėl, 
kad puikiai pažįsta juos supančią veidmainystę, nesąžiningumą bei 
neteisybę, kurių aukomis yra tapę. Žinoma, tai nereiškia, kad jų atsa- 


Š V. Šekspyras, „Karalius Lyras“, p.59. Vertimas iš anglų kalbos A. Danieliaus. 
Lietuvos rašytojų sąjungos leidykla, Vilnius, 1997. 

kas į šią situaciją yra tinkamas ar teisingas, ar kad mes turime tole- 
ruoti ir leisti jų smurtą, kuris daug dažniau kenkia ne jų tikriesiems 
engėjams, bet tokioms pat aukoms, kaip jie patys. Tačiau tai reiškia, 
kad negalime tikėtis sustabdyti smurto, mūsų vadinamą nusikalti- 
mu, kol nesustabdysime smurto, mano pavadinto struktūriniu 
(Structural Violence, 1999) Ši sąvoka apima visas mirtis bei negalias, 
sukeltas mūsų visuomenės ekonominės struktūros, būtent jos susi- 
skirstymo į turtuolius ir vargetas. Struktūrinis smurtas yra ne tik pa- 
grindinė agresijos forma ta prasme, kad skurdas nužudo daugiau 
žmonių (daugiausia labai neturtingų) nei visas fizinis smurtas, bet jis 
kartu yra ir pagrindinė agresyvaus elgesio priežastis. Pašalinti struk- 
tūrinį smurtą, vadinasi, pašalinti santykinį skurdą. 

Kaip gi mes galime tai padaryti? Senoji patarlė sako, kad skur- 
dą galima išgydyti pinigais. Kadangi egzistuoja dvi santykinio skur- 
do formos - turto ir pajamų sferoje - turėsime gydyti jas abi. Tur- 
to nelygybė gali būti mažinama per visą turtuolių gyvenimą turto 
mokesčiais, o jiems mirus - paveldimo turto mokesčiais, gautas lė- 
šas paskirstant neturtingiesiems. Nelygybė pajamų srityje gali bū- 
ti kompensuojama negatyviais pajamų mokesčiais, kai žmonės, ku- 
rių pajamos yra žemiau nustatytos ribos, visai nemoka pajamų mo- 
kesčio ir dar gauna papildomų pajamų iš lėšų, surinktų apmokes- 
tinant didesnes pajamas gaunančius žmones. Ši strategija šiek tiek 
buvo taikoma JAV, kur kai kurie mokslininkai ją pavadino viena 
efektyviausių programų, kada nors naudotų JAV istorijoje (kartu 
su socialinio aprūpinimo sistema, kuri leido pakelti iš skurdo dau- 
gelį senyvų bei neįgalių žmonių) kovojant su skurdu. Ji turi kele- 
tą pranašumų, lyginant su tradicinėmis socialinio aprūpinimo sis- 
temomis, vienas iš kurių, labiausiai susijęs su dabartine diskusija, 
yra tai, kad ji apsaugo gavėjus nuo pažeminimo, dažnai patiria- 
mo apsilankius socialinio aprūpinimo skyriuose. 

Aš netvirtinu, kad tai vieninteliai ar geriausi būdai sumažinti pa- 
jamų ir turto nelygybei, kuri sukuria neteisybės, pavydo, nevisa- 
vertiškumo ir priešiškumo pojūčius, bet tik noriu pabrėžti, kad eg- 
zistuoja būdai tai padaryti, jie buvo išmėginti ir kai kurie iš jų, at- 
rodo, pasitvirtino. Teoriškai nėra ribų pajamų ir turto sulyginimo 
laipsniui. Mūsų pasirinktą sulyginimo laipsnį iš dalies galėtų nu- 

lemti kitas principas, būtent, kuo labiau mes juos sulyginame, tuo 
mažesnis smurto mastas gaunamas kaip rezultatas. Galiausiai su- 
sidurtume su tuo pačiu klausimu, kuriuo pradėjome šią diskusiją: 
kaip rimtai ir visapusiškai norime užkirsti kelią smurtui ir kaip 
brangiai pasiryžę už tai sumokėti? Pasirinkimas mūsų rankose. 

Žinoma, pasiūlytas planas sulauktų daug prieštaravimų, ypač 
tam priešintųsi turtingieji. Tačiau vienas iš šių prieštaravimų tikrai 
vertas dėmesio, būtent, kuo labiau mes suvienodiname gaunamas 
pajamas ir turimą turtą, tuo mažesnė darosi žmonių paskata darbui. 
Tai argumentas, taikytinas (po išsamesnės analizės) tik neturtingie- 
siems, bet ne pasiturintiesiems. Tradicinis visuomenės susisluoksnia- 
vimo bei „poilsio klasės" egzistavimo pateisinimas, naudojamas nuo 
pat civilizacijos pradžios tiek Platono, tiek Aristotelio, tiek vėlesnių 
mąstytojų, buvo tai, kad poilsio klasė yra būtina, kad turėtų daugiau 
laiko ir energijos ypatingajam mąstymo lavinimui bei technologinių 
įgūdžių įgijimui, t.y. viskam, kas būtina civilizacijos progresui. „Po- 
ilsio klasė“ visada reiškė tam tikrą stabilias pajamas gaunančią gru- 
pę, t. y. tuos, kuriems nebūtina dirbti, kad išgyventų. Tuo norima pa- 
sakyti (ir, mano įsitikinimu, tai tiesa, įrodyta istorijos ir civilizacijos 
progreso), kad žmones atlaisvinus nuo būtinybės dirbti, t. y. kai dar- 
bas tampa laisvo pasirinkimo dalyku, o ne vergija, tiksliau, uždarbio 
vergija (t. y. „dirbk ar mirk iš bado'), jie ne vien tik vegetuoja „pa- 
syvumo ir priklausomybės būsenoje“. Jie imasi kūrybiškesnio darbo. 
Prievarta skatina „pasyvų agresyvumą“, nes nugalėtieji ir bejėgiai ne- 
turi kito būdo išreikšti minimaliam autonomijos laipsniui, kuris rei- 
kalingas žmogui, kad bent išoriškai palaikytų jo savigarbą, orumą ir 
išdidumą. Dar daugiau, kuomet darbas yra priemonė tikslui pasiekti 
(darbas dėl maisto), tuomet jis pavirsta, Marxo terminologija, „susve- 
timėjusiu“ darbu. Nuo susvetimėjimo darbą gali išgelbėti tik tikslas 
— darbas dėl darbo, kai jis laisvai pasirenkamas išreiškiant savanoriš- 
ką kūrybiškumą, smalsumą, azartą, iniciatyvą ir socialumą, t. y. so- 
lidarumo su bendruomene bei pasitenkinimo savo tikrąja žmogišką- 
ja „socialinio ir „politinio gyvulio prigimtimi, pasiekiamo per visa- 
pusišką dalyvavimą kultūroje, jausmą. 

Trumpai tariant, senojo visuomenės susisluoksniavimo pateisi- 
nimo prieštaringumas yra tai, jog juo siekiama laisvalaikio „poil- 

sio klasei , bet ne varguomenei. Kalbant apie varguomenę, mano- 
ma, jog laisvalaikis sužlugdys jos stimulą dirbti, prives prie tingi- 
nystės ir nuolaidžiavimo savo silpnybėms bei stabdys pažintinę ir 
moralinę raidą. Taikoma „poilsio klasei", ši koncepcija vaizduoja 
Platoną ir Aristotelį, kurių laisvalaikis rėmėsi vergų darbu, kurian- 
čius intelektinius Vakarų civilizacijų pagrindus; arba vergvaldžius 
aristokratus, tokius kaip Washingtonas ar Jeffersonas, dedančius 
Amerikos civilizacijos pamatus; arba kūrybingus aristokratus, kaip 
grafas Levas Tolstojus ar Bertrandas Earlas Russelas; arba net mū- 
sų pačių vaikus (ar mus pačius, kai mes buvome jauni) iki pat bran- 
daus amžiaus laisvus nuo bukinančio poreikio užsidirbti pragyve- 
nimui, kad galėtume studijuoti prabangiuose universitetuose ir įgy- 
ti specialių žinių bei įgūdžių. 

Žengiant į naująjį tūkstantmetį galbūt vertėtų pamąstyti apie lū- 
žio civilizacijos evoliucijoje galimybę, nes dabartinės mūsų turimos 
technologijos pakilo į tokį lygį, kuriame jau nebereikia varguome- 
nės, baudžiauninkų ir uždarbio vergų. Šio visuomenės pasidaliji- 
mo į aukštesniąsias ir žemesniąsias klases nebuvo iki civilizacijos 
atsiradimo. Dėl žemo techninės pažangos lygio specialistų klasei 
(matematikams, išradėjams, poetams, mokslininkams, filosofams) 
reikėjo suteikti pakankamai laisvo laiko kūrybiniam darbui, kuris 
būtinas civilizacijai sukurti bei palaikyti ir tolesnei jos raidai. Ta- 
čiau vergų ir varguomenės nebereikia tam, kad pakankamai lais- 
vo laiko ir energijos turėtų elitas, kad jis dirbtų kūrybiškesnį, o ne 
susvetimėjusį darbą. Dėl šios priežasties mums daugiau neberei- 
kia socialinių klasių bei jas lydinčio santykinio skurdo ir ekonomi- 
nės nelygybės, šalia kurių visada atsiranda smurtas. Jei leidžiame 
sau (turiu omeny visus žmones) naudotis mūsų pirmtakų kūrybi- 
nio darbo rezultatais, galėtume sukurti ir visuomenę, kurioje smur- 
tas nebebūtų vienintelė priemonė savigarbai išgelbėti. 

Šiame argumente slypi mintis, kad pinigai nėra nei būtinas, nei 
pagrindinis stimulas kūrybiniam darbui. Žaidimas, kurį žaidžia kū- 
dikiai ir vaikai, yra įgimtas ir neatskiriamas žmonių bruožas. Žai- 
dimu vadina vaikų daromą darbą bei priemones, su kurių pagal- 
ba jie įgyja įgūdžių ir žinių, leidžiančių jiems vystytis, bręsti ir aug- 
ti. Kalbant apie suaugusiuosius, žaidimu buvo vadinamas darbas, 

teikiantis pasitenkinimą. Mes galėtume šiuo vardu vadinti nesusve- 
timėjusį, kūrybišką darbą, tokį, kuris pats savaime yra tikslas. Esu 
įsitikinęs, kad noras ir poreikis įsitraukti į šį kūrybinį darbą/žaidi- 
mą formuojasi žmonėse, gerinant dabartines vargingųjų ir net vi- 
duriniosios klasės gyvenimo sąlygas. 

Šiuo klausimu buvo atlikta daugybė empirinių tyrimų. Viena jų 
dalis yra psichologiniai eksperimentai, aprašyti ir apibendrinti Koh- 
no knygoje Studies Find Reward (1987), kurioje jis suabejojo plačiai 
paplitusiu įsitikinimu, kad pinigai yra veiksminga ir net būtina žmo- 
nių skatinimo priemonė. Dauguma psichologijos fakultetų visose 
JAV (pvz., Jamesas Garbarinas iš Čikagos, dabar dirbantis Kornele; 
Markas L. Lepperis iš Stanfordo; Edwardas Decis ir Richardas Rya- 
nas iš Ročesterio; Teresa Amibile iš Brandeiso) sutiko su prielaida, 
kad kūrybiškumas, interesas, asmeninis pasitenkinimas, atkaklumas 
bei bendrasis našumas sumažėja, jei darbas atliekamas vien dėl ma- 
terialaus atlyginimo. Vienintelė sritis, kurioje „materialus atlygis at- 
rodo iš tikrųjų būtinas“, yra rutininis darbas, „kur dirbančiojo ga- 
bumai duoda labai mažai naudos“ (William Ryan, Eguality, 1981). Ta- 
čiau būtent ši darbo rūšis yra mažiausiai būtina šiandien, kai tech- 
nologija sukūrė robotus ir valdymo mechanizmus. Galbūt atėjo lai- 
kas paklausti savęs, ar kaina, kuria mes mokame smurto ir nelaimės 
išraiška, yra verta atpildo, kurį gauname versdami kai kurias žmo- 
nių grupes dirbti juodą darbą, be kurio lengvai išsiverstume. 

Kita svarbi tyrimų programa yra skirta nagrinėti pasitenkinimo 
ir laimės laipsniui, kurį patiria ištisos žmonių grupės skirtingomis 
pajamų paskirstymo sąlygomis. Bendroji išvada yra, kad žmonės, 
užimantys bet kokią padėtį visuomenėje su nelygiu pajamų pa- 
skirstymu —- tiek aukščiau, tiek žemiau vidurkio - patiria mažiau 
asmeninės laimės ir subjektyvaus pasitenkinimo negu piliečiai vi- 
suomenių, kur vyrauja tolygus pajamų paskirstymas (Lita Furby, 
Satisfaction with Outcome Distributions, 1981). 

Trečioji tyrimų rūšis užsiima darbo našumo JAV ir Vakarų Euro- 
pos visuotinės gerovės valstybėse palyginimu. Prieita prie išvados, 
kad „darbo našumo augimas po Antrojo pasaulinio karo buvo kur 
kas spartesnis Europoje nei Jungtinėse Valstijose“ (Schmitt, New York 
Times, 1999 m. rugpjūčio 25 d.). Kadangi kai kas atmes šį argumen- 

tą kaip rodantį, jog visada lengviau pakelti našumą pradėjus nuo že- 
mesnio lygio (kaip darė nuniokota karo Europa), reikia pridurti, kad 
daug „naujų duomenų rodo, jog kai kurios Europos šalys, įskaitant 
Prancūziją, Vokietiją, Nyderlandus ir Belgiją, susilygino su Jungtinė- 
mis Valstijomis ar net aplenkė jas pagal darbo našumo lygį“ (ten pat). 
Tarp OECD narių, kaip pabrėžia A. Glynas ir D. Milibandas, „spar- 
čiausiu produktyvumo augimu pasižymi šalys, kuriose gyventojų 
pajamų skirtumai yra mažesni“ (Paying for Ineguality, 1994). 

Jei visi rūpintumėmės smurto prevencija, būtų nesvarbu, ar pro- 
duktyvumas sumažėja subalansavus turimą turtą ir gaunamas pa- 
jamas. Tuomet suvoktume, kad smurto prevencija yra tokia svar- 
bi, jog dėl jos galima paaukoti tam tikrą bendrojo vidaus produk- 
to augimo dalį - bent jau taptume vargetomis visi kartu ir mažiau 
kentėtume nuo gėdos bei smurto. Tačiau tikrovėje svarbu paklausti, 
kokią kainą tektų sumokėti visuomenei, jei taptume lygesni. Smur- 
tas nėra vienintelis žmonių rūpestis, tačiau jei ateinančiame am- 
žiuje (XXI) jo mastai išaugs tiek pat, kiek praėjusiame, smurto pre- 
vencija taps tokia svarbi, jog užgoš visas kitas problemas. 

Akivaizdžiausiu to įrodymu gali būti trečiojo pasaulio valstybių 
patirtis. Kad nežemintume šių valstybių, jas paprastai vadiname be- 
sivystančiomis, vietoje neišsivysčiusių, o tai daugybei jų reiškia 
daugiau nei žiaurų eufemizmą. Liūdna tikrovė yra tai, kad jos ne 
tik neprogresuoja, bet iš tikrųjų regresuoja, dar labiau skursta. Ar 
taip atsitinka dėl to, kad jos yra per daug egalitarinės? Atvirkščiai, 
kaip tik aukščiausias tiek ekonominės nelygybės, tiek smurto laips- 
nis egzistuoja trečiojo pasaulio valstybėse, kurių gyventojus papras- 
tai sudaro smulkioji nepaprastai turtingų valdovų oligarchija ir di- 
džioji dauguma badaujančių valstiečių, ir nėra viduriniosios kla- 
sės. Lyginamuoju aspektu net Jungtinės Valstijos atrodo kaip taiki 
socialinė demokratija. Jeigu ekonominė nelygybė būtų būtina są- 
lyga ekonominiam augimui, šios šalys turėtų vystytis geometrine 
progresija. Bet juk jos regresuoja. Pažvelgę į visą jų grupę turėtu- 
me padaryti išvadą, kad juo aukštesnis yra ekonominės nelygybės 
laipsnis visuomenėje, juo žemesnis yra jos produktyvumas ir ben- 
drojo ekonominio augimo tempai. Nelygios visuomenės yra ne tik 
labiausiai agresyvios, bet ir mažiausiai produktyvios. 

Antrinė prevencija: išankstinis įsikišimas 


Ligos antrinė prevencija apima identifikavimą asmenų, kuriems 
gresia padidinta susirgimo rizika, pavyzdžiui, turinčiųjų aukštą 
kraujospūdį ar padidintą cholesterolio kiekį bei įsikišimas siekiant 
pašalinti, sumažinti ar neutralizuoti šį rizikos veiksnį prieš jiems 
rimtai susergant. Lygiai tie patys principai taikytini ir antrinei smur- 
to prevencijai. Šiame skyriuje trumpai aptarsiu šiam tikslui įgyven- 
dintas programas, kurios pasirodė esančios veiksmingos. 

Kaip ir pirminė, antrinė prevencija yra veiksmingesnė tiek 
bendrąja, tiek rentabilumo prasme, negu asmens nubaudimas po 
to, kai jis nusikalsta. Dar svarbiau yra tai, kad didžiausia pagal- 
ba, kurią galime suteikti smurto aukoms, yra tokia —- pirmiausia 
būtina užkirsti kelią jų persekiojimui. Štai kodėl iš dalies yra taip 
svarbu mūsų visuomenės investicijų į smurto prevenciją centrą 
nukreipti į ankstyvąją intervenciją, kol žmonės tampa agresyviais 
bei liautis beprasmiškai švaistyti pinigus policijai, pataisos įstai- 
goms išlaikyti ir bausmių sistemai, kurių svarbą mes aiškiai per- 
dedame. 

Vienas kruopščiausių antrinės smurto prevencijos tyrimų buvo 
atliktas RAND korporacijos Kalifornijoje (Greenwood ir kt., Diver- 
ting Children from a Life of Crime, 1996). Pavyzdžiui, jiems pavyko 
dokumentais patvirtinti efektyvumą dviejų programų, skirtų už- 
kirsti kelią ateities smurtui demografinėje padidintos rizikos (anot 
statistikos) grupėje - tarp jaunų, vienišų ir neturtingų motinų vai- 
kų. Pirmoji programa buvo skirta tėvų mokymui bei psichoterapi- 
jos kursams šeimoms, kurių vaikai pasižymėjo agresyviu elgesiu 
mokykloje. Kitoje programoje grynieji pinigai ir kitos skatinimo 
priemonės buvo skirti padėti atsiliekantiems moksleiviams iš ne- 

turtingų šeimų baigti vidurinę mokyklą. Vėliau šių paauglių areš- 
tų skaičius buvo palygintas su kontrolės grupėmis, turėjusiomis 
tuos pačius demografinius bruožus, bet nedalyvavusiomis minėtose 
programose, ir paskaičiuota, kiek nusikaltimų pavyko išvengti tai- 
kant minėtas intervencijas. Galiausiai jie palygino šias programas 
su Kalifornijos „trijų smūgių“ įstatymu, leidžiančiu įkalinti iki gy- 
vos galvos bet ką, kas padarė tris sunkius nusikaltimus. Jie pada- 
rė išvadą, jog minėtos dvi prevencijos programos sumažino nusi- 
kalstamumo lygį apytikriai tiek pat, kiek minėtas trijų smūgių įsta- 
tymas (apie 2076), bet tam buvo skirta šešis kartus mažiau lėšų ir, 
žinoma, niekas nepasodintas į kalėjimą. Tai atskleidžia mums dar 
vieną gyvybiškai svarbų antrinės prevencijos metodą - valstybės 
teikiamą paramą šeimoms, turinčioms nepilnamečių vaikų. Viena 
pagrindinių priežasčių, dėl kurių vienišų motinų vaikai Jungtinė- 
se Valstijose vėliau gyvenime nusikalsta dažniau, yra tai, kad jų šei- 
mos dažniau gyvena skurde. Pavyzdžiui, 1994 m. JAV 597 vieni- 
šų tėvų vaikų gyveno ir per daug dažnai mirdavo santykiniame 
skurde, palyginus su vos tik 1370 vaikų, turinčių abu tėvus. (San- 
tykinis skurdas čia suprantamas kaip turėjimas 5070 ar mažesnes 
negu vidutinės vieno asmens pajamas, įskaitant pašalpas, gauna- 
mas iš vyriausybinių socialinių programų.) Kad šis vaikų skurdo 
lygis nėra atsitiktinis, patvirtina tas faktas, kad JAV skurdo lygis 
tarp vienišų tėvų vaikų yra du kartus aukštesnis nei 14 Vakarų Eu- 
ropos šalių (įskaitant Didžiąją Britaniją), kur jis lygus 297. Šia pras- 
me JAV skurdo lygis tarp vaikų, turinčių abu tėvus, taip pat yra 
beveik dukart didesnis nei Vakarų Europoje: 1370 palyginus su 
7,57o. Kodėl taip yra? Viena pagrindinių priežasčių yra ta, kad be- 
veik visos Vakarų Europos valstybės moka šeimos pašalpas vaikų 
turinčioms šeimoms, nepriklausomai, ar šeimoje yra abu tėvai, ar 
tik vienas. Dėl šios politikos bei visų kitų vyriausybės vykdomų 
perpaskirstymo programų Europos socialinėms demokratijoms pa- 
vyko sumažinti santykinio skurdo lygį tarp vaikų 487 (palyginus 
su situacija, kuri būtų buvusi be šių programų), kai JAV įstengia 
sumažinti šį lygį tik 1395 (Smeeding, Financial Poverty in Developed 
Countries, 1997). 

Ikimokyklinio ugdymo programos, tokios kaip Head start bei 
Rick Perry? ikimokyklinė programa irgi pasitvirtino mažinant vėlesnį 
nepilnamečių nusikalstamumą ir teikė daugelį kitų teigiamų rezul- 
tatų. Kai kurie tyrimai parodė, jog iš kiekvieno šiems programoms 
išleisto dolerio mokesčių mokėtojai sutaupo keturis dolerius, nes 
būtent tiek kartų mažiau ateityje yra areštų, įkalinimų, ir tiek kar- 
tų mažiau yra nedarbo bei reikia socialinių pašalpų tiems, kurie da- 
lyvavo ikimokyklinėse programose. 

Programos, dėstomos vaikams mokyklose bei mokančios juos, 
kaip taikiai spręsti konfliktus, padeda sumažinti ateities smurto 
mastus (Protrow-Stith, Deadly Conseguences, 1993). Kai kurie politi- 
kai buvo aiškiai įsitikinę, jog pavojingas jaunimas, gyvenantis skur- 
džiuose senamiesčio getuose, yra nepataisomas, todėl tyčiojosi iš 
čio krepšiniu“ - turėdami omeny, jog tai tiesiog mokesčių mokė- 
tojų pinigų švaistymas. Tikrovė patvirtino, kad šios programos bu- 
vo vienos iš veiksmingiausių mažinant paauglių nusikalstamumo 
ir smurto paplitimą. Daugiausia moksleivių nusikaltimų padaroma, 
ir tai nekeista, po pamokų (nuo 15.00 val.). Taigi pasirinkti šias va- 
kai, dailei, vaidybai ir kt. - buvo ne tik logiška, bet ir sėkminga. 

Vaikams, matantiems smurtą šeimose ar kaimynystėje, gresia pa- 
didinta rizika patiems tapti agresyviais. Kad užkirstų tam kelią, gru- 
pė vaikų psichiatrų bei psichoanalitikų iš Jeilo universiteto Vaikų 
tyrimų centro, vadovaujama Donaldo Coheno ir Steveno Maran- 
so, susitarė su New Haveno policijos departamentu, kad šis teiks 
centrui informaciją apie bet kurį įvykusį (nesvarbu, dieną ar nak- 
tį) nelaimingą ar smurtinį atsitikimą, kuriame dalyvavo vaikas. Ga- 
vus pranešimą centro darbuotojas nedelsdamas išvyksta į atsitiki- 
mo vietą, apklausia vaiką bei jo šeimos narius ir, jei būtina, orga- 
nizuoja tolesnes konsultacijas ir gydymą (The Police-Menthal Health 
Partnership, 1995). Ši programa vis dar tobulinama ir, žinoma, pri- 


* Bendrojo lavinimo programos, skirtos vaikų iš neturtingų šeimų visapusiš- 
kam lavinimui ir ikimokykliniam ugdymui. (Vertėjo pastaba) 

reiks tam tikro laiko, kol bus galima įvertinti jos laimėjimus, bet 
jau dabar ji rodo logišką ir pažangų atsaką į gerai žinomą situaci- 
ją, galinčią tapti ateities smurto priežastimi. 

Ši programa taip pat iliustruoja dar vieną pažangią naujovę 
smurto prevencijoje, kurią New Haveno policija pradėjo įgyven- 
dinti viena pirmųjų - „bendruomenės apsaugą“, t. y. policijos pa- 
reigūnų mokymą ir skatinimą palaikyti bei plėtoti nuolatinius ry- 
šius su jų aptarnaujamų apylinkių gyventojais, stengiantis pažinti 
jų problemas bei mokytis užbėgti joms už akių, nelaukiant, kol 
įvyks nusikaltimas, kad suimtų ką nors. Šis metodas padėjo suma- 
žinti nusikaltimų skaičių daugelyje miestų, kur jis buvo taikomas. 
Pabrėžtina, kad šis metodas policijos pareigūnų profesionaliam 
vaidmeniui suteikia naują turinį, įtraukiant į jį daug vadinamojo 
socialinio darbo ir visuomenės psichiatrijos elementų. Kartu tai at- 
neša kur kas geresnių rezultatų nei tradicinis policijos darbas. 

Prievarta prieš vaikus yra dar viena iš gerai žinomų padidintos 
ateities smurto rizikos priežasčių. Siekiant sumažinti šią riziką svar- 
būs du žingsniai: užkirsti kelią pačiam smurtui prieš vaikus ir, jei 
to padaryti nebuvo įmanoma, prievartą patyrusiems vaikams pa- 
dėti atsigauti po traumos, kad jie patys netaptų agresyviais. Dau- 
guma išsivysčiusių valstybių yra įdiegusios pranešimų apie smur- 
tą prieš vaikus sistemas, kurios įpareigoja gydytojus, mokytojus bei 
kitus suaugusiuosius pranešti kompetentingai įstaigai apie bet ko- 
kius jiems žinomus ar įtariamus smurto prieš vaikus atvejus. Nors 
dėl to smurtas prieš vaikus neišnyko visiškai - priešingai, ilgainiui 
padaugėjo registruotų bei įrodytų atvejų, bent jau Jungtinėse Vals- 
tijose, tačiau mirtinų atvejų skaičius sumažėjo per pusę; taigi sis- 
tema padeda bent jau šia prasme. Iš tikrųjų šis sumažėjimas tik- 
riausiai įvyko tiek dėl to, kad buvo įdiegta pranešimų sistema, tiek 
dėl išplėtoto visuomenės informavimo bei mokymo. 

Žinoma, pranešimas apie jau įvykusį smurtą prieš vaikus yra ne 
taip pageidaujamas, kaip smurto prevencija. Šia prasme žinotina, 
kad mirtini smurto atvejai įvyksta šešiasdešimt kartų dažniau šei- 
mose, kurių metinės pajamos yra mažesnės nei 15 000 JAV dole- 
rių, nei šeimose, kurių metinės pajamos viršija 30 000 JAV dolerių! 

(Sedlock ir Broadhurst, Third National Incidence Study of Child Abu- 
se and Neglect, 1996). Faktiškai visų kitų formų smurtas prieš vai- 
kus dažniau įvyksta skurdesnėse šeimose negu pasiturinčiose. Tai- 
gi šia prasme pajamų skirtumo mažinimas taip pat galėtų tapti vie- 
na galingiausių smurto prevencijos priemonių. Medicinos bei so- 
cialinių darbuotojų vizitai į vienišų jaunų motinų, t. y. tų, kurios 
dažniau vartoja smurtą prieš savo vaikus, namus, kad padėtų joms 
išmokti suprasti bei auklėti vaikus, taip pat smarkiai sumažino 
smurto naudojimo atvejų skaičių. 

Motinos, patyrusios prievartą praeityje, ar iš savo vyrų ar su- 
gyventinių patiriančios ją šiuo metu, irgi labiau yra linkusios žiau- 
riai elgtis su savo vaikais. Todėl joms patariant bei teikiant psicho- 
terapeutų pagalbą, potrauminio streso gydymą ar sudarant galimy- 
bę apsigyventi moterų, patyrusių stresą, centre, gali padėti suma- 
žinti tikimybę, kad jos žiauriai elgsis su savo vaikais. 


Narkotikai ir smurtas 


Paskutinis rizikos veiksnys, darantis įtaką smurtinio elgesio ti- 
kimybei, yra piktnaudžiavimas narkotikais. Tačiau šios sąveikos 
priežastis yra dažnai neteisingai suprantama galvojant, kad patys 
uždrausti narkotikai sukelia norą smurtauti dėl savo psichofarma- 
kologinio poveikio smegenims ir elgesiui. Iš tikrųjų yra priešingai. 
(Miczek ir kt., Alcohol, Drugs of Abuse, Aggression and Violence, Reiss 
ir Roth Understanding and Preventing Violence, 1994.) Du iš plačiau- 
siai vartojamų narkotikų iš tikrųjų slopina arba neutralizuoja smur- 
tą. Tai marihuana ir heroinas (bei kiti opiatai). Toje pačioje situaci- 
joje šių narkotikų paveikti žmonės mažiau linkę į agresiją nei tie, 
kurie jų nevartoja. Stimuliuojančių narkotikų, tokių kaip kokainas 
ar amfetaminai, poveikio agresyviam elgesiui mechanizmas yra su- 
dėtingesnis, bet, trumpai tariant, kai kuriuos žmones jie veikia ska- 
tindami jų agresyvumą, ypač jau turinčių ribinių psichikos sutri- 
kimų bei galinčių dėl šių narkotikų poveikio tapti paranojikais; kitų 
žmonių, pavyzdžiui, vaikų, turinčių orientacijos sutrikimų, nenor- 

maliai aktyvių ir pan., agresyvumą jie slopina; bet daugumos žmo- 
nių agresyvumui jie neturi didelės įtakos. Smurtas tikrai nėra pa- 
grindinė problema, atsirandanti dėl haliucinogeninių narkotikų, to- 
kių kaip LSD ar meskalinas, vartojimo. Šie narkotikai taip pat ne- 
nulemia didesnės dalies smurto, pastebimo juos vartojant. 

Didžiausia dalis smurto, siejamo su uždraustų narkotikų varto- 
jimu, yra nulemta paties jų uždraudimo fakto, dėl kurio jų eko- 
nominė vertė buvo smarkiai padidinta, kai kas net gali pasakyti 
„subsidijuota“, vyriausybės. Egzistuoja milžiniška ir nepaprastai 
pelninga šių narkotikų rinka, kuri, būdama nelegali, negali būti re- 
guliuojama įprastu taikiu būdu, taikomu teisėtų prekių rinkoms, 
t. y. vyriausybės veiksmais. Kaip padarinys tarp narkotikų prekei- 
vių vyksta kruvinieji karai dėl kuo didesnės šios rinkos kontrolės. 
Štai kas nulemia didesnę dalį su uždraustais narkotikais siejamo 
smurto. Patys narkotikai to nedaro. Kalta yra teisės sistema. Kal- 
tas yra „karas prieš narkotikus“, kuris intensyvina „narkotikų ka- 
rą tarp nelegalių prekeivių. Dėl šios priežasties veiksmingiausias 
būdas užkirsti kelią su narkotikais siejamam smurtui - tai žvilgte- 
lėti į jį kaip į sveikatos apsaugos ir profilaktinės medicinos proble- 
mą (nes tai tiesa) bei pradėti gydyti narkomanus, o ne bausti juos 
kaip nusikaltėlius. Smurtas, susijęs su nelegaliais narkotikais, iš- 
nyks, jei Kolumbijos narkotikų kartelis bei senamiesčių narkotikų 
prekeivių gaujos pasitrauks iš verslo rytoj, o šie narkotikai bus dek- 
riminalizuoti šiandien. 

Kad ir kaip būtų ironiška, bet vienintelis narkotikas, tikrai su- 
keliantis smurtinį elgesį per savo psichofarmakologinį poveikį sme- 
genims bei elgsenai, nėra uždraustas - tai alkoholis. O pavojin- 
giausias iš visų narkotikų, neturintis artimų analogų, kurio vien 
vartojimas yra smurto aktas, nes jis žudo tiek jį vartojantįjį, tiek 
šalia jo esančius aplinkinius, o aukų skaičius nepalyginamai virši- 
ja žūstančių narkotikų prekeivių karuose skaičių, taip pat yra le- 
galizuotas — tai tabakas. Taip tikrasis įstatymų dėl narkotikų po- 
veikis buvo smurtą stabdančių narkotikų uždraudimas, legaliza- 
vimas vieno narkotiko, sukeliančio smurtą, bei kito, kurio vien var- 
tojimas yra smurto aktas, karų tarp nelegalių (bet stabdančių smur- 

tą) narkotikų prekeivių sukėlimas, nelegalių narkotikų industrijos, 
pakankamai galingos, kad sugriautų kelias silpnas trečiojo pasau- 
lio valstybes, subsidijavimas, AIDS epidemijos pasunkinimas ir t.t. 
Akivaizdu, kad panaikinus šiuos įstatymus bei gydant, o ne bau- 
džiant narkomanus, būtų žengtas svarbiausias ir rezultatyviausias 
žingsnis antrinės smurto prevencijos kelyje. RAND korporacija 
(Caulkins ir kt., Mandatory Minimum Drug Sentences, 1997), pavyz- 
džiui, nustatė, kad sunkių narkomanų gydymo dėka rimtų nusi- 
kaltimų asmeniui bei turtui skaičius sumažėjo dešimt kartų dau- 
giau negu dėl tradicinės teisėsaugos praktikos, bei penkiolika kartų 
daugiau nei laisvės atėmimo bausmės taikymo dėka. Taip pat nė 
kiek ne keista, kad gydymas buvo daug veiksmingesnis mažinant 
kokaino vartojimą, nei įprasta teisėsaugos praktika ar laisvės at- 
ėmimo bausmė. 


7 SKYRIUS 


Tretinė prevencija: gydymas 


Paradoksalu, tačiau nors kiekvienam yra gerai pažįstama frazė, 
kad lašas profilaktikos atstoja marias gydymo, daugelis mūsų gal- 
vodami apie mediciną paprastai įsivaizduojame būtent diagnozuo- 
tų ligų gydymą, nors iš trijų kovos su liga lygių šis, pastarasis, yra 
mažiausiai svarbus ir veiksmingas, t. y. mažiausiai rentabilus san- 
tykine prasme ir mažiausiai kliniškai efektyvus absoliučia prasme. 
Lygiai tokia pat taisyklė galioja diskusijoms apie smurto prevenci- 
ją masinės informacijos priemonėse ar politinėje arenoje, kur dau- 
giausia dėmesio skiriama teismams, policijai, įkalinimo įstaigoms 
bei bausmių sistemai, kaip pagrindiniams įrankiams kovoje su nu- 
sikalstamumu ir smurtu, nors visi jie yra kur kas mažiau efekty- 
vūs (tiek santykine, tiek absoliučia prasme) mažinant rimto smur- 
to mastus, negu pirminė ir antrinė prevencija. Kaip pavaizduosiu 
toliau, įrodinėjimo našta priklauso bet kam, kas teigia galįs pagrįsti, 
jog įkalinimo įstaigos ir bausmių sistema bent kiek sumažina ben- 
drą smurto lygį, kadangi egzistuoja daugybė įrodymų, rodančių jas 
galint netgi padidinti smurto paplitimą visuomenėje. Policijos pa- 
jėgos savo gebėjimą užkirsti kelią smurtui pagerino tik tiek, kiek 
skyrė dėmesio prevencijai iki faktiško nusikaltimo padarymo, užuot 
bausdamos jau įvykdytų nusikaltimų kaltininkus, kaip buvo pasi- 
elgta „bendruomenių apsaugos“ koncepcijoje, aptartoje ankstesnia- 
me skyriuje — tai perėjimas nuo tretinės prie pirminės ir antrinės 
prevencijos. 

Aš neneigiu fakto, kad tiek klinikinė medicina, tiek teisėsaugos 
ir bausmių sistemos, matyt, visada atliks tam tikrą vaidmenį už- 
tikrinant visuomenės sveikatą bei saugumą, nes netgi pirminė ir 
antrinė prevencijos niekuomet nebus visiškai veiksmingos. Tačiau 

esu įsitikinęs, kad tai turi būti griežtai trečiaeilis dalykas. Didžiau- 
sia klaida, padaryta Jungtinių Valstijų tiek sveikatos apsaugos, tiek 
teisėsaugos srityje, yra ta, kad daugiausia dėmesio - laiko ir pini- 
ginių investicijų prasme - skiriama tretinei prevencijai, 0 pirminė 
prevencija nustumiama į trečią vietą. Galiausiai tai kainuoja daug, 
o naudos duoda mažai. 

Tretinė smurto prevencija vykdoma teismų, policijos, įkalinimo 
įstaigų ir bausmių sistemos rėmuose. Aš sakau „vykdoma“, o ne 
„vykdoma“ todėl, kad ši prevencijos rūšis paprastai nėra veiksminga 
užkertant kelią smurto plitimui. Tai dar švelniai pasakyta. Panašiai 
kaip Vienoje XIX a. penktąjį dešimtmetį akušeriai netyčiomis užkrės- 
davo savo pacientes „pogimdymine karštlige“, kaip vėliau įrodė jų 
kolega Semmelweissas!“, teisėsaugos ir pataisos įstaigų darbas iš tik- 
rųjų padidina smurto mastus visuomenėje, užuot mažinęs juos, ne- 
priklausomai nuo šių sistemų darbuotojų turimų gerų ketinimų. Šia 
prasme šios sistemos su jų kovos su smurtu pastangomis šiandien 
yra beveik tame pačiame išsivystymo lygmenyje, kokiame buvo aku- 
šerija Semmelweisso laikais. Dabar mes žinome tą klaidą, kurią da- 
rė tuometiniai akušeriai: jie neplovė rankų ir nesterilizavo įrankių. 
Tačiau kokia yra teisėsaugos klaida? Pagrindinė klaida, mano įsiti- 
kinimu, yra nesugebėjimas atskirti paprasto laisvės suvaržymo nuo 
bausmės, bei įsivaizdavimas, jog pastaroji užkirs kelią smurtui. Ar 
taip yra iš tikrųjų? Panagrinėkime įrodymus. 


1. Jei apžvelgtume tyrimus, per pastaruosius šešiasdešimt metų atlik- 
tus vaikų auklėjimo srityje, pamatytume, kad patikimiausiai patvir- 
tinama ir labiausiai nuosekli jų išvada rodo, kad kuo griežčiau vai- 
kai yra baudžiami šeimoje, juo Žiauresni jie tampa tiek vaikystėje, 
tiek ir užaugę. 


!V Dr. Ignaz Semmelweiss (1818-1865) - vengrų gydytojas, praktikavęs gimdy- 
mo namuose Vienoje. Susirūpinęs aukštu gimdyvių mirštamumu (184) jis ištyrė 
akušerių darbo sąlygas skirtinguose ligoninės skyriuose ir nustatė, kad gydytojai 
dažniausiai dirbo vienu metu ir morge, ir operacinėje, ir neplaudavo rankų, todėl 
užkrėsdavo gimdyves mirtina infekcija. Privertus juos plauti rankas chloro skiedi- 
niu po kiekvieno skrodimo ar naujagimio priėmimo užkrėtimų skaičių pavyko su- 
mažinti iki 17. (Vertėjo pastaba) 

2. Pavojingi nusikaltėliai, su kuriais aš dirbau dvidešimt penkerius me- 
tus, vaikystėje dažniausiai buvo baudžiami savo tėvų taip griežtai 
ir žiauriai, kaip tik įmanoma nubausti vaiką nenužudant jo. Iš es- 
mės žiauriausi iš jų buvo tie, kuriuos bausdavo griežčiausiai - pasi- 
kėsinimo nužudyti aukos. Jei bausmė iš tikrųjų stabdytų smurtą, šie 
žmonės niekada nebūtų tapę agresyviais. 


3. Kalėjime turėjau galimybę kasdien stebėti bausmių poveikį. Juo 
griežčiau kalėjimo administracija bausdavo kalinius, juo agresyves- 
ni pastarieji darydavosi, tuo užsitraukdami dar griežtesnes bausmes. 
Taip sukosi šis begalinis abipusiškai žalingas užburtas ratas, kuris 
dažniausiai pasiekdavo kulminaciją kaliniui įniršus tiek, kad jam bū- 
davo nusispjauti, gyvens jis ar mirs. Jis trokšdavo tik vieno - atker- 
šyti savo skriaudikams. 


Teisėsaugos institucijų ir pataisos įstaigų darbas buvo grindžia- 
mas didžiule klaida, o būtent, tikėjimu, kad bausmės sulaikys, su- 
stabdys ar nuslopins smurtą, tačiau tai yra galingiausias iš kada 
nors išrastų smurto sukėlėjų. Tai paaiškinama agresyvia elgesio psi- 
chodinamika, aprašyta ankstesniuose skyriuose: bausmė didina gė- 
dos ir pažeminimo jausmus ir mažina kaltės jausmą, o tai sudaro 
pakankamas psichologines sąlygas agresyviam elgesiui, nes įniršio, 
sukelto pažeminimo, nestabdo kaltės suvokimas. 

Kaip šioje situacijoje mums pasielgti su nusikalstamumu ir baus- 
mėmis? Lygiavertis šiam klausimui yra klausimas, ką mums dary- 
ti su smurtu: tiek nusikalstamumo, tiek baudimo forma. Pirmuoju 
ir svarbiausiu principu turėtų tapti nieko nedarymas, kitaip tariant, 
reikia nutraukti dabartinį elgesį, kuris tik sukelia smurtą, - reikia 
liautis reaguoti į smurtą, mūsų vadinamą nusikaltimu, ir kitą smur- 
tą, vadinamą bausme. 

Aš nesakau, kad būtų protinga žagintojams ir žudikams leisti 
laisvai vaikščioti gatvėmis. Fiziškai agresyvių Žmonių fizinis laisvės 
suvaržymas, įskaitant jų izoliavimą ar „karantinavimą uždarose 
įstaigose, kartais yra vienintelė iki šiol mūsų nemokšiškumo išras- 
ta priemonė, laikinai užkertanti kelią būsimam smurtui. Tačiau 
žmonių baudimas, t. y. tyčinis skausmo sukėlimas daugiau negu yra 

neišvengiama fiziškai apribojant jų laisvę, yra tik dar didesnis smur- 
tas (šį kartą iš mūsų pusės), ir tik sukelia dar didesnį smurtą (iš mū- 
sų nubaustų „nusikaltėlių“ pusės). 

Kadangi laisvės apribojimas pats savaime yra susijęs su prievar- 
ta bei fizine jėga ir neišvengiamai bus kai kurių asmenų (nors ne vi- 
sų) vertinamas kaip bausmė, būtų tikslinga naudoti jį tik prieš fiziš- 
kai agresyvius žmones. Kitaip tariant, atėjo laikas liautis perpildyti 
kalėjimus, kraipyti ekonominius prioritetus bei versti nepavojingus 
žmones išgyventi prievartą, skatinant juos pačius tapti agresyviais, 
įkalinant bet kurį asmenį už nepavojingus nusikaltimus. Įkalinimas už 
turtinius nusikaltimus arba nusikaltimus, susijusius su narkotikais, 
ar pažeidžiančius viešąją moralę, kaip prostitucija ar azartiniai loši- 
mai, yra žalinga praktika, pasmerkta žlugti, jei ja siekiama sumažinti 
smurto mastus visuomenėje, kadangi tiesiausias kelias paversti ramų 
asmenį agresyviu - uždaryti jį į kalėjimą. Žinoma, tai pasitvirtina ne vi- 
suomet, kaip liudija Thoreau, Gandhi, Martino Luthero Kingo, Nel- 
sono Mandelos ir kitų Žmonių, išgyvenusių kalėjimo žiaurumus, bet 
netapusių agresyviais, pavyzdžiai. Tačiau dauguma asmenų, užda- 
romų į kalėjimus už nesmurtinius nusikaltimus, neatsiduria ten už 
dalyvavimą politinių protestų akcijose. Jie įkalinami už smulkius 
(dažniausiai be aukų) nusikaltimus, padarytus jų iš silpnumo, skur- 
do ir nevilties, pavyzdžiui, už narkomaniją ar (moterų atveju) pros- 
tituciją; ir net jeigu jie nėra nieko sužaloję, dauguma jų neturi Kin- 
go ar Mandelos asmenybės stiprybės ir moralinių išteklių. Aš pats 
mačiau labai daug Žmonių, nusprendusių, jog geriausia gynyba (nuo 

Šią strategiją jie pasiėmė su savimi į gatves išėję į laisvę. 


Kodėl yra būtini antikalėjimai 


Patys kalėjimai iš esmės galėtų padėti užkirsti kelią smurtui, 
užuot jį skatinę, jeigu tik mes pirma atlaisvintume juos, sugriautu- 
me jų pastatus ir jų vietoje pastatytume naujo ir priešingo tipo įstai- 
gas — uždarus, saugius gyvenamuosius koledžus, kurių tikslas ir 

funkcijos būtų pedagoginio ir gydomojo, bet ne baudžiamojo po- 
būdžio. Tikslinga būtų įkurti tokias įstaigas gydomosios bendruo- 
menės pavidalu su visapusišku narkomanijos ir toksikomanijos gy- 
dymu bei visomis kitomis medicininėmis ir psichologinėmis paslau- 
gomis, būtinomis, kad padėtume asmeniui užgydyti žaizdas, defor- 
mavusias jo charakterį bei apnuodijusias jo žmogiškąją prigimtį. 

Jeigu kam idėja kalėjimus pakeisti mokyklomis pasirodys uto- 
pine, leisiu sau priminti, kad kalėjimai jau yra ir visada buvo mo- 
kyklos, tik skyrėsi tuo, kad jose mokė ir moko nusikalstamumo, 
smurto, pažeminimo, degradavimo, žiauraus elgesio ir išnaudoji- 
mo vietoje taikos, meilės ir orumo. Taigi aš viso labo siūlau vieno ti- 
po mokyklas pakeisti kitomis. 

Tokio pobūdžio projektas buvusiems agresyviems asmenims pa- 
dėtų išmokti, kaip taikiai įgyti savigarbos ir savęs vertinimo jaus- 
mus, sulaukti pagarbos iš aplinkinių, sugebėti teisėtai ir tikroviš- 
kai didžiuotis savo įgūdžiais, žiniomis bei laimėjimais, t. y. įgyti ži- 
nių, būtinų kiekvienam, kuris privalo suvokti agresyvaus elgesio 
alternatyvas, kai jo savigarbai gresia pavojus. Tai leistų šiems žmo- 
nėms tapti konkurenciškais darbo rinkoje ir ekonomiškai nepriklau- 
somais bei sugrįžus į kasdienį gyvenimą įnešti savo produktyvų in- 
dėlį į visuomenės pažangą. Tačiau kad taip atsitiktų, visų pirma mes 
patys turėsime atsisakyti potraukio smurtauti, t. y. bausti kitus - pakeisti 
jį pedagoginiais ir gydomaisiais siekiais, kad palengvintume bran- 
dą, raidą ir gydymą. 

Kokios programos turės būti taikomos kaliniams, kad tikimybė, 
jog jie atsisakys smurto kaip elgesio modelio, maksimaliai padidė- 
tų? Visų pirma reikia sukurti kalėjimų priešybę - antikalėjimus. Rei- 
kėtų pradėti nuo jų architektūros - jų stilius turėtų kelti absoliučiai 
priešingas asociacijas, negu yra šiuo metu. Dabartiniai kalėjimai ar- 
chitektūros požiūriu yra sukonstruoti žvėrynų pavyzdžiu - tiksliau, 
kadaise egzistavusių Žvėrynų, pakeistų zoologijos sodais po to, kai 
gyvūnų prižiūrėtojai suprato, jog seno tipo žvėrynai su tikroviško- 
mis grindimis, sienomis ir plieno grotomis yra per Žiaurūs gyvū- 
nams, kad pastarieji galėtų ten išgyventi. Tačiau žmonės tebelaiko- 
mi žvėrynuose, kuriuose jokia civilizuota visuomenė neleistų laiky- 

ti gyvulių. Pati kalėjimų išvaizda įteigia kaliniams mintį: „Jūs esate 
gyvuliai todėl, kad čia Žvėrynas, o žvėrynai yra vieta gyvuliams lai- 
kyti.“ Keista, kad vėliau stebimės, kodėl vyrai ir moterys, su kuriais 
mes elgiamės panašiai, iš tikrųjų elgiasi kaip gyvuliai, tiek būdami 
šiame žmonėms skirtame Žvėryne, tiek sugrįžę į visuomenę. 

Dėl šios priežasties turime sukurti kalėjimų priešybę, kuri savo 
išvaizda atrodytų kaip įstaiga, tikrai skirta žmonėms, 0 ne gyvu- 
liams, t. y. jauki, maloni, civilizuota ir humaniška. Žengę šį žings- 
nį visiems tokių įstaigų „pacientams“ galėtume suteikti galimybę 
įgyti tokį išsilavinimą ir/arba profesinę kvalifikaciją, kokių tik jie pa- 
jėgtų ar pageidautų įgyti. Žinoma, turėsime užtikrinti bet kokių šių 
žmonių turimų ligų, įskaitant dantų, psichikos, narkomanijos ir tok- 
sikomanijos, gydymą bei įdiegti daugelį gydomosios bendruome- 
nės principų kasdieniame šio internato gyvenime, įskaitant dažnus 
grupinius susitikimus bei pokalbius su kitais pacientais ir perso- 
nalo nariais, turinčiais specialų psichoterapinį pasirengimą. Galu- 
tinis viso šio sumanymo tikslas būtų pakeisti „išsigimėlių gamyk- 
las“, kuriomis yra dauguma šiuolaikinių kalėjimų, gydomosiomis 
bendruomenėmis, skirtomis smarkiai sužeistiems ar kenčiantiems 
žmonėms, kad jie atkurtų savo žmoniškumą arba pakeltų jį į tokį 
lygį, kokio niekuomet nebuvo pajėgę pasiekti anksčiau, trumpai ta- 
riant — padėtų jiems išsigydyti ir kartu išmokti, kaip išgydyti kitus 
ar net atlyginti jų pačių padarytą žalą. Tai, be abejonės, yra didžiulė 
užduotis, bet aš pabandysiu čia apibendrinti keletą pagrindinių 
principų, kuriais vadovavomės ir kurie leido smarkiai sumažinti 
smurto paplitimą dviejose pataisos įstaigų grupėse: iš pradžių Ma- 
sačiūsetso kalėjimuose 1981-1991 m., o vėliau San Francisko kalė- 
jimuose — nuo 1998 m. iki šių dienų. 


Seminarai smurto prevencijos tema 
Pirmasis principas galėtų atrodyti per daug akivaizdus, kad jį 


reikėtų aiškinti, tačiau kalėjime vyrauja tokia anomali, agresyvi, pa- 
togeniška, traumuojanti, žiauri bei barbariška aplinka, veikianti tiek 

kalinius, tiek prižiūrėtojus, kad aš greitai supratau, jog turėsiu nuo 
pat pradžių nuodugniai aiškinti akivaizdžiausius dalykus. Taigi pa- 
matas, kuriuo turi remtis visi santykiai tarp Žmonių, jeigu norima 
atsigręžti nuo smurto, užuot atsigręžus į jį, yra nuoširdumas ir abi- 
pusė pagarba. Bet kurioje kitoje aplinkoje - asmeninėje, profesi- 
nėje ar psichoterapinėje - tai yra savaime suprantama taisyklė. Ta- 
čiau kalėjime niekas, kas yra Žmoniška ir įprasta kitur, negali būti 
savaime suprantamu dalyku. Todėl kalbėdamas apie pagarbos ap- 
linkiniams svarbą aš neturiu omenyje kokių nors subtilybių, bet 
kalbu apie būtinybę vengti tokio kalėjimo prižiūrėtojų (naujokų) 
elgesio, kai kartą apie mano atvykimą pokalbiui su vienu kaliniu 
prižiūrėtojas visu balsu suriko: „Ei, šikniau, galvos daktaras atėjo 
tavęs aplankyti!“ Žinoma, senesni ir protingesni prižiūrėtojai ge- 
riau tai suvokė ir mėgino paaiškinti jaunesniesiems bendradar- 
biams, kokį rimtą pavojų pastarieji panašiu savo elgesiu kelia vi- 
siems. Aš pats man pavaldiems jaunesniesiems personalo nariams 
stengiausi paaiškinti, kad jeigu jie nėra pasiruošę nuoširdžiai gerbti 
kiekvieno agresyvaus asmens, su kuriuo jiems teks bendrauti, ir ne- 
įžeidinėti jo žmogiškojo orumo, jiems geriau susirasti kitą darbą, 
nes priešingu atveju jie kels pavojų tiek sau, tiek kitiems bendra- 
darbiams ir niekuo nepadės kaliniams. Iš esmės čia kalbama apie 
du principus: 


1. Rodydami pagarbą kitiems, Jūs kartu mokote juos pagarbos, kadangi 
vienintelis veiksmingas mokymo metodas - rodyti tinkamą pavyzdį. 


2. Lygiai kaip nepagarba yra galingiausia smurto provokacija, visapu- 
siška pagarba yra galingiausia priemonė kovoje su juo. 


Kaip galima gerbti žmones, kurie buvo tokie Žiaurūs ir padarė 
tiek žalos kitiems, kaip šie pavojingi nusikaltėliai? Atsakau: atsklei- 
džiant ar padedant ugdyti tą dalį jų asmenybės, kuri nėra Žiauri ar 
žalinga - tą dalį, kuri nebenorėtų būti agresyvi. Paprastai paaiškėja, 
kad šios savo asmenybės dalies jie bijo labiausiai, nes ji mažiausiai 
linkusi agresyviai gintis nuo grėsmės didžiulio pažeminimo, kelian- 
čio pavojų jų asmenybės sanglaudai ir egzistavimui. Kaip ir bet ku- 
rio psichiškai nesveiko Žmogaus tam tikra proto dalis yra sveika ir 

neatitrūkusi nuo tikrovės. Štai su šia proto dalimi ir gali dirbti gy- 
dytojas. Panašiai ir bet kurio sociopatinio ar narcisizmu pasižymin- 
čio smurtinio nusikaltėlio asmenybės dalis yra ar bus (jeigu asmuo 
yra ganėtinai užsispyręs ir kantrus) pajėgi jausti išgyvenimus bei su- 
sirūpinimą, kaltę bei sąžinės graužimą dėl savo aukų, nors asmuo 
stengsis nuslopinti ar pabėgti nuo šios savo pusės. 

Kaip neleistina vertinti žmogaus pagal jo blogiausią poelgį gy- 
venime, lygiai taip neleistina sumenkinti ir jo asmenybės, tapati- 
nant ją visą su žalingiausiomis ar patologinėmis jos naudojamos 
gynybos priemonėmis. Žinoma, turite atpažinti tikrąją asmenybės 
prigimtį, jei ruošiatės kam nors padėti įveikti jas, bet jei sutelkiate 
dėmesį tik šiam tikslui, vadinasi, nesirūpinate skatinti bet kokį ga- 
limą sveikesnį ir brandesnį asmens potencialą. 

Galiu suprasti tuos, kurie paklaus, kodėl turėtume eikvoti tiek 
daug energijos Žmonių, padariusių tiek siaubingų dalykų, labui? 
Kodėl mums verčiau neužsiėmus, pavyzdžiui, jaunimo problemo- 
mis, kol jis netapo toks pat žalingas ir agresyvus kaip šie nusikal- 
tėliai? Atsakydamas į šį klausimą galiu tik priminti, kad tai visų pir- 
ma nėra „arba-arba“ pasirinkimas. Žinoma, būtina iš anksto dirbti 
su žmonėmis, kol jie dar nėra pažeisti, kaip šie asmenys. Tačiau 
yra kai kas, kas susiję su smurto priežastimis ir prevencija, ką įma- 
noma suprasti tik dirbant su šiomis „mirusiomis sielomis“, kurios 
yra pavojingiausi Žmonės iš visų, lygiai kaip yra tam tikrų dalykų, 
susijusių su mirtinomis fizinėmis ligomis, kuriuos įmanoma suži- 
noti tik ištyrus mirusiųjų kūnus. Pamokos, išmoktos iš kalinių, ga- 
li tapti naudingos ar net būtinos, jei norime sugebėti padėti visuo- 
menės nariams, kurie (dar) nėra taip sužeisti. Be to, negalima pa- 
miršti, kad itin pavojingi asmenys, šiuo metu esantys kalėjimuo- 
se, tebėra gyvi, ir kai kurie iš jų, net labai pavojingi, teisinės siste- 
mos bus sugrąžinti atgal į visuomenę, todėl pastarosios saugumui 
nėra tas pat, kokį gydymo kursą jie gaus įkalinimo metu. Netgi tie, 
kurie liks kalėjime, galėtų kelti pavojų kalėjimų administracijai, lan- 
kytojams, kitiems kaliniams ir galiausiai sau patiems, jei tik mes 
nepadėsime ištaisyti šios padėties. Be to, yra vienas svarbus skir- 
tumas tarp tų, kurių kūnai yra mirę, ir tų, kurie patyrė sielos mir- 

tį: pastaruosius dar įmanoma prikelti, bent jau iki tokio lygio, kad 
jie niekam nekeltų pavojaus. 

Po trisdešimties metų darbo su pavojingiausiomis mūsų visuo- 
menės pagimdytomis asmenybėmis aš esu įsitikinęs, kad negalima 
nuleisti rankų ir palikti likimo valiai nė vieno iš jų. Net sunkiau- 
siai gydomi smurtautojai gali išmokti gyventi su aplinkiniais kon- 
struktyviai, o ne destruktyviai. Taigi yra daugybė priežasčių, dėl 
kurių net tie, kurie jaučia vien neapykantą kiekvienam pavojingam 
nusikaltėliui pasaulyje, galėtų nuspręsti (savo pačių naudai), kad 
šie Žmonės verti didžiausio mūsų dėmesio. 

Priėjome iki kitos sąvokos „pagarba“ reikšmės. Vokiečių kalbos 
žodis Achtung (dėmesys) taip pat reiškia pagarbą. Tai turi realią 
prasmę: jei iš tikrųjų gerbiate Žmogų, skiriate jam savo dėmesį, ir 
atvirkščiai, skirdami žmogui nepakankamai dėmesio, rodote jam sa- 
vo nepagarbą. Tai viena iš priežasčių, dėl kurių, mano galva, psi- 
choterapija ir psichoanalizė yra tokios gilios pagarbos žmogui ir jo 
orumui formos. Jų esmę sudaro visiško dėmesio skyrimas kitam 
žmogui. Dėmesio vertas ne tik Willie's Lomanas iš dramos Death 
of a Salesman", dėmesio reikia mums visiems. Kai jo gauname, ži- 
nome, kad mus gerbia. Tai padeda paaiškinti smurto etiologiją: už- 
puldinėti žmones yra paprasčiausias būdas patraukti jų dėmesį. Ka- 
dangi kiekvienam reikia pagarbos / dėmesio, nepavykus gauti jo tai- 
kiai, jis gaunamas su agresijos pagalba. Man niekada neteko su- 
tikti žmonių, kurie būtų taip absoliučiai ignoruojami ir žeminami, 
ir kuriems būtų skiriama (jei iš viso skiriama) tiek mažai dėmesio 
ar pagarbos, kaip kaliniams. 

Ironiška, ar net dar blogiau - tragiška, kad tikslas, kurio siekia ka- 
lėjimai, nuostata bei mintis, išreiškiamos simboliškai konkrečiais 
bausmių sistemos veiksmais ir kalėjimų pastatais, pradedant jų archi- 
tektūra (visiškai uždaro tipo) ir baigiant jų geografine padėtimi (kuo 
toliau nuo visuomenės), jų saugumo aparatu ir baudimo procedūro- 
mis („užrakink ir išmesk raktą ) gali atrodyti kaip masinis ir ypač 


"! Arthuro Millerio pjesė, pasakojanti apie tragišką eilinio amerikiečio, aklai ti- 
kėjusio Amerikos svajone (laisvė ir lygios galimybės visiems) bei pasidavusio tur- 
tų kaupimo manijai, likimą. (Vertėjo pastaba) 

brangus būdas vienam tikslui pasiekti: vengti dėmesio skirti kali- 
niams. Šį pagrindinį principą dar geriau išreiškia vadinamieji „kalė- 
jimai kalėjimuose“ - vienučių blokai ir paskutinis pasiekimas, pasku- 
tinis įmanomas žingsnis šia kryptimi, toliau už kurį, tikriausiai, ne- 
nueitų pati sudėtingiausia žmogaus sukurta technologija, vadinamas 
„sSuperkalėjimas“, kurį visą sudaro vienutės ir kuriame viskas yra su- 
kurta taip, kad kaliniai neturėtų, jeigu įmanoma, visiškai tiesioginio 
fizinio ar net vizualinio kontakto su bet kuriuo gyvu žmogumi (ar- 
ba negautų dėmesio ženklų iš nieko) metų metus! Trisdešimt JAV 
valstijų pastaraisiais metais pasistatė šiuos keistus išradimus, kuriuo- 
se 2000 m. sausio mėnesį jau buvo laikomi apie 25 000 kalinių visiš- 
kai nuolat izoliuoti. Už šią „pažangą JAV buvo griežtai pasmerktos 
JTO Komiteto prieš kankinimus 2000 metų gegužę. 

American Friends Service Committee organizacijos ataskaitoje 
(Inside the Walls, 2000) buvo pabrėžta: „Nors kitose šalyse taip pat yra 
izoliatoriai, jų naudojimas labai ribotas. Pavyzdžiui, Didžiojoje Bri- 
tanijoje tik 0,17 kalinių yra laikomi izoliuoti, palyginus su 1,870 ka- 
linių, laikomų JAV superkalėjimuose ir nežinomu skaičiumi žmonių, 
laikomų izoliuotų įprastuose kalėjimuose.“ Tačiau net šie duomenys 
nepakankamai įvertina skirtumą tarp JAV ir beveik bet kurios kitos 
valstybės. Mūsų laisvės atėmimo bausmės taikymo mastai yra nuo 
šešių iki dešimties kartų didesni negu bet kurioje kitoje valstybėje, 
išskyrus dvi buvusias policines valstybes - Rusiją ir Pietų Afriką. 

Svarbus smurto prevencijos principas skamba taip: visada su- 
teik Žmonėms galimybę kalbėti, prisimindamas, kad vienintelė 
veiksmų, tarp jų ir agresyvių, alternatyva yra žodžiai. Tai bendroji 
taisyklė, kuri gali pavirsti gyvybės ir mirties klausimu, kai paima- 
mi įkaitai. Platesniu mastu tai yra priežastis, kodėl derybos dažnai 
yra vienintelė alternatyva karui. Dėl tos pačios priežasties žodžio 
ir spaudos laisvė apskritai yra galingos prevencijos priemonės 
smurto visuomenėje. Pagaliau, mikrokosminiu mastu tai yra viena 
iš priežasčių, kodėl psichoterapija yra toks svarbus įrankis kovoje 
su smurtu - visas jos tikslas yra padėti žmonėms išreikšti savo jaus- 
mus žodžiais, o ne kumščiais ar ginklais, gauti tai, ko jie nori žo- 
dinių prašymų ir derybų, o ne kumščių ir ginklų pagalba, bei iš- 

mokti suprasti ir pažinti save, sugebėti apmąstyti, įvertinti, kriti- 
kuoti ir persvarstyti savo veiksmus žodžių ir minčių pagalba, užuot 
gyvenant nerūpestingai ir nesąmoningai. 

Kitas terapinis principas, svarbus dirbant su pavojingais kali- 
niais, jau buvo minėtas: niekad nepamiršti skirtumo tarp bausmės 
ir laisvės suvaržymo. Kaip bausmę aš suprantu tyčinį skausmo su- 
kėlimą, kuris viršija bet kokį neišvengiamą skausmą, sulaikant as- 
menį nuo žalos padarymo kitiems. Visada atsiminkite, kad: 


Baudimas stimuliuoja smurtą. 

Bausmė pati yra smurto forma. 

Smurtas veda tik į dar didesnį smurtą. 

Bausmė yra tik kitas keršto pavadinimas. 

Kerštas yra begalinis, vedantis tik į begalinį naujo keršto užburtą 


Žv s5E BIBLo 


ratą. 


Priešingai, laisvės suvaržymas - asmens laisvės ribojimas, kai tai 
yra vienintelis būdas neleisti jam daryti žalos sau ir kitiems, bet ne- 
sukeliant jokio išvengiamo fizinio ar moralinio skausmo ar sužalo- 
jimo - gali būti vienintelis smurto prevencijos būdas, kuomet asmuo 
nereaguoja į žodžius. Iš tikrųjų laisvės suvaržymo taikymas, kai as- 
muo nepajėgus valdyti savo agresyvių impulsų (bet tik tokį laiką, 
kuris būtinas, kad būtų išvengta galimo žalos padarymo), gali turė- 
ti raminamą bei palaikomą poveikį, tapti rūpestingumo išraiška. Tuo 
tarpu nesugebėjimas pritaikyti šios priemonės reikiamoje situacijo- 
je gali priversti asmenį, kuriam trūksta savitvardos, jaustis sukrės- 
tu, nemylimu, nesaugiu ir pulti į paniką. Jei tėvai ar mokytojai lei- 
džia vienam vaikui naudoti smurtą prieš kitą, pirmasis gali bijoti tik 
vieno - kad jeigu jis susipeš su kuo nors stipresniu už save, pasta- 
rajam taip pat bus leista pademonstruoti visą savo jėgą. Nereikia ma- 
nyti, kad suaugusiųjų psichologija šiuo aspektu skiriasi nuo vaikų 
psichologijos. Bet kokio amžiaus Žmonės gali jaustis saugiai tik tuo- 
met, kai bendrijos, kuriai jie priklauso, taisyklės neleidžia niekam 
skriausti kitų. Labai seniai, pirmaisiais mano profesinio rengimo me- 
tais, aš sužinojau, kad agresyvūs žmonės labiausiai bijo prarasti sa- 
vo agresyvumo kontrolę. Vieną naktį, mano budėjimo vienoje Har- 

vardo medicinos mokyklos psichiatrinėje ligoninėje metu, aš buvau 
iškviestas į vieną palatą padėti slaugos darbuotojams susitvarkyti su 
pacientu, kuris nenorėjo prisileisti nė vieno žmogaus iš didelės gru- 
pės susirinkusių slaugių, sanitarų ir apsaugos darbuotojų, laikyda- 
mas kėdę virš galvos ir grasindamas suluošinti bet ką, kas pamėgins 
prie jo prisiartinti. Žinodamas, kad jis yra paranojikas, aš visų pir- 
ma bandžiau jį nuraminti tikindamas, jog niekas nesiruošia jo 
skriausti. Tai nedavė jokio rezultato. Pagaliau apsidairęs aplinkui ir 
pamatęs, kiek personalo narių susirinko palatoje, aš užtikrinau jį, 
kad jei tik panorėję, jie galėtų lengvai palaužti jo pasipriešinimą ir 
neleisti jam nieko sužaloti. Supratęs mano mintį jis nurimo, padėjo 
kėdę į vietą, sutiko išgerti vaistus ir grįžo į savo lovą. 

Vėliau, pradėjęs vadovauti psichikos sveikatos programų įgy- 
vendinimui kalėjimuose, aš dar ne kartą buvau susidūręs su ta pa- 
čia problema. Beveik kasdien tai vienas, tai kitas kalinys prašė už- 
rakinti jį savo kameroje, nes jis baiminosi, kad „sprogs“ (kalėjimo 
žargonas, reiškiantis savikontrolės praradimą ar net sužvėrėjimą). 
Atrodo, jie labiau baiminosi ne sužaloti ką nors ar susižaloti pa- 
tys, ar patekti į bėdą, bet visiško savo impulsų praradimo pojūčio, 
kuris, atrodė, sukeldavo tam tikrą paniką, kraustymosi iš proto po- 
jūtį. Mes sakėme jiems, jog sutiksime užrakinti juos tokiam laikui, 
kokiam jie panorės, bet mainais siūlėme pasikalbėti apie tai, dėl ko 
paūmėjo baimė, ir pamėginti padėti atgauti savikontrolės jausmą, 
kad jiems nereikėtų išorinės kontrolės, užtikrinamos mūsų. 

Vienas svarbus dalykas, išplaukiantis iš viso, kas pasakyta, yra tai, 
kad gydymas įmanomas tik tuomet, kai abi dalyvaujančios jame ša- 
lys - pacientas ir gydytojas - jaučiasi fiziškai saugūs ir kontroliuoja 
save. Mes stengėmės iš visų jėgų užtikrinti tinkamą apsaugą susiti- 
kimų su kaliniais, kurie mums atrodė potencialiai pavojingi, metu. 
Kiekvienas stalas turėjo pavojaus signalo mygtukus, kad galima būtų 
pasikviesti į pagalbą užpuolimo atveju, be to, dėl viso pikto polici- 
jos pareigūnas visada būdavo netoliese. Kaliniai taip pat jautėsi sau- 
giau, kai buvo akivaizdu, jog pati aplinka yra saugesnė. 

Priešingai, kai asmuo supranta laisvės suvaržymą kaip bausmę, 
o ne kaip jos naudingą ir gydomąją alternatyvą, būtina prisiminti, 

jog atėmimas laisvės žaloti kitus yra vienintelė ir griežčiausioji 
„bausmė“, kuri būtina siekiant užkirsti kelią smurtui ir užtikrinti vi- 
sų saugumą. Kaip yra pasakęs didysis britų kriminologas seras Ale- 
xanderis Patersonas, teisės pažeidėjai baudžiami laisvės atėmimu ne 
vardan baudimo - laisvės suvaržymas, lydimas visapusiško žmo- 
gaus asmenybės ir jo gyvybės gerbimo, taip pat gali užtikrinti tai, 
ką didysis britų psichoanalitikas D. W. Winnicottas pavadino sau- 
gaus laikymo aplinka, tačiau nesugebėjimas užtikrinti minėtos pa- 
garbos, kai laisvės suvaržymas yra vienintelė priimtina smurto pre- 
vencijos priemonė, gali pavirsti daug griežtesne bausme. 

Galiausiai išsilavinimo ir darbo prieinamumo užtikrinimas yra viena 
galingiausių, efektyviausių ir sėkmingiausių smurto prevencijos priemo- 
nių, kuri yra ir viena pigiausių bei rentabiliausių. Niekas labiau ne- 
gu minėta priemonė ir tai, ką mes esame pajėgūs duoti mūsų įka- 
lintiems pavojingiems nusikaltėliams, negali labiau prisidėti prie vi- 
suomenės saugumo, kalinių perauklėjimo ir mokesčių mokėtojų pi- 
nigų taupymo užtikrinimo. 

Pastaraisiais metais San Francisko šerifas Michaelis Hennessey 
kartu su savo padėjėju Michaelu Marcumu ir jų programos admi- 
nistratorius Sunny Schwartzas dėjo bendras pastangas siekdami su- 
kurti bandomąją, intensyvią ir išsamią smurto prevencijos progra- 
mą, skirtą vyrams, įkalintiems už smurtinius nusikaltimus, bei pa- 
keisti baudžiamąjį teisėsaugos modelį atkuriamuoju. Paskutinius 
trejus metus specialusis kalėjimo korpusas, kuriame buvo įkurdinti 
šešiasdešimt keturi vyrai, buvo vieta jų eksperimentui, kurio me- 
tu vyrai dalyvavo plačiame mokomajame, gydomajame bei meni- 
niame grupiniame darbe dvylika valandų per parą, šešias dienas 
per savaitę visą savo buvimo kalėjime laiką (kuris gali trukti nuo 
vienos dienos iki kelių mėnesių). 

Vienas šios programos komponentų yra puikiai susisteminta gru- 
pinė diskusija, vykstanti kelis kartus per savaitę, kurios tikslas - su- 
griauti ir perstatyti tai, ką šios veiklos kūrėjas ir projektuotojas, ben- 
druomenės organizatorius ir grupinis gydytojas iš Škotijos Ha- 
mish'as Sinclairas vadina „tikėjimo vyro vaidmeniu sistema“. Šios 
veiklos tikslas - įtraukti vyrus į procesą, kuriam pasibaigus jie turės 

atpažinti iš esmės visas idėjas ir vertybes, sudarančias vyriškumo (ir 
moteriškumo) sampratos pagrindą mūsų kultūroje, abejoti jomis ir 
kritikuoti jas. Taip jie galės atpažinti ir suprasti ne tik idėjas bei ver- 
tybes, nukreipusias jų veiksmus (bei privedusias prie smurto ir ka- 
lėjimo grotų), bet ir šių idėjų bei vertybių klaidingumą, despotišku- 
mą, žalingumą bei pražūtingumą. Pavyzdžiui, jie išmoksta suprasti, 
kaip jie refleksiškai pajungdavo savo santykius su aplinkiniais hie- 
rarchinei struktūrai, kurioje vienas asmuo (ar lytis) buvo laikomas 
aukštesniu, o kitas - žemesniu, ir dėl to nepriskyrus žemesnio vaid- 
mens kitam santykių dalyviui jie ne tik patys jausdavosi pažeminti, 
bet jautėsi praradę ir savo vyriškumą, nes pastarasis apibrėžiamas 
kaip viršenybė. Žinoma, šis smurto receptas taikytinas tuomet, kai ki- 
ti Žmonės priešinasi pažeminimams, ką jie dažniausiai ir daro. Tačiau 
vyrai ne vien tik dalyvauja šiose tendencingose grupinėse diskusi- 
jose. Baigę šį kursą dauguma jų studijuoja intensyviuose rengimo 
kursuose, kur išmoksta vadovauti tokioms pat grupinėms diskusi- 
joms, tiek tarp kitų kalinių, tiek tarp bendruomenės narių. Papras- 
tai kiekvienas asmuo, išėjęs šią specialią programą, yra skatinamas 
dalyvauti smurto prevencijos darbe visuomenėje ir išėjęs į laisvę. 

Kita veiklos rūšis yra reguliarūs grupiniai susitikimai su smur- 
to, pvz., pasikėsinimo nužudyti, aukomis, kurios pasakoja, dažniau- 
siai su visomis skaudžiausiomis smulkmenomis, kokią įtaką jų iš- 
gyventas košmaras turėjo jų tolesniam gyvenimui. Trečioji veiklos 
rūšis apima nedidelių vienaveiksmių pjesių, pagrįstų pačių akto- 
rių chaotišku, trauminiu bei smurtu prisotintu gyvenimu, kūrimą 
ir vaidinimą jose, tiek kalėjime, tiek prieš visuomenę. 

Manęs paprašė įvertinti šią programą, todėl mėginu palyginti 
jos „absolventus“ su pasirinktos kontrolinės grupės nariais, laiko- 
mais įprastuose kalėjimuose. Dalis įvertinimo apima smurto papli- 
timo palyginimą eksperimentinėje ir kontrolinėje grupėje tiek įka- 
linimo metu, tiek išėjus į laisvę. Metus prieš tai, kai buvo pradėta 
įgyvendinti eksperimentinė programa, kalėjimo korpuse, kur ji da- 
bar vykdoma, buvo įvykę trisdešimt aštuoni rimti smurtiniai inci- 
dentai. Per pirmąjį programos įgyvendinimo mėnesį tebuvo įvy- 
kęs tik vienas smurto atvejis, o per kitus dvylika mėnesių - nė vie- 

no. Tuo tarpu korpuse, kur buvo laikoma kontrolinė grupė, per me- 
tus smurtinių incidentų skaičius išliko didesnis nei trisdešimt. Ži- 
noma, labiau ambicingas programos tikslas yra sumažinti agresy- 
vaus elgesio tikimybę po to, kai kaliniai vėl atsidurs laisvėje, bei 
palyginti smurtinio elgesio pasikartojimo mastus per pirmuosius 
trejus metus po to, kai vyrai iš eksperimentinės ir kontrolinės gru- 
pių sugrįš atgal į visuomenę. Kol kas turime tik išankstinius duo- 
menis pirmiesiems metams po išėjimo į laisvę, tačiau rezultatai yra 
daug žadantys. Pasirodo, kad tarp vyrų, praleidusių eksperimen- 
tinėje grupėje bent du mėnesius, per pirmuosius laisvėje praleis- 
tus metus areštų už smurtinių nusikaltimų padarymą skaičius su- 
mažėjo 4270, o dalyvavusieji programoje tris mėnesius dvigubai re- 
čiau patekdavo policijai. Galiausiai tarp vyrų, dalyvavusių progra- 
moje keturis ir daugiau mėnesių, areštų skaičius sumažėjo net 807o. 
Apskritai atrodo, jog ši programa patvirtina prielaidą, kad smurtą 
įmanoma sustabdyti, ir kad esminis bausmių politikos ir jų taiky- 
mo praktikos reformavimas galėtų būti veiksmingiausias, o gal net 
vienintelis veiksmingas šio tikslo pasiekimo būdas tiems asmenims, 
kurie jau tapo pavojingais ir buvo pasodinti už grotų. 


Sutuoktinių apsilankymai ir išleidimas atostogų 


Jei norime, kad mūsų antikalėjimai būtų kuo veiksmingesni stab- 
dant smurtą, turėtume leisti kaliniams matytis su jų sutuoktiniais 
privačioje aplinkoje. Daugybe tyrimų nustatyta, kad, leidus sutuok- 
tinių apsilankymus, kaliniai buvo kur kas mažiau agresyvūs tiek bū- 
dami kalėjime, tiek išėję į laisvę. Dėl tos priežasties ir dėl to, kad tai 
vienodai padeda sumažinti smurtinio elgesio mastus tiek įkalinimo 
metu, tiek vėliau, mes suteiktume galimybę kaliniams, įrodžiusiems 
savo atsakingumą, patikimumą bei tvirtumą, laikinai lankytis savo 
namuose, t.y. leistume juos „atostogų . Suteiktume jiems galimybę 
išeiti už uždaro internato ribų ir grįžti (nors laikinai) į namus, kai 
tik jie įrodytų, jog sugeba išreikšti savo poreikius bei patenkinti juos 
kitaip negu smurtu. Išėjusiems į laisvę mes užtikrintume tokią vi- 

sapusišką priežiūrą bei paramą, kokios tik jiems reikėtų, kad padė- 
tume jiems vėl integruotis į visuomenę, įskaitant pagalbą įgyjant pa- 
pildomą išsilavinimą bei įsidarbinant, tolesnį gydymą nuo narkoma- 
nijos ar/ir psichikos ligų. Kuo didesniam jų skaičiui užtikrinus rei- 
kiamą parengimą bei priežiūrą, jie, savo ruožtu, galėtų patys tapti 
konsultantais smurto prevencijos klausimais bei dirbti su jaunimo 
grupėmis arba įvairiose visuomeninėse organizacijose. 

Savaime suprantama, jog šioje rekonstruotoje „antibaudimo“ sis- 
temoje neliktų vietos mirties bausmei. Akivaizdu, kad bausmė ska- 
tina smurtą, bet dar akivaizdžiau, kad aukščiausioji bausmė skatina 
aukščiausiąjį smurtą. 


Alternatyvaus nuteisimo modeliai 


Pagaliau sistema, kuri būtų maksimaliai veiksminga siekiant tre- 
tinės smurto prevencijos, turėtų taikyti įkalinimo alternatyvas kuo 
platesniu mastu, kuris tik atitiktų asmens ir visuomenės saugumo 
reikalavimus, t. y. tiems asmenims, kurie galėtų ir norėtų atsisaky- 
ti smurto. Daugelis teisėjų, pripažindami didžiulę psichologinę įta- 
ką, kurią turi kaltinamiesiems kiekvienas baudžiamojo proceso 
žingsnis, pradedant areštu ir baigiant nuteisimu bei priežiūra po 
paleidimo į laisvę, šiandien stengiasi kitaip pažvelgti į savo vaid- 
menį, vadinamą gydomuoju teisingumu. Kaip pasekmė, laipsniš- 
kai randasi nauja lankstesnė nuteisimo praktika, kai baudžiamojo 
proceso tikslas nuo baudimo ir keršto labiau krypsta į gydymą. (Vi- 
są mokslinių darbų sąrašą šia tema galima rasti internete adresu 
http:/www.law.arizona.edu/upr-intj.) 

Daugelis teismų ir pataisos įstaigų taip pat keičia savo požiūrį, pa- 
grįstą baudžiamuoju teisėsaugos modeliu, į priešingą - pagrįstą atsta- 
tomuoju ar kompensuojamuoju principu, stengdamiesi maksimaliai 
padidinti mastą, kuriuo nusikaltėliai gali suteikti svarbią kompensa- 
ciją savo aukoms ir visuomenei. Specializuotieji teismai, kurie steigia- 
mi vis didesniame valstijų skaičiuje, byloms, susijusioms su narkoti- 
kais, vietoje įkalinimo skiria priverstinį gydymą nuo narkomanijos. 

Viešieji darbai naudojami vis dažniau, nes tampa aišku, kad vien 
tik asmenį įkalinus ar sukėlus jam kančių, niekam tai neduoda nau- 
dos, o tik reikalauja visuomenės išlaidų ir atima iš jos darbus, ku- 
riuos galėtų nudirbti pažeidėjas, nebūdamas įkalintas. Taikant na- 
mų areštą, kartais kontroliuojamą specialiais kulkšniniais davikliais, 
daugeliui pažeidėjų būtų suteikta galimybė laisvai gyventi savo na- 
muose nekeliant grėsmės visuomenės saugumui. 

Ypatinga grupė asmenų (daugiausia vyrų), seksualiai išnaudoju- 
sių vaikus, paprastai skiriasi savo asmenybe ir elgesiu nuo tų, kurie 
vartojo smurtą prieš suaugusiuosius. Dauguma pedofilų nėra agre- 
syvūs ta prasme, kad jie nedaro fizinės žalos savo aukoms (kad ir 
kaip sunkiai jie gali sužaloti jas psichiškai). Neagresyviems asmenims 
specialiai paruošti profesionalai veiksmingai gali taikyti intensyvaus 
ambulatorinio gydymo programas. Jose reikalaujama dalyvauti kas- 
dien ir taip užtikrinama tinkama jų priežiūra. Paprastai tokie asme- 
nys nori šiose programose dalyvauti neribotą laiką, ir kol jie inten- 
syviai nuolat gydomi, juos nebūtina uždarinėti į kalėjimą, kad apsau- 
gotume nuo jų vaikus. Tačiau šių asmenų dalyvavimą tokio pobū- 
džio programose turi sankcionuoti teismas kaip vienintelę alterna- 
tyvą įkalinimui, kadangi vos tik nustojus galioti tokiam teismo spren- 
dimui (suėjus tam tikram terminui), daugelis lytinių nusikaltėlių at- 
sisako toliau dalyvauti šiame gydyme ir rizikuoja vėl nusikalsti. Aš 
noriu pabrėžti, kad būdai, kuriais bausmių sistema reaguoja į šiuos 
žmones, kasdien duoda blogiausią rezultatą vietoje geriausio: daž- 
nai pedofilams atimama laisvė ilgesniam laikui negu reikia (t. y. jie 
sodinami už grotų), bet daug trumpesniam laikui (metams - dviem), 
negu tai būtina, kai iš tikrųjų galima visai jų neįkalinti, bet vietoje to 
labai ilgą laiką taikyti intensyvų ambulatorinį gydymą. 

Vienas paskutiniųjų klausimų, susijusių su šiais asmenimis: ar bū- 
tina jiems taikyti hormonų gydymą, kuris nuslopintų lytinį potraukį? 
Į mane asmeniškai kreipėsi kai kurie iš jų, prašydami tokio gydymo, 
nes jie norėjo liautis tvirkinti vaikus (ar vartoti seksualinę prievartą 
prieš suaugusiuosius), bet jautė, kad negali savęs kontroliuoti. Atvirai 
kalbant, nematau priežasties nesuteikti asmenims tokio gydymo, jei- 
gu jie to nori ir jeigu tai padėtų (o tai padėjo daugumai). 

Kam naudingas smurtas? 


Pagrindinė smurto prevencijos kliūtis - nėra reikiamų žinių. 
Kliūtis yra stoka politinės valios įgyvendinant visuomenės refor- 
mas, padėsiančias sustabdyti smurtą. Šią paprastą tiesą iškreipė 
didžiulė politinė propaganda, įtikinusi žmones, jog smurtą le- 
mianti politika iš tikrųjų stabdo jį, o smurtą stabdanti politika, at- 
virkščiai, sužadina jį. Štai keletas mano mintį iliustruojančių pa- 
vyzdžių: 


1. Kaip aš pabrėžiau 6 skyriuje, pagrindinė smurto, susijusio su nar- 
kotikais, paplitimo priežastis yra ne narkotikai patys savaime, bet 
politikai, sukūrę narkotikus draudžiančius įstatymus. Jei jų tikslas 
buvo sukelti smurto epidemiją (nužudymų skaičiaus padvigubėji- 
mas ir atitinkamas daugumos kitų smurto rūšių padidėjimas), kuri 
sekė 1968 metais „Karo prieš narkotikus“ paskelbimą, vargu ar ga- 
lima buvo rasti veiksmingesnį metodą jam pasiekti. 


2. Penktajame skyriuje apibūdinau, kokį didelį poveikį aukštojo išsila- 
vinimo įgijimas turėjo ateities smurto prevencijai tarp Masačiūset- 
so kalėjimų kalinių. Tačiau tuo istorija nesibaigė. Netrukus po to, kai 
baigėsi mūsų pirminiai tyrimai, aš paskelbiau jo rezultatus viešoje 
paskaitoje Harvarde, o mano pranešimo kopija pateko į rankas nau- 
jam Masačiūsetso gubernatoriui (buvusiam prokurorui), laimėjusiam 
rinkimus pažadėjus „priminti kaliniams darbo akmenų skaldyklose 
linksmybes. Po kelių dienų spaudos konferencijoje jis pareiškė, kad 
turėsime sustabdyti šią programą, nes priešingu atveju Žmonės, ne- 
galintys sau leisti mokytis universitete, pradės daryti nusikaltimus, 
kad atsisėdus į kalėjimą galėtų nemokamai įgyti aukštąjį išsilavini- 
mą! Galiausiai jam pavyko mūsų programą paversti niekais. Tačiau 

tai nėra pavienės valstijos pavienio politiko elgesys: 1997 m. Jung- 
tinių Valstijų Kongresas panaikino federalinę subsidiją, teikusią pa- 
lyginti nedaug lėšų kalinių reikmėms skirtiems vadovėliams įsigyti 
ir padengti jų mokesčius už mokslą visos šalies mastu. Taigi kovos 
su nusikalstamumu ir griežto elgesio su nusikaltėliais vardan mes 
metodiškai griovėme vienintelę veiksmingiausią programą, nelei- 
džiančią žmonėms nuskęsti nusikalstamumo ir smurto baloje. Fra- 
zė „karas su nusikalstamumu“ yra George'o Orwelo kūryba pagrįs- 
tas atvirkštinės reikšmės paprastiems anglų kalbos žodžiams sutei- 
kimo pavyzdys, kaip ir frazė „karas su narkotikais“. Iš tikrųjų tokie 
šūkiai kaip „Karas yra taika“, „Vergovė yra laisvė“ ir pan., yra su- 
kurti Orwelo romano „1984“ pagrindu. 


„ Ne kartą buvo įrodyta, kad padidėjus nedarbui nužudymų, savižu- 
dybių, įkalinimų, uždarymų psichiatrinėse ligoninėse skaičius ir net 
natūralaus mirštamumo lygis padidėja per metus ar pan. Šio prie- 
žastingumo mechanizmai nėra tokie paslaptingi. Beveik visus pas- 
taruosius dvidešimtį metų, kai tik nedarbo lygis pradėdavo mažėti, 
JAV Federalinių rezervų departamentas didindavo palūkanų normą, 
kad vėl jį padidintų. Tai nereiškia, jog buvo sąmoningai siekiama 
palaikyti kuo aukštesnį nusikalstamumo ir smurto lygį, bet jei tai bū- 
tų jų tikslas, vargu ar galima būtų rasti kitą būdą, kuris labiau pa- 
didintų smurto mastus Jungtinėse Valstijose. 


„ Daugkartiniai tyrimai parodė, kad nepilnamečiai (jaunuoliai iki 18 
m.) kur kas dažniau nusikalsta pakartotinai, jei buvo įkalinti kartu 
su suaugusiaisiais, 0 ne nepilnamečių kardomajame kalėjime kartu 
su savo bendraamžiais. Nepaisant to, JAV Kongresas ir daugelis vals- 
tijų priėmė įstatymus, įteisinančius nepilnamečių perkėlimą į suau- 
gusiųjų kalėjimus. Tai nereiškia, kad jų tikslas buvo padidinti ne- 
pilnamečių recidyvizmo lygį iki aukščiausios įmanomos ribos, tačiau 
toks buvo tikrasis šių įstatymų įgyvendinimo rezultatas. 


„ Daugybe tyrimų nustatyta, kad juo griežčiau vaikai yra baudžiami, 
juo Žiauresniais jie tampa. Nepaisant to, mūsų teismai bei įstatymų 
leidėjai ir toliau laikė teisėtu kūno bausmių bei mirties bausmės tai- 
kymą vaikams ir t. t. 


134 8 SKYRIUS. Kam naudingas smurtas? 


6. Nuo 1984 iki 1994 metų tiek žudikų, tiek nužudymų aukų skaičius 
Amerikoje tarp 14-17-mečių berniukų patrigubėjo. Vienintelė tokio 
žaibiško nužudymų skaičiaus padidėjimo priežastis yra asmeniniai 
ginklai - pistoletai ir revolveriai. Tačiau tiek JAV Kongresas, tiek be- 
veik visos valstijos atsisako uždrausti piliečiams laikyti bei naudoti 
šiuos ginklus, ir automatus, kurie vis dažniau naudojami masinių 
žudynių metu. 


Manau, man pavyko išreikšti savo mintį: daugumos mūsų rin- 
kėjų ir pareigūnų kalbos apie tai, ko jie siekia (sustabdyti smurtą) 
visiškai skiriasi nuo realių jų poelgių (kuriais jie tik skatina smur- 
tą). Kad paaiškinčiau, ką turiu omenyje, paminėsiu dar vieną, ma- 
no įsitikinimu, svarbų paradoksą, būtent tai, kad nors vieno pro- 
cento turtingiausių Amerikos žmonių turtai staigiai išaugo nuo 
apytikriai 1968 m., viduriniosios klasės turtų dydis nepasikeitė, o 
varguomenės - faktiškai sumažėjo, dauguma rinkėjų vis dar ati- 
duoda savo balsus politikams, kuriantiems mokesčių ir kitus įsta- 
tymus, naudingus turtingiesiems, bet nepalankius visiems likusie- 
siems. Kaip gi vienam procentui turtingiausiųjų visuomenės žmo- 
nių pavyksta įtikinti likusiuosius 99 procentus ne tik tyliai paklusti 
išnaudojimui, bet ir faktiškai palaikyti jį savo balsais per rinkimus? 
Jungtinės Valstijos yra demokratinė šalis, kur dauguma suaugu- 
sių gyventojų turi teisę balsuoti, kur egzistuoja laisvoji spauda, bet 
kur žmonės akivaizdžiai balsuoja prieš savo pačių interesus. 

Neabejotinai tam yra keletas priežasčių, viena iš kurių yra fak- 
tas, kad vienas procentas turtingiausiųjų valdo žiniasklaidos prie- 
mones, per kurias jie nurodinėja žmonėms, ką galvoti, kuo tikėti, 
už ką balsuoti ir t. t. (Kaip kažkas yra pasakęs, spauda yra laisva 
bet kam, kas ją valdo.) Be to, turtingiausieji žmonės ir korporaci- 
jos yra rinkimų kampanijų finansavimo šaltinis, o tai yra būtina 
sąlyga norint kandidatuoti į politines pareigas Jungtinėse Valsti- 
jose. Tokiu būdu tik absoliuti mažuma politikų gali būti išrinkti be 
vėlesnių įsipareigojimų tarnauti turtingiausiųjų interesams. Tačiau 
aš norėčiau priminti, jog ne vien ekonominė nelygybė stimuliuo- 
ja smurtinį nusikalstamumą, bet lygiai taip pat pastarojo augimas 
suteikia politinę galimybę turtingiesiems pasiekti aukštesnį eko- 

nominės nelygybės laipsnį (kas jiems iš esmės išeina tik į gera). 
Pavyzdžiui, būdamas Kalėjimo psichikos sveikatos tarnybos vado- 
vu pastebėjau, kad šiame mūsų visuomenės mikrokosme, vadina- 
mame kalėjimu, vyksta kažkas panašaus. Kalėjimo administraci- 
jos darbuotojai, kurių buvo kur kas mažiau nei kalinių, suprato, 
kad pastarieji drauge galėtų jėga lengvai įveikti savo prižiūrėto- 
jus ir sukelti riaušes. Kaip gi administracijai pavyko užkirsti tam 
kelią? Paprasčiausias būdas mažumai iškilti virš daugumos - tai 
skaldyti ir valdyti. Taigi administracija leisdavo vieniems kaliniams 
nugalėti, pavergti ir išnaudoti kitus - žaginti, prievartauti, apiplė- 
šinėti juos ir pan. Taip kaliniai buvo per daug užsiėmę tarpusavio 
kova, kad galėtų suvienyti jėgas prieš savo prižiūrėtojus. 

Nesunkiai įžvelgiamas panašumas su smurto epidemija, šėlstan- 
čia mūsų visuomenėje. Kad paaiškinčiau, ką turiu galvoje, sugrį- 
šiu prie buvusio Masačiūsetso valstijos gubernatoriaus atsiliepimų 
apie nemokamą aukštąjį išsilavinimą kaliniams. Kol aukštasis išsi- 
lavinimas nėra nemokamas visiems, galima labai nesunkiai nuteikti 
žemesnio nei viduriniojo visuomenės sluoksnių narius, kurie turi 
aukoti skausmingas aukas vardan studijų universitetuose, prieš že- 
mesniosios klasės kalinius, kuriems šios studijos yra nemokamos. 
Faktas, kad, atimant iš kalinių galimybę įgyti išsilavinimą, mūsų 
visuomenėje padaugėja nusikalstamumo bei smurto, ir kad nėra 
priežasčių, dėl kurių tokia pasiturinti visuomenė, kaip mūsų, ne- 
galėtų sau leisti užtikrinti nemokamo aukštojo išsilavinimo kiek- 
vienam, paprastai pamirštamas diskusijose dėl šio klausimo. 

Tačiau yra du svarbesni faktai, kurie taip pat paprastai pamirš- 
tami, todėl aš juos čia priminsiu. Visų pirma vyriausybės įgyven- 
dinama politika, kuri faktiškai stimuliuoja nusikalstamumo ir smur- 
to augimą visuomenėje, atitinka turtingiausios aukštuomenės in- 
teresus. Savo ekonominių interesų apsauga ji skatina aukštuome- 
nę didinti tarpą tarp turtingųjų ir vargšų iki aukščiausios ribos, 
kadangi kuo šis tarpas didesnis, tuo labiau auga aukštuomenės tur- 
tai. Tačiau kartu su šio tarpo padidėjimu daugėja ir nusikalstamu- 
mo bei smurto. Tokiu būdu yra akivaizdus interesų kontliktas tarp 
aukštuomenės ekonominių siekių dar labiau praturtėti ir visuome- 
nės interesų sustabdyti smurtą. 

Yra ir politinis aspektas: būtent, kaip įtikinti visuomenę balsuoti 
už politikus, kuriančius įstatymus, kurių pagalba piniginiai srautai 
vis labiau nukreipiami iš viduriniosios bei žemesniosios klasės na- 
rių rankų į aukštuomenės pinigines. Aukštas nusikalstamumo ir 
smurto lygis supriešina viduriniąją bei žemesniąją klases. Didžioji 
dalis smurto, įstatymo apibrėžiamo kaip nusikaltimas, yra žemes- 
niosios klasės narių rankų darbas, o tai sukelia viduriniosios klasės 
neapykantą ir baimę. Bet tai skaldo ir pačią žemesniąją klasę - dau- 
guma varguomenės nedaro smurtinių nusikaltimų, bet pastarųjų au- 
komis daugiausia tampa kaip tik vargšai. Taigi juo aukštesnis yra nu- 
sikalstamumo ir smurto lygis, juo labiau viduriniosios ir žemesnio- 
sios klasių dėmesys atitraukiamas nuo fakto, kad didžiausią apiplė- 
šimo grėsmę joms kelia turtingieji ir jų politiniai atstovai. Kaip tvir- 
tina sena patarlė, elgeta plėšia peiliu, o turtuolis - plunksna. 

Šioje analizėje aš nemanau, kad kiekvienoje socialinėje klasėje 
yra daug individų, sąmoningai suvokiančių savo vaidmenį šiame 
konflikte. Jų yra tik keletas, kurių viena dalis sąmoningai ir aktyviai 
palaiko šią sistemą, o kita dalis jai aktyviai priešinasi. Tačiau ši sis- 
tema turtingųjų Žmonių manymu yra nuostabi tuo, kad dauguma 
žmonių, kurių gyvenimus ji veikia, nesvarbu, teigiamai ar neigiamai, 
neturi jos suvokti ar sąmoningai palaikyti tam, kad ji veiktų. Šį darbą 
už juos padaro socialinė, ekonominė ir teisėsaugos sistemos. 

Abiejų pagrindinių Amerikos politinių partijų strategai puikiai 
žino šią tikrovę ir sąmoningai naudoja ją planuodami savo politi- 
nę programą. Pavyzdžiui, Barry Golwdaterio rinkimų kampanijos 
vadovas 1964 metais yra pasakęs, kad nusikalstamumas Amerikoje 
tapo neįkainojama dovana respublikonams. Buvusio JAV prezidento 
Busho rinkimų kampanijos strategas Lee Atwateris yra pasakęs: 
„Nusikalstamumas buvo kertinis akmuo, suskaldęs Demokratų par- 
tiją (Sidney Blumenthal, „Crime Pays“, The New Yorker, 1994 m. ge- 
gužės 9 d.). „Anot Atstovų rūmų nario Barney Franko, liberalo iš 
Masačiūsetso bei Teismų reikalų komiteto nario, „egzistuoja svar- 
bus politinis imperatyvas - neleisti respublikonams apkaltinti de- 
mokratų nuolaidžiavimu nusikalstamumui. Taškas! Dabar mes su- 
siduriame su dilema - susiskaldymas partijos viduje“ (ten pat). 

Charlesas Schumeris, tuometinis Atstovų rūmų Nusikalstamu- 
mo bei teisėtvarkos pakomitečio pirmininkas, atsiliepdamas apie 
respublikonų partijos strategus, pasakė: „Jiems reikia aukšto nu- 
sikalstamumo. Respublikonams sekasi tik tuomet, kai jie iškelia ra- 
sinių santykių klausimą... Kai jie stato ant nerasinės kortos - abor- 
tų, gėjų problemų - visuomet pralošia. Štai kodėl jiems reikia nu- 
sikalstamumo... Su juo jie nugali, ir jie tai žino (ten pat). 

Nuovokūs socialiniai mokslininkai jau seniai tai žinojo. Kaip rašė 
Christopheris Jencksas (Genes and Crime, 1987 m. vasaris): 


Nusikalstamumas praverčia respublikonams kaip lietus rinkimų dieną. 
Vos tik atrodo, jog nusikalstamumo rodikliai pradeda didėti, žymus rin- 
kėjų skaičius linksta kaltinti liberalų atlaidumą ir atiduoda savo simpa- 
tijas konservatyvių pažiūrų kandidatams iš dalies todėl, kad jie propa- 
guoja griežtesnį požiūrį į vaikų auklėjimą, viešąją tvarką ir nusikaltė- 
lių baudimą, o iš dalies todėl, kad jie kritikuoja vyriausybės „pinigų 
švaistymą veltui“ vargetų, juodaodžių ir kitų grupių, labiausiai linku- 
sių nusikalsti, reikmėms. Nors užkietėję liberalai atsako į tai, kad „griež- 
ta kova“ iš tikrųjų nepadės, ir kad sumažinti nusikalstamumą galima 
padarius visuomenę teisingesnę, o galimybes lygesnes, šis atsakymas 
retai sulaukia atgarsio tarp rinkėjų. Vos tik nusikalstamumas padidėja, 
liberalai beveik visada priversti teisintis. 


Edgaras Z. Friedenbergas rašė, jog: 


Svarbu atskleisti priežastis, dėl kurių nusikalstamumas yra naudingas 
ne nusikaltėliams, bet tam tikriems visuomenės plačiąja prasme elemen- 
tams... Vyraujančioms socialinėms grupėms tai tik šalutinis reiškinys 
(brangiai kainuojantis iš esmės tik mažesnei žmonių daliai, kurios gy- 
vybė nėra taip gerai apsaugota) vertybių, padariusių kapitalizmą veiks- 
mingu. Išnaikinti smurtinį nusikalstamumą? Bet juk mes negalėtume 
be jo gyventi! 

(Solving Crime, 1986 m. kovas) 


Politinis valdančiosios klasės šūkis skelbia norą sumažinti nusikals- 
tamumą. Tuo pačiu ji gina ir palaiko mirtinų ginklų - nuo pistoletų 
ir revolverių iki automatinių šautuvų - gamybą bei prieinamumą 

kuo platesniam asmenų ratui, ji didina mirties bausmės ir laisvės at- 
ėmimo bausmės taikymą, kalinių laikymo sąlygas daro vis labiau ne- 
žmoniškas, atima iš kalinių galimybę įgyti išsilavinimą, kuris galėtų 
padėti jiems atsisakyti savo agresyvumo. Visa tai daroma vardan 
„griežtesnės kovos su nusikalstamumu ir nusikaltėliais“. Kad ir ko- 
kia būtų žiauri ši politika nusikaltėlių atžvilgiu, iš tikrųjų ji yra veiks- 
mingiausias būdas nusikalstamumui ir smurtui remti ir skatinti. Šis 
apgaulingas šūkis vis dar klaidina milijonus rinkėjų. 

Ši nuostabi strategija kritikuoja politiką, kuri iš tikrųjų galėtų su- 
mažinti nusikalstamumą ir smurtą kaip „per daug švelnų“. Štai kaip 
„respublikonai iš kartos į kartą naudojo teisėtvarkos problemą, kad 
susilpnintų demokratus kada tik panorėję“, kaip išsireiškė Sidney 
Blumenthalas savo veikale Crime Pays. „Nuo Richardo Nixono at- 
ėjimo į valdžią iki George'o Busho išrinkimo respublikonai turėjo 
strateginį pranašumą nusikalstamumo klausimu, ir tai buvo jų pra- 
našumo užsienio politikos srityje vidaus ekvivalentas.“ Buvęs pre- 
zidentas Lyndonas Johnsonas suprato šios sistemos veikimo me- 
chanizmą. Jis pavadino ją „burbonų strategija“, turėdamas omeny 
baltaodžių valdančiąją klasę Amerikos pietuose, „burbonus“. Jis pa- 
sakė, kad palaikoma rasinė neapykanta Pietuose atitinka jų inte- 
resus. Kol baltaodžiai vargšai šalia savęs matys dar labiau netur- 
tingus juodaodžius, jie ne taip piktinsis daug didesniais baltaodžių 
aukštuomenės turtais. 

Tokia jau Žmogiškoji prigimtis, kad žmonės labiau linkę skirti 
dėmesį savo asmeniniams, o ne visuomenės interesams. Nepai- 
sant to, daugelis didžiųjų kovos dėl socialinės ir politinės demo- 
kratijos lyderių buvo turtingieji valdančiosios klasės atstovai, ku- 
rie nepaaukojo visuomenės interesų vardan savo klasės interesų, 
pavyzdžiui, Franklinas Rooseveltas daugelio iš jo bendraminčių 
plutokratų buvo pavadintas „savo klasės išdaviku“. Daugelis tur- 
tingųjų negaili savo pinigų - įsteigia filantropinius fondus arba 
aukoja įvairiems kilniems reikalams. Be abejo, tiesa, kad tik tur- 
tingieji gali leisti sau taip elgtis, ir kad taip neatsitiktų, jeigu vi- 
suomeniniai turtai būtų paskirstomi teisingiau. Pastaruoju atveju 
neliktų ir vargetų, kuriems reikėtų turtuolių pagalbos. Pagalba 

vargetoms, kuri priklauso nuo savavališkų turtuolių užgaidų, yra 
žeminanti ir per daug nepatikima, kad garantuotų jų išgyvenimą. 
Tačiau beprasmiška kaltinti turtinguosius dėl to, kad jie yra tur- 
tingi, ar dėl to, kad jie geidžia išvengti varguomenės likimo. 

Bet kurios visuomenės socialinė ir ekonominė struktūra gali 
būti pavaizduota kaip vandenynas, kuriame Žmonės yra tarsi Žu- 
vys, kurios turi išmokti išgyventi, jei nenori mirti. Pats vandeny- 
nas gali būti sveikatos ir gyvybės šaltinis visoms jame gyvenan- 
čioms žuvims, arba jis gali tapti užterštu vandenynu, kuriame 
klestės tik didesnės ir stipresnės Žuvys, nors visada egzistuoja pa- 
vojus, kad, vandenynui tapus per daug užterštu, net didelės žu- 
vys žus. Visos pasaulio socialinės ir ekonominės sistemos užima 
tam tikrą tarpinę padėtį tarp šių dviejų kraštutinumų, nors dabar- 
tinė JAV bei daugelio besivystančių ir visų neišsivysčiusių ar re- 
gresuojančių šalių sistemos yra labiau artimos per daug užteršto 
vandenyno pavyzdžiui. Iš esmės pasaulio sistema kaip visuma su 
savo susiskaldymu į mažytę dalelytę neįtikėtinai turtingų ir dau- 
gumą vargingų tautų gali būti laikoma per daug užteršta. Kvai- 
la kaltinti pavienes dideles žuvis dėl to, kad jos išgyvena ar trokš- 
ta išgyventi. 

Šio skyriaus pagrindinė mintis yra pabrėžti, kad, norėdami už- 
kirsti kelią smurtui, turėsime išvalyti šį „vandenyną.“ Mums rei- 
kia sistemos, kuri leistų kuo tolygiau paskirstyti bendrus pasaulio 
turtus tarp visų individų bei tautų ir kartu užtikrintų nemokamą 
išsilavinimą bei sveikatos apsaugą kiekvienam. Kuomet paskirsty- 
mas priartėja prie absoliučios lygybės taško, kaip matėme iš pa- 
vyzdžių, visose ekonominės ir kultūrinės raidos stadijose, smur- 
tas beveik išnyksta. Priešingai, juo didesnė nelygybė vyrauja so- 
cialinėje ir ekonominėje aplinkoje, juo labiau paplinta ir tampa 
žiaurus smurtas. 

Jei norime pasiekti tikslą, politinis Orwelo žargonas, kuris su- 
pa mus, turės būti išverstas į visiems suprantamą kalbą. Priešingi 
interesai nenustos egzistavę ir nesiliaus stimuliavę smurto, kol ne- 
panaikinsime interesų konflikto atsikratydami hierarchijų bei ly- 
čių asimetrijų. 

Vienas iš sveikos fizinės aplinkos, labiausiai palankios gyvybei 
ir išgyvenimui, požymių yra fizinio skausmo nebuvimas. Vienas iš 
kriterijų, pagal kurį galima atpažinti aplinką, labiausiai palankią iš- 
gyvenimui ne tik individų, bet ir jų grupių, bendruomenių bei gi- 
minių, yra gėdos nebuvimas. Tuomet pagrindinė smurto preven- 
cijos prielaida — sukurti socialines ir psichologines sąlygas, kurios 
iki minimumo sumažintų Žmonių gėdinimą bei iki maksimumo pa- 
didintų jų priėjimą prie nesmurtinių bet kokios patirtos gėdos įvei- 
kimo būdų, kad jie galėtų palaikyti savo išdidumą ir savigarbą ne 
kitų išdidumo ir savigarbos sąskaita. 

psichiatras J. Gilliganas pristato visiškai naują požiūrį į smurto ir jo 
efektyvios prevencijos problemas. Dažniausiai į smurtą žiūrima iš tradicinių 
moralės ir teisės pozicijų ir keliamas klausimas: „Kokia pražūtinga yra viena 
ar kita veika, ir kokios bausmės ji nusipelnė?“ Deja, šis požiūris, mūsų 
visuomenės teisinės ir politinės strategijos pagrindas, nesugeba atskleisti 

Pavojingi nusikaltėliai buvo Gilligano mokytojai, o jis buvo jų mokinys. 
Kalėjimai yra juos sukūrusios visuomenės mikrokosmai, todėl kruopščiai 
juos išstudijavus pažinsime pačią visuomenę. Gilliganas siūlo pažvelgti į 
smurtą kaip į sveikatos apsaugos problemą. Jis yra radikalių socialinių ir 
ekonominių permainų, leisiančių kovoti su pagrindinėmis smurto 
priežastimis, šalininkas. Anot jo, pagrindinį dėmesį reikia skirti tiems 
asmenims, kuriems gresia padidinta agresyvumo rizika, 0 su tais, kurie 

a itiu du gei aaa aa eiga aaa To ra a aa IU IE Teo T 
infekciniais ligoniais, užuot tiesiog įkalinus juos vardan baudimo ir keršto. 
Dvidešimtasis amžius paskendo smurte. Jei perprastume pavienių asmenų 
agresiją, sugebėtume užkirsti kelią kolektyviniam smurtui, kuris labiau nei 
ae Aaaa e Nea ae [aa aa IT a aaa L LLTI 


visų ateičiai. 


ALK - serija verstinių knygų, kurias leidžia įvairios leidyklos, 
remiamos Atviros Lietuvos fondo. Serijos tikslas — supažindinti 
skaitytojus su šiuolaikiniais humanitarinių ir socialinių mokslų 
ai EST e iai UA ai Tata LEA ATI a To 
Europos universiteto Vertimų projektu. 


i ao ba L MBA ko LD Ė 


47 ISSN [392 


1 
2 di Rekomenduojama kaina 12,50 Lt ISBN 99 


|| | 
1 . OU7800545 *“ ( 





/ 
| 
+ 0 


"1 


